നിഴലായ് മാത്രം. - Part 32 - നല്ലെഴുത്ത്\nHome Malayalam NizhalayMathram Novel ShyniJohn നിഴലായ് മാത്രം. - Part 32\nനിഴലായ് മാത്രം. - Part 32\n,Malayalam ,NizhalayMathram ,Novel ,ShyniJohn\n' എന്തായാലും പോകാനിറങ്ങിയതല്ലേ.. യാത്ര മുടക്കണ്ട'\nപത്ര വാര്‍ത്ത അരിച്ചു പെറുക്കി നോക്കിയിട്ട് വലിയേടത്ത് പത്മനാഭന് ഭട്ടതിരി പറഞ്ഞു\n' എഞ്ചിനീയറിംഗ് കോളജ് വിദ്യാര്‍ഥിനി ആരാണെന്ന് അവര് പറഞ്ഞിട്ടില്ല.. പക്ഷേ ദുര്‍ഗയ്ക്ക് മാത്രല്ല ആ കൂട്ടുകാരികള്‍ക്കും അതു ദോഷം ചെയ്യും. ഒന്നുമറിയാതെ പത്രം ഒന്നാംപേജില് തന്നെ വാര്‍ത്ത കൊടുക്കാനും വഴിയില്ല. എന്തായാലും ഞാനുംണ്ട് നിങ്ങള്‍ടെ കൂടെ'\n' വലിയമ്മാമ്മ ഇതെങ്ങോട്ടാ'\n' എനിക്ക് ആദ്യം സിറ്റി പോലീസ് കമ്മീഷണറെ നേരിട്ട് കാണണം.. രണ്ടാമത് ഈ പത്ര ലേഖകനെയും... വിശദമായി ചോദിച്ചറിഞ്ഞില്ലെങ്കില് അത് ശരിയാവില്ല'\n' എങ്കില് ഞാന് അന്വേഷിച്ച് വരാം വലിയമ്മാമ്മേ' ദേവദത്തന് നിരുത്സാഹപ്പെടുത്തി\n'നീ വണ്ടിയെടുക്ക് കുട്ടാ'\nകാലടിയില് നിന്നും മണ്ണൊഴുകി പോയതു പോലെ ഇപ്പോള് നിലംപതിക്കുമെന്ന മട്ടില് നില്‍ക്കുകയായിരുന്നു ദുര്‍ഗ\n' തങ്കം വന്ന് കയറ്'\nഅയാള് അവളോടും ക്ഷോഭിച്ചു\n' തീയില്ലാതെ പുകയുണ്ടാവില്ലല്ലോ.. ഇതിങ്ങനെയൊക്കെ വരുംന്ന് നേരത്തേ എനിക്ക് നിശ്ചയണ്ടായിരുന്നു. ജാതകം നോക്കി ഒരു നൂറു തവണ ഞാന് പറഞ്ഞിട്ടുണ്ട്.. ഇല്യേ'\nദുര്‍ഗ മുഖം കുനിച്ച് ചെന്ന് ബാക്ക് ഡോര്‍തുറന്ന് കയറിയിരുന്നു.\n' വിധി മാറ്റാന് പറ്റ്വോ.. എന്നിട്ടും വേദവ്യാസിനെ വിളിച്ചു വരുത്തി കടുംപൂജ തന്നെ നടത്തി... ഫലണ്ടായോ .. ഇല്ല'\n' വലിയമ്മാമ്മ ഇതെന്താ പറയണേ.. ആ പൂജയ്ക്ക് ഫലമില്ലാതായെന്നോ.. എങ്ങനെ.. നേര്‍വിരുദ്ധാഗമന യോഗത്തില് നിന്ന് അവള് രക്ഷപെട്ടില്ലേ'\nഡ്രൈവിംഗ് സീറ്റില് കടന്നിരുന്ന് ദേവദത്തന് തിരക്കി.\n' രക്ഷയും മുക്തിയും ഒന്നും തീര്‍ച്ചപ്പെടുത്താന് വയ്യ.. ദേവകള് കനിഞ്ഞ് തന്ന സിദ്ധി തിരിച്ചു കിട്ടിത്തുടങ്ങീന്ന് വെച്ചോ.. ചില അട്ടിമറികള് നടന്നിരിക്കണൂന്ന് എനിക്ക് സംശ്യണ്ട്.'\nദുര്‍ഗ അടിമുടി വിറച്ചു പോയി\n' വലിയമ്മാമ്മ വെറുതേ അവളെ കൂടി വിഷമിപ്പിക്കേണ്ട.. എന്തായാലും ഇത്രയും വന്നു ഭവിച്ചു.. ബാക്കി നമുക്ക് നോക്കാലോ'\nവലിയേടത്ത് ഒന്നും മിണ്ടിയില്ല.\nപണിപ്പെട്ടാണ് അയാള് ക്ഷോഭം അടക്കിയത്.\n' നമുക്ക് ആദ്യം തങ്കത്തിനെ തെക്കേത്ത് കൊണ്ടു ചെന്നാക്കാം. പത്രമോഫീസിലേക്കും കമ്മീഷണര് ഓഫീസിലേക്കും ഞാനും കൂടി വരണുണ്ട്'\nഒമ്പത് മണിയായപ്പോഴേക്കും അവര് തെക്കേത്ത് എത്തി.\nപരിചയമില്ലാത്ത ഒരു കാറും രണ്ട് മൂന്ന് ബൈക്കുകളും തെക്കേത്ത് മനയുടെ മുമ്പില് ദുര്‍ഗ കണ്ടു.\nവാഹനത്തിന്റെ ശബ്ദം കേട്ടാവാം രവിമേനോന് പുറത്തേക്കിറങ്ങി വന്നു.\nകാറില് നിന്നും ഇറങ്ങുന്ന പത്മനാഭന് ഭട്ടതിരിയെ കണ്ട് അയാള് ഒന്നു അന്ധാളിച്ചു\nപിന്നെ ഓടിയിറങ്ങി വന്ന് കൈപിടിച്ചു\n' രവി വായിച്ചോ പത്രം'\nമുഖവുരയൊന്നുമില്ലാതെ അയാള് തിരക്കി\n' അവരെഴുതിയിരിക്കുന്നത് ദുര്‍ഗയെ കുറിച്ചാണ്. എന്താ അ്ങ്ങനൊരു സംശയം എന്നാ എനിക്ക് മനസിലാവാത്തത്.'\n' കുട്ടി ചെന്ന് തലവെച്ച് കൊടുത്തിരിക്കണ്.. കാറില് കയറി കൂടെ പോയി.. അതിലാണ് പോലീസിന്റെ പിടി'\n' ഞാനാണ് അങ്ങത്തേ തെറ്റുകാരന്.. അവനെ ഈ പെണ്‍കുട്ടികളുമായി അടുപ്പിക്കരുതായിരുന്നു. എനിക്കറിയില്ലായിരുന്നല്ലോ ദത്തുപുത്രന്റെ മാഹാത്മ്യം'\n' അങ്ങനെ നോക്കിയാല് എന്റെ ധ്വനി മോളുടെ മരണത്തിനും ഞാന് തന്ന്യാ കാരണക്കാരന്.. വിശ്വസിച്ചു പോയി അവനെ '\n' ധ്വനി മോള്'\nപത്മനാഭന് ഭട്ടതിരി ആ പേരൊന്ന് ഉച്ചരിച്ചു.\nദുര്‍ഗയുടെ നേര് വിരുദ്ധാഗമന യോഗം എന്തിനോ അപ്പോള് അയാളുടെ മനസിലേക്കെത്തി.\n' വാര്‍ത്ത കണ്ട് കോളജ് യൂണിയന് ഭാരവാഹികളൊക്കെ വിവരം തിരക്കാനെത്തീട്ടുണ്ട്. എല്ലാ പാര്‍ട്ടിയിലെയും കുട്ടികളുണ്ട്. പോലീസ് ദുര്‍ഗയെ ആണ് ഫോക്കസ് ചെയ്യുന്നതെന്ന് അവര്‍ക്കറിയില്ലായിരുന്നു. നാലു പെണ്‍കുട്ടികളില് ഒരാള് എന്നു കരുതി വന്നതാ.. എല്ലാം ഞാനവരോട് തുറന്നു പറഞ്ഞു. പോലീസിന്റേത് തെറ്റായ നീക്കമാണെങ്കില് പ്രക്ഷോഭം ഉണ്ടാക്കാനും അവര് തയാറാ. കുട്ടികളോട് സംസാരിക്യാണ് അവര്'\nവിദ്യാര്‍ഥികളുടെ ആ നീക്കം നല്ലതിനാണെന്ന് ദേവദത്തന്റെ മനസു പറഞ്ഞു\nതെളിവൊന്നുമില്ലെങ്കില് ദുര്‍ഗയെ ഇരയാക്കാന് പോലീസ് ഒന്നു ഭയക്കും.\nഹാളിലേക്ക് കയറിച്ചെന്ന ദേവദത്തനെയും വലിയേടത്തിനെയും കണ്ട് വിദ്യാര്‍ഥി പ്രസ്ഥാനങ്ങളുടെ നേതാക്കന്‍മാര് നിശബ്ദരായി\nവലിയേടത്തിന്റെ പ്രൗഢി കണ്ട് ബഹുമാനത്തോടെ അവര് എഴുന്നേല്‍ക്കാനാഞ്ഞു\n' ഇരുന്നോളു' പത്മനാഭന് ഭട്ടതിരി അവര്‍ക്കെതിരേ ഇരിപ്പിടത്തിലിരുന്നു.\n' എന്നെ മനസിലായോ ഞാന് ദുര്‍ഗയുടെ അമ്മാവനാണ്'\n' ഞാന് അവളുടെ ജ്യേഷ്ഠന്'\nജാസ്മിനും നേഹയും സ്വാതിയും ദുര്‍ഗയെ നോക്കി.\n' കോളജിലെ വിദ്യാര്‍ഥിനിയെ മനപ്പൂര്‍വം കേസിലേക്ക് വലിച്ചിഴക്കുന്നു എന്ന പരാതിയുമായി തൃശൂര് പ്രസ്‌ക്ലബിലൊരു പത്രസമ്മേളനം നടത്താനാണ് ഞങ്ങളുടെ തീരുമാനം. തെളിവുണ്ടെങ്കില് പോലീസ് പറയട്ടെ. കൃത്യമായ തെളിവില്ല അവരുടെ കൈയ്യില്.. ഉണ്ടെങ്കില് ദുര്‍ഗയെ അറസ്റ്റ് ചെയ്യേണ്ട സമയം കഴിഞ്ഞു. മിച്ച ദിവസം അഭിഷേകിന്റെ കാറില് കയറി എന്നത് അയാളെ കൊലപ്പെടുത്തി എന്നതിന്റെ തെളിവല്ലല്ലോ'\nഎസ്.എഫ്.ഐ നേതാവ് വരുണ് ചേലക്കോട്ടിലിന്റെ വാക്കുകളില് തീപാറി.\n' ഞങ്ങളും പ്രതിഷേധം ആരംഭിക്കാനുള്ള തീരുമാനത്തിലാണ്. എന്ത് അര്‍ഥത്തിലാണ് പോലീസ് പത്രക്കാര്‍ക്ക് ഈ വാര്‍ത്ത ചോര്‍ത്തിക്കൊടുത്തതെന്ന് അവര് വ്യ്ക്തമാക്കണം' മറ്റു പാര്‍ട്ടി നേതാക്കന്‍മാരും ദുര്‍ഗയ്ക്ക് ഐക്യദാര്‍ഢ്യം പ്രകടിപ്പിച്ചു\nദുര്‍ഗ ദേഹം തളര്‍ന്നത് പോലെ ഭിത്തിയിലേക്ക് ചാരി നിന്നു.\nഅപ്പോള് തോളില് ഒരു തണുത്ത കരസ്പര്‍ശം അറിഞ്ഞു\nഅവള് ഒന്നുമുണ്ടാവില്ലെന്ന് കണ്ണടച്ചു കാട്ടി.\nവലിയമ്മാമ്മ പെട്ടന്ന് മുഖം ചെരിച്ച് സംശയത്തോടെ തന്നെ നോക്കുന്നത് ദുര്‍ഗ കണ്ടു.\nആ നിമിഷം ധ്വനി ഒരു പുകപോലെയലിഞ്ഞ് അപ്രത്യക്ഷയായി.\nദുര്‍ഗ മുഖംകുനിച്ചു നിന്നു.\n' താന് പേടിക്കണ്ടെടോ.. താന് നിരപരാധിയാണെങ്കില് ഞങ്ങളുണ്ടാകും കൂടെ.' വിദ്യാര്‍ഥി സംഘടനാ നേതാക്കളും പ്രവര്‍ത്തകരും പോകാനെഴുന്നേറ്റു.\nഅവര് പോയിക്കഴിഞ്ഞാണ് ദേവദത്തനും വലിയേടത്തും യാത്ര പറഞ്ഞത്.\nഅവര് ഇറങ്ങാന് നേരം ഊര്‍മിളയെ മുറിയില് ചെന്നു കണ്ടു.\n'ദിവസത്തിലേറെ സമയവും കിടക്കയില് തന്നെ'രവിമേനോന് പറഞ്ഞു\nനേര്‍ത്തൊരു മയക്കത്തിലായിരുന്നു അവര്\n' ഉറങ്ങിക്കോട്ടെ.. ഉണര്‍ത്തണ്ട' വലിയേടത്ത് രവിമേനോനെ തടഞ്ഞു.\n' അങ്ങിവിടെ വന്നിട്ടും ഉമയെ വിളിച്ചില്ലെന്ന് വച്ചാല്'\n' ഞാനിനിയും വരും... എല്ലാ വഴക്കുകളും നമ്മള് അവസാനിപ്പിട്ടതല്ലേ'\nപിന്നെ ഉറങ്ങി കിടന്ന ഊര്‍മ്മിളയുടെ മൂര്‍ദ്ധാവില് കൈവെച്ച് ഒരു മന്ത്രം ചൊല്ലി.\nപഴയത് പോലെ ഓര്‍മ്മയില് തന്നെയുണ്ട്.\n' ഭയക്കുകയൊന്നും വേണ്ട.. നാഡി ഞരമ്പുകള് ഒക്കെ ഊര്‍ജസ്വലമായി പ്രവര്‍ത്തിക്ക്ണ്ട്.. മനോദു.ഖം ഉടന് ശമിക്കില്യാലോ..അതിന് സമയം കൊടുക്കണം '\nഅയാള് പുറത്തേക്ക് പോന്നു.\nപുറത്ത് ദുര്‍ഗയും കൂട്ടുകാരികളും നില്‍പ്പുണ്ടായിരുന്നു.\n' കോളജില് പോകുന്നില്ലേ കുട്ടികളേ'\n' തത്ക്കാലം ഈ ചൂടൊക്കെ ഒന്നു തണുക്കട്ടെ അങ്കിളേ.. അതുവരെ ഞങ്ങള് ദുര്‍ഗയ്‌ക്കൊപ്പം ഇവിടെ നില്‍ക്കാണ്'\n' മൈത്രീ ബന്ധം ഒരു ഭാഗ്യാണ്'\nവലിയേടത്ത് അവര്‍ക്കു നേരെ കൈകൂപ്പി.\n' തമ്മില് തമ്മില് ഈ സ്‌നേഹം എന്നുംണ്ടാവണം'\nഎന്തു പറയണമെന്നറിയാതെ നേഹയും കൂട്ടുകാരികളും നിന്നു.\n' ഇവരിവിടെ ഉണ്ടെങ്കില് പിന്നെ ഞാനും വരുന്നു നിങ്ങള്‍ക്കൊപ്പം.. ഇതിനി മഞ്ഞ ഓണ്‍ലെനുകള് ഏറ്റെടുക്കും മുമ്പേ മൂക്കുകയറിടാതെ പറ്റില്ല'\n.................. ....................... ...........................\n' സീ മിസ്റ്റര് പ്രകാശ് ലാല്.. ഈ വാര്‍ത്ത എങ്ങനെ പത്രക്കാര്‍ക്ക് കിട്ടി.. എനിക്കതറിയണം'\nഐജി രതീഷ് ബ്ിന്ദ്ര അയാള്‍ക്കു മുന്നിലേക്ക് ആ പത്രം എടുത്തിട്ടു.\n' അന്വേഷണം രഹസ്യമായി വെക്കണമെന്ന് നൂറുവട്ടം ഞാന് പറഞ്ഞിരുന്നു. എനിക്കുറപ്പാണ്.. പോലീസില് നിന്നല്ലാതെ ഈ വാര്‍ത്ത പത്രക്കാര്‍ക്ക് കിട്ടില്ല'\nസിഐ പ്രകാശ് ലാല് വിവര്‍ണമായ മുഖത്തോടെ ഇരുന്നു'\n' എന്ത് അടിസ്ഥാനത്തിലാണ് ദുര്‍ഗ ഭാഗീരഥിയിലേക്ക് അന്വേഷണം എത്തിയെന്ന് പറയുന്നത്.. തെളിവുണ്ടോ.. ആ പല്ലിന്റെ പരിശോധനാഫലവും വന്നു. അത് ദുര്‍ഗയുടെ പല്ലുകളുടെ പാടല്ല.. ധ്വനിയുടേതാണ്'\n' എനിക്കറിയില്ല ആരാണ് ചോര്‍ത്തി നല്‍കിയതെന്ന്'\nപ്രകാശ് ലാല് പറയുമ്പോഴേക്കും ഐജി റിമോട്ടെുത്ത് ടിവി പ്രവര്‍ത്തിപ്പിച്ചു\nഎഞ്ചിനീയറിംഗ് കോളജ് വിദ്യാര്‍ഥികളുടെ പത്രസമ്മേളനമായിരുന്നു സ്‌ക്രീനില് തെളിഞ്ഞത്.\nപോലീസ് മനപ്പൂര്‍വം തങ്ങളുടെ സഹപാഠിയെ കേസിലേക്ക് വലിച്ചിഴക്കുന്നുവെന്ന് വിദ്യാര്‍ഥികള് ആരോപിക്കുന്നു.\n' തെളിവുകള് ഉണ്ടെങ്കില് ദുര്‍ഗയെ ഇപ്പോള് തന്നെ കസ്റ്റഡിയിലെടുക്കണം. അല്ലെങ്കില് പോലീസ് അക്കാര്യം അറിയിക്കണം. അല്ലാതെ സ്റ്റുഡന്റ്‌സ് അടങ്ങില്ല'\nപ്രകാശ് ലാല് ശബ്ദിച്ചില്ല.\n' ഡിജിപി ഇപ്പോള് വിളിച്ചു വെച്ചതേയുള്ളു. തെളിവുണ്ടെങ്കില് വേഗം അറസ്റ്റ് ചെയ്ത് മുഖം രക്ഷിക്കാനാ ഓര്‍ഡര്.. ഇല്ലെങ്കില് ഈ അന്വേഷണം ത െന്ന അവസാനിപ്പിക്കാനും പറഞ്ഞു.. ആഭ്യന്തര മന്ത്രി അതിന് പുറകേ വിളിച്ചു. ഭരണപക്ഷത്തിരിക്കുന്നവരെ നാണം കെടുത്തുകയാണോ ഉദ്ദേശ്യം എന്നാണ് ചോദിച്ചത്. ഒരു സീരിയല് കില്ലറായ അഭിഷേകിനെ വെള്ളപൂശേണ്ട കാര്യം ഇനി ഉണ്ടോ എന്നും കെട്ടിടം തകര്‍ന്നു വീണു മരിച്ചെന്ന് കരുതിയാല് പോരേ എന്നും ചോദിച്ചു.. എനിവേ വേണ്ടത് ചെയ്യുക'\nഐ.ജി. രതീഷ് ബിന്ദ്ര താക്കീതോടെ എഴുന്നേറ്റു.\nഅയാള്‍ക്ക് പുറകേ സി.ഐയും എഴുന്നേറ്റ് പുറത്തേക്ക് നടന്നു.\nഅവര് പുറത്തെത്തുന്നതും കാത്തു നില്‍ക്കുകയായിരുന്ന മാധ്യമ പ്രവര്‍ത്തകര് മൈക്കുമായി ഓടി വന്നു വളഞ്ഞു.\n' അഭിഷേക് മരണത്തില് എഞ്ചിനീയറിംഗ് കോളജ് വിദ്യാര്‍ഥിനിയ്ക്ക് പങ്കുണ്ടെന്ന വാര്‍ത്തയില് സത്യമുണ്ടോ'\nഅവരില് നിന്നും ചോദ്യങ്ങള് ചീറി വന്നു.\n' എഞ്ചിനീയറിംഗ് കോളജ് വിദ്യാര്‍ഥിനിയുടെ മൊഴി എടുത്തത് സത്യമാണ്. പക്ഷേ കേസില് പ്രതിയായി സംശയിക്കുന്നില്ല. തെളിവുകളില്ലാതെ ഒരാളെ വെറുതേ പ്രതിയാക്കാന് സാധിക്കില്ലല്ലോ'\nകൂടുതല് ചോദ്യങ്ങള്‍ക്ക് മറുപടി പറയാന് താത്പര്യമില്ലാത്ത മട്ടില് അയാള് കാറിനരികിലേക്ക് പോയി.\n' അന്വേഷണം ഇപ്പോള് ഏത് നിലയിലാണ്. അഭിഷേക് കൊല്ലപ്പെട്ടെന്നു തന്നെയാണോ പോലീസ് കരുതുന്നത്'\nചോദ്യം സി.ഐ പ്രകാശ് ലാലിന് നേരെയായി.\n' പോലീസ് മനപ്പൂര്‍വം വിദ്യാര്‍ഥിനിയെ പ്രതിയാക്കാന് ശ്രമിക്കുന്നു എന്ന ആരോപണത്തിനെ കുറിച്ച് എന്താണ് പറയാനുള്ളത്'\n' ആ കുട്ടിയ്‌ക്കെതിരേ തെളിവുകളൊന്നുമില്ല'\nഏറെ ശ്രദ്ധിച്ച് സി.ഐ പറഞ്ഞു.\n' ആ കുട്ടിയുടെ മൊബൈല് അഭിഷേകിന്റെ കാറില് കാണപ്പെട്ടതിനെ തുടര്‍ന്നായിരുന്നു മൊഴിയെടുത്തത്. സംശയിക്കാനൊന്നുമില്ല..\nലിഫ്റ്റ് കൊടുത്തപ്പോള് ഫോണ് മറന്നതണെന്ന കുട്ടിയുടെ മറുപടി വിശ്വസനീയമാണ്..'\n' അപ്പോള് വിദ്യാര്‍ഥിനിയ്ക്ക് നേരെ നിയമനടപടികളുണ്ടാവില്ലേ'\n' ഇതുവരെ അതിനുള്ള സാധ്യതയില്ല'\nവലിയേടത്ത് പത്മനാഭന് ഭട്ടതിരിയും ദേവദത്തനും രവിമേനോനും വരാന്തയില് എല്ലാം കേട്ടു നില്‍ക്കുകയായിരുന്നു.\nരവിമേനോനെ കണ്ട് സി.ഐ ജാള്യതയോടെ ചിരിക്കാന് ശ്രമിച്ചു.\n' എന്താ മിസ്റ്റര് രവിമേനോന് ഇവിടെ'\nഅയാള് അടുത്ത് ചെന്ന് തിരക്കി.\n' നിങ്ങള് പ്രതിസ്ഥാനത്ത് കാണുന്ന ദുര്‍ഗ ഭാഗീരഥി എന്റെ അനന്തിരവളാണ്. ഈ നില്‍ക്കുന്ന ദേവന്റെ സഹോദരി.. എന്തു തെളിവുണ്ടായിട്ടാണ് നിങ്ങള് എന്റെ കുട്ടിയെ വേട്ടയാടുന്നതെന്ന് പറഞ്ഞാല് കൊള്ളാം'\nവലിയേടത്ത് പത്മനാഭന് ഭട്ടതിരി രോഷം കൊണ്ട് കിതച്ചു.\n' അവള് എന്റെ ദത്തുമകളാണ്' രവിമേനോന് ശാന്തതയോടെ സി.ഐ. പ്രകാശ് ലാലിനോട് പറഞ്ഞു.\n' അവള്‍ക്കെതിരേ തെളിവുണ്ടെങ്കില് അന്വേഷണവുമായി ഞ്ങ്ങള് സഹകരിക്കും.. അല്ലാതെ പോലീസിന് തട്ടിക്കളിക്കാന് കുട്ടിയെ വിട്ടുതരുമെന്ന് കരുതരുത്'\nസി.ഐ പ്രകാശ് ലാല് തിരിഞ്ഞ് നോക്കി.\nമാധ്യമ പ്രവര്‍്തതകര് എന്തോ മണത്തറിയാനുള്ള ത്വരയോടെ തങ്ങളെ നോക്കി നില്‍ക്കുന്നത് അയാള് കണ്ടു\n' രവി.. ഇതെല്ലാം പത്രക്കാരുണ്ടാക്കിയതാണ്.. അവരുടെ ഭാവന.. അവര്‍ക്ക് എക്‌സ്‌ക്ലയൂസീവ് ആണല്ലോ പ്രധാനം.. തെളിവില്ലാതെ ഇനി ഒരിക്കലും ദുര്‍ഗയെ തേടി ഞങ്ങള് വരില്ല'\nവിശ്വസിക്കാമോ എന്ന സംശയത്തോടെ വലിയേടത്തും രവിമേനോനും ദേവദത്തനും നിന്നു\n................ ................ ..................\nഷവറില് നിന്നും പതഞ്ഞു വീണ തണുത്ത വെള്ളം ദേഹമാകെ കുളിര്‍പ്പിച്ചു\nഉടലാകെ വല്ലാത്തൊരു സുഖം പടര്‍ന്നു കയറുന്നത് ദുര്‍ഗ അറിഞ്ഞു.\nഎത്രനാളായി ഇങ്ങനെയൊന്നു സമാധാനമായി നിന്നിട്ട്.\nഎല്ലാ ഭയവും വിട്ടൊഴിഞ്ഞു.\nധ്വനിയും വിയോഗത്തെ അതിജീവിച്ചു.\nമനസിലൂറിക്കൂടിയ ഉല്ലാസം ഒരു മൂളിപ്പാട്ടായി ദുര്‍ഗയുടെ ചുണ്ടിലേക്കെത്തി.\n' എന്താ ഒരു പാട്ട്..'\nതൊട്ടുപിന്നില് ധ്വനിയുടെ ചോദ്യം കേട്ട് ദുര്‍ഗ ഞെട്ടിത്തിരിഞ്ഞു.\nനെഞ്ചില് കൈകെട്ടി മന്ദഹാസത്തോടെ അവളെ നോക്കി നില്‍ക്കുകയായിരുന്നു ധ്വനി.\nദേഹത്ത് പറ്റിക്കിടന്ന ടവല് അഴിഞ്ഞു വീഴാതെ അവള് മുറുകെ പിടിച്ചു.\n' അനുവാദമില്ലാതെ എന്റെ കുളിമുറിയില് കടന്നു വരുന്നോ' ദുര്‍ഗ മുഖംവീര്‍പ്പിച്ചു.\n' എന്‍െ വീട്ടില് എനിക്കെവിടെയും വരാമല്ലോ'\n' നിന്റെ വീടോ.. അതൊക്കെ പണ്ട്.. ഇത് രവിയങ്കിള് എന്റെ പേര്‍ക്കെഴുതി തരാനുള്ളതാ' ദുര്‍ഗ കിലുങ്ങി ചിരിച്ചു\n' ഓ.. ഞാനൊഴിഞ്ഞു പോയേക്കാം'\nധ്വനിയും മുഖം വീര്‍്പ്പിച്ചു\n' നിനക്കിനി എങ്ങനെ പോകാന് കഴിയും.. കണ്ടില്ലേ ആവാഹന പൂജ കഴിഞ്ഞ് ഞാനെന്റെ കൈത്തണ്ടയില് കെട്ടിയിരിക്കുന്ന ചരട്.. ഇത് ഞാനഴിച്ചു കളയാതെ നിനക്കെങ്ങും പോകാന് കഴിയില്ല'\n' അപ്പോള് അഴിച്ചു കളഞ്ഞാല്..'\n' എല്ലാ കര്‍മ്മങ്ങളും പൂര്‍ത്തിയാക്കിയ പ്രാണനാണ് നിന്റേത.. അത് ഒടുവില് എ്ല്ലാവരുമെത്തുന്ന നിത്യതയില് വിലയിക്കും'\n' വഴക്കു കൂടിയാലൊന്നും അഴിച്ചു കളഞ്ഞേക്കല്ലേ .ദുര്‍ഗേ'\n' എന്റെ അമ്മയും അച്ഛനും.. രണ്ടുപേരും ഇല്ലാതാകുന്ന ആ ദിവസം, അവരില് ആരാണോ ഒടുവില് മരിച്ചത് ആ സംസ്‌കാര ചടങ്ങില് വെച്ച് വേണം നീയിത് അഴിച്ചു കളയാന്.. ഒന്നുകില് അമ്മയുടെ കൂടെ.. അല്ലെങ്കില് എന്റെ അച്ഛന്റെ കൂടെ ഒന്നിച്ചുവേണം എനിക്കീ ലോകം വിട്ടു പോകാന്.\n' ഓ ഉത്തരവ് '\nദുര്‍ഗ കപട വിനയം കാണിച്ചു\n' എന്തായാലും നിന്റെ ശരീരം എത്ര സുന്ദരം.. വെറുതെയല്ല മഹിയേട്ടന്'\nധ്വനിയുടെ നോട്ടം തന്റെ ദേഹത്തേക്കായതോടെ ദുര്‍ഗ വീണ്ടും ചൂളി.\n'വൃത്തികെട്ട നോട്ടം പോ പെണ്ണേ'\nദുര്‍ഗ അവളെ പിടിച്ചു തള്ളി\n' ഞാനൊരാത്മാവാണ്.. എനിക്കെല്ലാം കാണാം... ഈ ടവലുണ്ടെങ്കിലും ഇല്ലെങ്കിലും കാണാം'\nധ്വനിയുടെ കുസൃതി ചിരി കണ്ടതും ദുര്‍ഗ ദേഷ്യത്തോടെ അവളോടടുത്തു.\nധ്വനി പിന്നോക്കം നീങ്ങി.വാതിലിനടുത്തെത്തി.\nവാതില് തുറക്കാതെ തന്നെ അതിനുള്ളിലൂടെ അവള് പുറത്തേക്ക് മാഞ്ഞു പോയി.\nഒരു നേര്‍ത്ത ചിരിയോടെ ദുര്‍ഗ കുളിച്ചു.\nറൂമിലെത്തുമ്പോള് ജാസ്മിനും നേഹയും സ്വാതിയും എവിടേക്കോ പോകാനുള്ള ഒരുക്കത്തിലായിരുന്നു.\n' എവിടേക്കാ എല്ലാവരും..എന്നോട് പറയാതെ'\n' ജാസ്മിന് ചില മെന്‍സ്ട്രല് പ്രോബ്‌ളം ഡോക്ടറെ കാണാനാ'\n' നീയും ഒരുങ്ങ് വേഗം.. ഇത്രനാള് ടെന്‍ഷന്റെ നാളുകളായിരുന്നില്ലേ.. ഒന്നു കറങ്ങീട്ട് വരാം'\n' ഞാന് വരണോ..രവിയങ്കിള് ജുവലറിയില് പോയില്ലേ.. ഊര്‍മിളാന്റീടടുത്ത് ആരാ ഉള്ളത്'\n' നമ്മളുള്ളത് കൊണ്ട് ആന്റി വേഗം റിക്കവറാകുന്നുണ്ട്. ഇന്നു രാവിലെ എഴുന്നേറ്റ് ബ്രേക്ക്ഫാസ്റ്റ് ഉണ്ടാക്കി. ഇനി നമ്മളോട് അടുക്കളയില് കയറേണ്ടെന്നാ ഓര്‍ഡര്'\n' എല്ലാം നമ്മുടെ കൈപ്പുണ്യത്തിന്റെ ഫലം.. ആന്റിക്കും അങ്കിളിനും മതിയായി കാണും'\n' നീയൊന്ന് ഒരുങ്ങ് ദുര്‍ഗേ.. നമ്മളെ കൊണ്ടുപോകാന് മഹിയേട്ടനിപ്പോ വരും'\nനേഹ അവളെ നോക്കി അര്‍ഥവത്തായി ചിരിച്ചു\n' മഹിയേട്ടനോ' ദുര്‍ഗയുടെ കവിളുകള് അരുണാഭമായി.\n' എന്നോടൊന്നും പറഞ്ഞില്ലല്ലോ.. സര്‍പ്രൈസ്'\n' ബാത്‌റൂമില് വലിയ കളിയും ചിരിയും കേട്ടല്ലോ.. ആരോടായിരുന്നു.. ധ്വനി വന്നല്ലേ'\nസ്‌റ്റെപ്പുകള് ഇറങ്ങുമ്പോള് ജാസ്മിന് തമാശ പോലെ ദുര്‍ഗയെ നോക്കി.\nദുര്‍ഗയുടെ മുഖം വിളറി വെളുത്തു\n' നീയിനി അതോര്‍ത്ത് ടെന്‍ഷനാവണ്ട.. ഞാന് വെറുതേ ചോദിച്ചൂന്നേയുള്ളു'\nദുര്‍ഗ നിശബ്ദയായി പടികളിറങ്ങി\n' നിങ്ങള് ഊണിന്റെ സമയമാകുമ്പോളേക്കും വരുമോ'\nഅവരെ കണ്ട് ഊര്‍മിള അടുത്തേക്ക് വന്നു\nസംഭവിച്ചതെല്ലാം അംഗീകരിക്കാന് സന്നദ്ധയായ ഭാവമായിരുന്നു അവരുടേത്.\n' ചിലപ്പോഴേ കാണൂ ആന്റീ'\nഅവരോട് യാത്ര പറയുമ്പോഴേക്കും മഹേഷിന്റെ കാര് മുറ്റത്തേക്ക് വന്നു\n' പോട്ടെ ആന്റീ.. വേഗം വരാംട്ടോ'\nനേഹ അവരുടെ കവിളില് മൃദുവായ ഒരുമ്മ നല്‍കി\nഊര്‍മിളയുടെ കണ്ണുകള് നിറഞ്ഞു.\nകാറില് നിന്നും മഹേഷും ഇറങ്ങി വന്നു.\nഊര്‍മിള സങ്കടത്തോടെയാണ് അവനെ നേരിട്ടത്.\n' എന്റെ മോളെ നമ്മളെല്ലാവരും കൂടി വെറുത്തു അല്ലേ മഹീ'\nനിയന്ത്രിക്കാനാവാത്ത സങ്കടം കൊണ്ട് അവരുടെ ചുണ്ടുകല് വിറച്ചു.\nമഹേഷ്ബാലന്റെ കണ്ണുകളും നിറഞ്ഞു\n' സാരമില്ലാന്റീ.. അവള് ക്ഷമിക്കും നമ്മളോടെല്ലാം... നമുക്കറിയാഞ്ഞിട്ടല്ലേ'\n' ങാ.. ഒരെണ്ണം പോയപ്പോ ദൈവം നാലു മക്കളെ കൈവെള്ളയില് വെച്ചു തന്നു. എന്നോടും രവിയേട്ടനോടും ചെയ്തത് കൂടിപ്പോയീന്ന് ഈശ്വരന് തോന്നിയിട്ടുണ്ടാവും.. ഇനി ഇവര്‍ക്കു വേണ്ടിയാ ഞങ്ങളുടെ ജീവിതം.. എനിക്കറിയാം ഇവര് ഞങ്ങളെ വിട്ടുപോവില്ല. ലോകത്തെവിടെ പോയാലും ഇവിടേക്കു തന്നെ കയറി വരും..'\n' വെറുതേ നിന്നു കരയാതെ ആന്റീ.. സന്തോഷമുള്ള മുഖം കണ്ടിട്ട് ഇറങ്ങട്ടെ ഞങ്ങള്'\nജാസ്മിന് സ്‌നേഹത്തോടെ അവരെ ശാസിച്ചു.\nഊര്‍മിള മുഖം തുടച്ചു\n' പോയിട്ടു വരാം'\nമഹേഷ് ബാലനും യാത്ര പറഞ്ഞു.\nദുര്‍ഗ മുന്‍സീറ്റില് മഹേഷ് ബാലനരികിലാണിരുന്നത്.\nമഹേഷ് ബാലന് കാര് സ്റ്റാര്‍ട്ടു ചെയ്തു.\nഅവന് ഡോര് തുറന്നിറങ്ങി.\nഎല്ലായിടവും പരിശോധിച്ചിട്ടും പ്രശ്‌നമൊന്നും കണ്ടില്ല.\nഅവന് വീണ്ടും ഡോര് തുറന്നു കയറി.\nവീണ്ടും പഴയപടി തന്നെ..\n' ഒരു കുഴപ്പവും ഇല്ലായിരുന്നല്ലോ..എന്തുപറ്റി'\nനിരാശ കലര്‍ന്ന മുഖത്തോടെ അവന് ദുര്‍ഗയെ നോക്കി\nദുര്‍ഗ സംശയത്തോടെ പുറത്തേക്ക് നോക്കി.\nതെല്ലുമാറി ധ്വനി നില്‍ക്കുന്നത് അവള് കണ്ടു\nആ മുഖത്ത് കുസൃതി\nഅരുതെന്ന് ദുര്‍ഗ കണ്ണുരുട്ടിക്കാട്ടി\nപിന്നെ മഹേഷിന് നേര്‍ക്കു തിരിഞ്ഞു\n' മഹിയേട്ടന് ഒന്നു കൂടി നോക്കിക്കേ' അവള് പറഞ്ഞു.\n' ആഹാ.. സ്റ്റാര്‍ട്ടായല്ലോ' മഹേഷ് ചിരിച്ചു\n' വേഗം പോകണം മഹിയേട്ടാ.. ജൂബിലീടടുത്ത് വിട്ടാല് മതി.. അവിടെയാ ഡോക്ടര് പ്രാക്ടീസ് ചെയ്യു്ന്നത്. വൈകിയാല് കണ്‍സള്‍ട്ടേഷന് ടൈം പോകും'\n' ഓക്കേ.. പത്തുമിനിറ്റിനകം എത്തിക്കാം പോരേ'\nമഹേഷ് ചിരിയോടെ കാര് മുന്നോട്ടെടുത്തു.\n'വിവാദ നായികയെയും കൊണ്ടാണ് യാത്ര'\nഇടയ്ക്ക് അവന് ദുര്‍ഗയെ നോക്കി.\n' പോലീസ് എന്നെ കൂടി അറസ്റ്റ് ചെയ്യുമോ'\n' ങാ.. ചിലപ്പോ ചെയ്തൂന്ന് വരും'\n' അഭിഷേകിനെ കൊന്നത് നീയായിരുന്നെങ്കില്‍പ്പോലും ഞാന് സന്തോഷിച്ചേനെ തങ്കം.. എനിക്കു ചെയ്യാന് കഴിയാത്തത് നിനക്കു സാധിച്ചല്ലോ എന്നോര്‍ത്ത്'\n്മഹേഷിന്റെ വാക്കുകളിലെ തീരാ പകയും വിങ്ങലും എല്ലാവരും തിരിച്ചറിഞ്ഞു.\nകാര് ജൂബിലി മിഷന് സമീപമുള്ള ഇടവഴിയിലെത്തിയപ്പോള് ജാസ്മിന് നിര്‍ത്താന് പറഞ്ഞു.\n' ഓകെ.. മഹിയേട്ടന് പൊയ്‌ക്കോളൂ.. ഇവിടെ നിന്നിറങ്ങുമ്പോള് വിളിക്കാം'\nജാസ്മിന് കാറില് നിന്നിറങ്ങിയിട്ട് പറഞ്ഞു.\n' ഓ.കെ. ഞാന് ഹോസ്പിറ്റലിലുണ്ടാകും.. ഫ്രീയാമെങ്കില് വരാം'\nമഹേഷ് ബാലന് ദുര്‍ഗയെ നോക്കി\nദുര്‍ഗ ശരി എന്ന് ശിരസനക്കി.\nകാര് തിരിച്ചു പോയികഴിഞ്ഞാണ് റോഡരികില് തന്നെയുള്ള വലിയ ക്ലിനിക്കിലേക്ക് അവര് ചെന്നത്.\n' നിങ്ങളിവിടെ നില്‍ക്ക് .. ഞാന് പോയി പേര് രജിസ്റ്റര് ചെയ്തിട്ട് വരാം '\nജാസ്മിന് അവരെ രോഗികള്‍ക്ക് ഇരിക്കാനുള്ള പോര്‍ഷനിലിരുത്തിയിട്ട് രജിസ്‌ട്രേഷന് കൗണ്ടറിനടുത്തേക്ക് പോയി.\nഇളം പിങ്ക് യൂണിഫോമണിഞ്ഞ നാല് യുവതികളായിരുന്നു അതിനുള്ളില് ഉണ്ടായിരുന്നത്.\n' ഡോക്ടറെ കാണാനാണോ'\nഅതില് മെലിഞ്ഞ യുവതി ജാസ്മിനോട് തിരക്കി.\n' ആദ്യായിട്ട് വരികയാണല്ലേ'\n' ശരി.. എന്താ പേര്'\n' ദുര്‍ഗ.. ദുര്‍ഗ ഭാഗീരഥി.. കാണേണ്ടത് സൈക്ക്യാട്രി വിഭാഗത്തിലാണ്.'\n..... ......... തുടരും ....\nRead published parts:-\nCategories Malayalam# NizhalayMathram# Novel# ShyniJohn#\nLabels: Malayalam, NizhalayMathram, Novel, ShyniJohn\nഒരു ദീപാവലിയും ഞങ്ങളും..\nജീവിതം ഒരു നാടകം\n***** മാനിഷാദ *****\nഒരു സ്നേഹത്തിന്റെ ഓർമ്മയ്ക്ക്\nഹ്യദയം കൊണ്ടെഴുതിയ കത്തുകൾ\nറയിൽവേ ട്രാക്കിലെ അജ്ഞാത ജഡം\nപ്രണയവർണ്ണങ്ങളുടെ സൂക്ഷിപ്പുകാരി (കഥ )\nപ്രസവ വാർഡിലെ ടിക് ടോക്, !!\nഒരു മുല്ലപ്പൂ വസന്തം.\nഅന്നക്കുട്ടിയുടെ സ്വന്തം ....\nഒറ്റവരിയിൽ മാറുന്ന ജീവിതങ്ങൾ\nമഴ കൊണ്ടു മാത്രം\nഒരു സദാചാര സൗഹൃദക്കഥ\nമനസ്വി - Part 10\nഅപ്പു- (ഒരു നായക്കുട്ടിയുടെ കഥ )\nമനസ്വി - Part 9\nഒരു പെണ്ണിന്റെ കഥ....\nമനസ്വി - Part 8\nനിഴലായ് മാത്രം. - Part 50\nമനസ്വി - Part 7\nനിഴലായ് മാത്രം. - Part 49\nതുരന്തോയിലേറി വന്ന ദുരന്തം\nമനസ്വി - Part 6\nനിഴലായ് മാത്രം. - Part 48\nഒരു ദു:സ്വപ്നത്തിന്റെ ഇടവേളയില്\nആരക്കാലുകളുടെ പ്രതീക്ഷ *\nമനസ്വി - Part 5\nനിഴലായ് മാത്രം. - Part 47\nസൗണ്ട് ഓഫ് സൈലൻസ് - Part 3\nഭക്തക്ക് കിട്ടിയ വെളിപാട് !\nഡി ബി സുഗുണൻ അഥവാ ഡെഡ്ബോഡി സുഗുണൻ.\nമനസ്വി - Part 4\nനിഴലായ് മാത്രം. - Part 46\nസൗണ്ട് ഓഫ് സൈലൻസ് - Part 2\nമനസ്വി - Part 3\nനിഴലായ് മാത്രം. - Part 45\nസൗണ്ട് ഓഫ് സൈലൻസ് - Part 1\nമനസ്വി - Part 2\nനിഴലായ് മാത്രം. - Part 44\n' ന്യൂ ജെൻ കച്ചവടം\n#Nallezhuth | Thessalonikkiyile Visudhan - “Malaya...


മലയാളിയുടെ ഓണ്‍ലൈന് സാങ്കേതിക ലോകത്തെ അറിവിന്റെ ഇടമാണ് വിക്കിപീഡിയ. ജിമ്മി വെയില്‍സ്, ലാറി സാംഗര് എന്നിവര് ചേര്‍ന്ന് 2001 ജനുവരി 15നാണ് വിക്കിപീഡിയ പദ്ധതിക്ക് തുടക്കംകുറിച്ചത്. അറിവിന്റെ ജനകീയവല്‍ക്കരണം ലക്ഷ്യമിട്ടുകൊണ്ട് വിവിധ വിഷയങ്ങളെ പറ്റി ആധികാരികവും സൗജന്യവുമായ വിവരങ്ങള് നല്‍കുന്ന ഈ സ്വതന്ത്ര ഓണ്‍ലൈന് വിജ്ഞാനകോശം വളരെ പെട്ടെന്ന് ജനകീയമാകുകയായിരുന്നു.\nസ്വതന്ത്ര ഓണ്‍ലൈന് വിജ്ഞാനകോശമായ വിക്കിപീഡിയയുടെ മലയാള പതിപ്പുണ്ടാകുന്നത് 2002 ഡിസംബര് 21 നാണ്. അമേരിക്കന് ഗവേഷണ വിദ്യാര്‍ഥിയായിരുന്ന തിരുവനന്തപുരം സ്വദേശി എം.പി വിനോദ് മേനോനാണ് മലയാളം വിക്കിപീഡിയയയുടെ ഉപജ്ഞാതാവ്. തുടക്കത്തില് മലയാളം ഭാഷ ഓണ്‍ലൈന് ലോകത്ത് ഉപയോഗിക്കാന് ഏറെ ബുദ്ധിമുട്ടായിരുന്നു. എല്ലാവര്‍ക്കും ലഭിക്കുന്ന ഫോണ്ട് ലഭ്യമാക്കാന് ഏറെ കാത്തിരിക്കേണ്ടി വന്നു. യുണികോഡ് വന്നതോടെയാണ് മലയാളം വിക്കിപീഡിയ കൂടുതല് സജീവമായത്.\nഅതിനാല് ഔദ്യോഗികമായി മലയാളം വിക്കിപീഡിയ ആരംഭിച്ചത് 2002 ഡിസംബര് 21 ന് എന്ന് പറയാം. ആ ദിവസം വിനോദ് എഴുതിയ മലയാളം അക്ഷരമാല എന്ന ലേഖനമാണ് മലയാളം വിക്കിപീഡിയയിലെ വിജ്ഞാനസംബന്ധിയായ ആദ്യ ലേഖനമെന്നു കരുതുന്നു. http://ml.wikipedia.org/ എന്ന വിലാസത്തിലെക്ക് മാറിയ ശേഷം രണ്ട് വര്‍ഷത്തോളം മലയാളം വിക്കിപീഡിയയെ സജീവമായി നിലനിര്‍ത്താന് പ്രയത്‌നിച്ചതും വിനോദ് തന്നെയാണ്. കുറേ കാലത്തോളം അദ്ദേഹം ഒറ്റയ്ക്കായിരുന്നു ഇതിന്റെ പ്രവര്‍ത്തനങ്ങള് ചെയ്തിരുന്നത്. വിവിധ മലയാളി ഓണ്‍ലൈന് ഗ്രൂപ്പുകളിലും, ചര്‍ച്ചാവേദികളിലും മലയാളം ശരിയായി വായിക്കാനും എഴുതാനുമുള്ള സഹായങ്ങള് അന്വേഷിച്ച് അദ്ദേഹം എഴുതിയ കുറിപ്പുകള് കാണുന്നുണ്ട്. മലയാളം വിക്കിപീഡിയയുടെ ആരംഭകാലത്ത് ഉണ്ടായിരുന്ന അംഗങ്ങളെല്ലാം വിദേശ മലയാളികളായിരുന്നു.\nമലയാളം വിക്കിപീഡിയയുടെ 15-ാം ജന്മദിനത്തോടനുബന്ധിച്ച് വിവിധ പരിപാടികളാണ് മലയാളം സര്‍വ്വകലാശാല ഉള്‍പ്പെടെയുള്ളവര് സംഘടിപ്പിക്കുന്നത്.\nതമിഴ്‌നാട്ടിലെ ആര്‍കെ നഗറില് വോട്ടെടുപ്പ് ആരംഭിച്ചു


കണ്ണട വയ്ക്കാതെ വരനു പത്രം വായിക്കാൻ കഴിഞ്ഞില്ല|women|manorama news|manorama online|breaking news|viral news\nകണ്ണട വയ്ക്കാതെ വരനു പത്രം വായിക്കാൻ കഴിഞ്ഞില്ല; വിവാഹത്തിൽ പിന്മാറി വധു\nമനോരമ ലേഖകൻ June 26, 2021 01:01 PM IST\nവരനു കണ്ണടവയ്ക്കാതെ പത്രം വായിക്കാൻ കഴിയില്ലെന്ന കാരണത്താൽ വിവാഹത്തിൽ നിന്നു പിന്മാറി വധു. ഉത്തർപ്രദേശിലെ ഒറായയിലാണ് സംഭവം. വിവാഹത്തിൽ നിന്നു പിന്മാറുക മാത്രമല്ല, വരനും കുടുംബത്തിനും എതിരെ കേസും കൊടുത്തു. സാദർ കോട്‌വാലിയിലെ ജമൽപൂർ ഗ്രാമത്തിലെ അർച്ചന എന്ന യുവതിയാണ് വിവാഹത്തിൽ നിന്ന് പിന്മാറിയത്.\nഎന്നാൽ, ഈ പരീക്ഷണത്തിൽ വരൻ പരാജയപ്പെട്ടു. കണ്ണടയില്ലാതെ ഒരക്ഷരം പോലും ശിവത്തിന് വായിക്കാൻ കഴിഞ്ഞില്ല. തുടർന്നാണ് വധുവും കുടുംബവും വിവാഹത്തിൽ നിന്ന് പിന്മാറിയത്. ‘വരന്റെ കാഴ്ച സംബന്ധിച്ച് എനിക്ക് യാതൊരു അറിവും ഉണ്ടായിരുന്നില്ല. മകളാണ് ഇക്കാര്യം കണ്ടെത്തിയത്. അവൾ വിവാഹത്തിൽ നിന്നും പിന്മാറി.’– വധുവിന്റെ അച്ഛൻ അർജുൻ സിങ് പറഞ്ഞു. വിവാഹചിലവും വരനു നൽകിയ മോട്ടർസൈക്കിളും തിരികെ നൽകണമെന്ന് വധുവിന്റെ കുടുംബം ആവശ്യപ്പെട്ടു. എന്നാൽ വരന്റെ കുടുംബം ഇതിനു തയ്യാറാകാത്തതിനെ തുടർന്ന് വധുവിന്റെ കുടുംബം പൊലീസിൽ പരാതി നൽകി. സംഭവത്തിൽ പൊലീസ് കേസെടുത്ത് അന്വേഷണം ആരംഭിച്ചു.\nEnglish Summary: Up Bride Calls Off Wedding After Groom Fails To Read News Paper Without Glasses


ഇന്നത്തെ സിനിമാവാ‘ദിൽ ബെച്ചാര’യും 'ശകുന്തള ദേവി'യും മുതൽ ഒരു "ഫാമിലി എന്റർടെയ്നർ ചിത്രം" വരെ: ഇന്നത്തെ സിനിമാ വാർത്തകൾർത്തകൾ - Malayalam film Entertainment news today | Indian Express Malayalam\nfilm malayalam cinema entertainment news roundup july 15\n‘ദിൽ ബെച്ചാര’യിലെ ഗാനവും ‘ശകുന്തള ദേവി’യുടെ ട്രെയിലറും ആരാധകർ ഇതിനകം സ്വീകരിച്ചു കഴിഞ്ഞിട്ടുണ്ട്\nUpdated: July 15, 2020 9:39:49 pm\n“സുശാന്ത്, ആരു പറഞ്ഞു നിങ്ങൾ മരിച്ചെന്ന്, നിങ്ങൾ ഈ പാട്ടിലും ജീവിക്കുകയാണല്ലോ?” സുശാന്ത് സിങ് രാജ്പുതിന്റെ അവസാനചിത്രം ‘ദിൽ ബെച്ചാര’യിലെ ഗാനത്തിന്റെ വീഡിയോക്ക് കീഴിൽ ആരാധകരിലൊരാൾ കമൻഡ് ചെയ്തതാണിത്. ‘ദിൽ ബെച്ചാര’യിലെ ഗാനത്തിന്റെ വീഡിയോ ആണ് ആരാധകർ നെഞ്ചിലേറ്റിക്കഴിഞ്ഞു.\nസുശാന്തും സഞ്ജന സാംഘിയും മുഖ്യ വേഷങ്ങളിൽ എത്തുന്ന ചിത്രം ജൂലൈ 24ന് ഡിസ്നി പ്ലസ് ഹോട്ട് സ്റ്റാറിൽ റിലീസd ചെയ്യും. സെയ്ഫ് അലിഖാനും ചിത്രത്തിലുണ്ട്. കാസ്റ്റിംഗ് ഡയറക്ടറും സുശാന്തിന്റെ അടുത്ത സുഹൃത്തുമായ മുകേഷ് ചബ്രയുടെ ആദ്യ സംവിധാന സംരംഭമാണ് ചിത്രം. സഞ്ജന സംഘിയുടെ ബോളിവുഡ് അരങ്ങേറ്റ ചിത്രമാണ് ‘ദിൽ ബെച്ചാര’.\nRead More: സുശാന്ത്, ആരു പറഞ്ഞു നിങ്ങൾ മരിച്ചെന്ന്, ഈ പാട്ടിലും ജീവിക്കുകയാണല്ലോ? ‘ദിൽ ബെച്ചാര’യിലെ ഗാനം നെഞ്ചിലേറ്റി ആരാധകർ\nസുശാന്തുമായുള്ള അടുപ്പം പങ്കുവച്ച് സുബ്ബലക്ഷ്മിയമ്മ\nRead More: മറക്കാൻ പറ്റില്ല ആ കുട്ടിയെ; സുശാന്തുമായുള്ള അടുപ്പം പങ്കുവച്ച് സുബ്ബലക്ഷ്മിയമ്മ\nമുപ്പത്തിയേഴാം വയസിൽ അമ്മയായപ്പോൾ\nമലയാള സിനിമയിലെ ഒരു കാലഘട്ടത്തിന്റെ പ്രിയപ്പെട്ട നടിയായിരുന്നു ദിവ്യ ഉണ്ണി. അഭിനയത്തിൽനിന്നു വിട്ടുനിൽക്കുകയാണെങ്കിലും നൃത്തപരിപാടികളും മറ്റുമായി സജീവമാണ് ദിവ്യയുടെ കലാജീവിതം. കഴിഞ്ഞ ജനുവരിയിൽ ദിവ്യയുടെ ജീവിതത്തിലേക്ക് ഒരു മാലാഖ കുഞ്ഞ് കൂടി എത്തിയിരുന്നു. ജനുവരി 14ന് ആയിരുന്നു ദിവ്യയുടെ മൂന്നാമത്തെ കുഞ്ഞ് ഐശ്വര്യയുടെ ജനനം. മുപ്പത്തിയേഴാം വയസിൽ അമ്മയായ അനുഭവം പങ്കുവയ്ക്കുകയാണ് ദിവ്യ.\n“പ്രായത്തെ കുറിച്ചോർത്ത് ആദ്യം ഉത്കണ്ഠകൾ ഉണ്ടായിരുന്നെങ്കിലും സാധാരണ പ്രസവം തന്നെയായിരുന്നു. ഗർഭകാലത്തുണ്ടാവുന്ന മോണിങ്ങ് സിക്ക്നസ് ഒക്കെ എനിക്കുമുണ്ടായിരുന്നു.അതോർത്ത് ഒരു കാര്യവും മാറ്റിവയ്ക്കേണ്ടി വന്നിട്ടില്ല. രണ്ടാം മാസം മുതൽ തന്നെ ഡാൻസ് ചെയ്തു. അത് അവസാന എട്ടുമാസത്തോളം നീണ്ടു എന്നതാണ് വലിയ കാര്യം,” ദിവ്യ പറഞ്ഞു.\n‘ശകുന്തള ദേവി’യായി വിദ്യ ബാലൻ\nവിദ്യാ ബാലൻ കേന്ദ്രകഥാപാത്രത്തെ അവതരിപ്പിക്കുന്ന’ശകുന്തള ദേവി’യുടെ ട്രെയിലറെത്തി. ഹ്യൂമന് കംപ്യൂട്ടർ എന്ന വിളിപ്പേരിൽ അറിയിപ്പെട്ടിരുന്ന, ഗണിതശാസ്ത്ര പ്രതിഭയായിരുന്ന ശകുന്തളാവേദിയുടെ വേഷമാണ് ചിത്രത്തിൽ വിദ്യാബാലൻ അവതരിപ്പിക്കുന്നത്.\nഅനു മേനോൻ ആണ് ചിത്രം സംവിധാനം ചെയ്യുന്നത്. വിക്രം മൽഹോത്രയാണ് നിർമാതാവ്. തിയേറ്റർ റിലീസായി തീരുമാനിച്ചിരുന്ന ചിത്രം കോവിഡ് 19ന്റെ പശ്ചാത്തലത്തിൽ ഓടിടി റിലീസായി പ്രഖ്യാപിക്കുകയായിരുന്നു. ആമസോൺ പ്രൈം വഴിയാണ് ചിത്രം പ്രേക്ഷകരിലേക്ക് എത്തുക.\nRead More: ഇതൊരു ഫാമിലി എന്റർടെയ്നർ ചിത്രം; സകുടുംബം പിഷാരടി\nഅവതാരക മീര അനിൽ വിവാഹിതയായി\nഏഷ്യാനെറ്റിലെ കോമഡി സ്റ്റാർസ് എന്ന പരിപാടിയിലൂടെ മിനിസ്ക്രീൻ പ്രേക്ഷകർക്ക് സുപരിചിതയായ അവതാരക മീര അനിൽ വിവാഹിതയായി. മല്ലപ്പള്ളി സ്വദേശിയായ വിഷ്ണുവാണ് വരൻ. തിരുവനന്തപുരത്തുവെച്ചായിരുന്നു വിവാഹം. ജൂൺ അഞ്ചിന് നിശ്ചയിച്ചിരുന്ന വിവാഹം കോവിഡിന്റെയും ലോക്ക്ഡൗണിന്റെയും പശ്ചാത്തലത്തിൽ നീട്ടിവയ്ക്കുകയായിരുന്നു.\nRead More: അവതാരക മീര അനിൽ വിവാഹിതയായി; ചിത്രങ്ങൾ\nമാസ് ലുക്കിൽ ‘വാനമ്പാടി’ താരം ഉമ നായർ\n‘വാനമ്പാടി’ എന്ന സീരിയലിലൂടെ മിനിസ്ക്രീൻ പ്രേക്ഷകരുടെ ഹൃദയം കവർന്ന താരമാണ് ഉമ നായർ. സീരിയലിലെ കേന്ദ്രകഥാപാത്രമായ അനുമോളുടെ സ്നേഹനിധിയായ വല്യമ്മ നിർമ്മലയെന്ന കഥാപാത്രത്തെ അവതരിപ്പിക്കുന്ന ഉമയെ എപ്പോഴും കേരള തനിമയുള്ള വസ്ത്രങ്ങളിലാണ് പ്രേക്ഷകർക്ക് കണ്ടു പരിചയം. ഇപ്പോഴിതാ, മുണ്ടും ഷർട്ടും ഷൂസുമണിഞ്ഞ് അൽപ്പം മാസ് ലുക്കിലുള്ള ചിത്രങ്ങൾ പങ്കുവയ്ക്കുകയാണ് ഉമ.\nRead More: നോക്കേണ്ട ഉണ്ണി ഇത് ഞാൻ തന്നെ; മാസ് ലുക്കിൽ ‘വാനമ്പാടി’ താരം ഉമ നായർ\nWeb Title: Film malayalam cinema entertainment news roundup july 15


Who is Anbu Chezhiyan? IT raid in Vijay House lasted | ആരാണ് അന്‍പുചെഴിയന്? നടന് വിജയുമായുള്ള ബന്ധം... തമിഴ്‌സിനിമയെ അടക്കി ഭരിക്കുന്ന മധുരരാജ - Malayalam Oneindia\n28 min ago സംസ്ഥാനത്ത് വീണ്ടും കോവിഡ് മരണം; ആലപ്പുഴയില് മരിച്ച യുവാവിന് വൈറസ് ബാധ സ്ഥിരീകരിച്ചു\n50 min ago ദില്ലി കലാപം; അന്വേഷണം ഒരു ദിശയിലേക്ക് മാത്രമെന്ന് കോടതി, എതിരാളിയുടെ പങ്ക് കാണിക്കുന്നതില് പരാജയം\nUpdated: Fri, Feb 28, 2020, 16:10 [IST]\nചെന്നൈ: തമിഴ്‌സിനിമാ ലോകത്തെ ഞെട്ടിച്ചാണ് ഇളയ ദളപതി വിജയിയെ ആദായനികുതി വകുപ്പ് കസ്റ്റഡിയിലെടുത്തത്. 30 മണിക്കൂര് നീണ്ട ചോദ്യം ചെയ്യലിനും രേഖ പരിശോധിക്കലിനും ശേഷം നടന്റെ വീട്ടില് നിന്ന് ഉദ്യോഗസ്ഥര് മടങ്ങി. എന്നാല് ഒരു വമ്പന് സ്രാവിനെ തേടിയുള്ള യാത്രയ്ക്കിടെയാണ് ആദായ നികുതി വകുപ്പ് ഉദ്യോഗസ്ഥര് വിജയുടെ വീട്ടിലെത്തിയത് എന്നാണ് പുതിയ വിവരം. രാമനാഥപുരത്ത് നിന്ന് മധുരയിലെത്തി തമിഴ്‌സിനിമയെ മൊത്തം അടക്കി ഭരിക്കുന്ന അന്‍പുചെഴിയന്!!\nഞെട്ടിക്കുന്ന സാമ്പത്തിക വളര്‍ച്ചയുടെ ആള്‍രൂപമാണ് അന്‍പുചെഴിയന്. ചിട്ടി കമ്പനി തുടങ്ങി വട്ടിപ്പലിശയ്ക്ക് പണം നല്‍കി തമിഴ്‌സിനിമയിലെ ബിഗ് ബജറ്റ് ചിത്രങ്ങളുടെ അണിയറയില് തന്റേതായ പങ്ക് വഹിക്കുന്ന കോടീശ്വരന്.\nരാമനാഥപുരം ജില്ലയിലെ കമുദിയാണ് സ്വദേശം. 90കളിൽ മധുരയിലെത്തി. ചെറിയ ചിട്ടികള് നടത്തി, പിന്നീട് കച്ചവടക്കാര്‍ക്ക് പണം പലിശയ്ക്ക് കൊടുക്കൽ. ശേഷം സിനിമയിൽ. അങ്ങനെ മധുരൈ അന്‍പുവെന്ന് വിളിപ്പേര് വന്നു\nസിനിമാ മേഖലയില് ഇടപെടാന് തുടങ്ങിയതോടെ വളര്‍ച്ച അതിവേഗം. നിര്‍മാതാക്കളുടെ സ്വത്ത് ഈട് മേടിച്ചാണ് പലിശയ്ക്ക് പണം നല്‍കിയിരുന്നത്. ബ്ലാങ്ക് ചെക്കുകളും ഒപ്പിട്ടുവാങ്ങും. പറഞ്ഞ സമയം പണം തിരിച്ചുനല്‍കിയില്ലെങ്കില്, ഈട് നല്‍കിയ സ്വത്ത് അന്‍പുചെഴിയന്റേതാകും.\nതിയറ്റര് ഉടമകള്‍ക്ക് പണം\nമധുര മേഖലയില് സിനിമാ റിലീസിന് തിയറ്റര് ഉടമകള്‍ക്ക് പണം പലിശയക്ക് നല്‍കി തുടങ്ങി. റിലീസ് ദിനം തൊട്ട് മൂന്ന് ദിവസമെന്നതാണ് അന്‍പുവിന്റെ കണക്ക്. മൂന്നാം ദിവസം പലിശയടക്കം പണം തിരിച്ചുകിട്ടിയിരിക്കണം. അല്ലെങ്കില് പ്രതികരണം കടുത്തതാകും. ഇതോടെ വട്ടിപലിശക്കാരനായി മാറി.\n2003ലാണ് മണിരത്‌നത്തിന്റെ സഹോദരനും നിര്‍മാതാവുമായ ജെ വെങ്കടേശ്വരന് ആത്മഹത്യ ചെയ്തത്. ഇതിന് പിന്നിലും അന്‍പുവിന്റെ പേര് ഉയര്‍ന്നുകേട്ടിരുന്നു. 2017ല് നിര്‍മാതാവ് അശോക് കുമാറിന്റെ ആത്മഹത്യാ കുറിപ്പില് അന്‍പുചെഴിയനാണ് മരണകാരണമെന്ന് സൂചിപ്പിച്ചിരുന്നു. സ്ത്രീകളെ ഭീഷണിപ്പെടുത്തിയെന്നും കുറിപ്പിലുണ്ടായിരുന്നു.\nകേസില് നിന്ന് തടിയൂരി\nപലിശക്കാരുടെ ശല്യത്തെ തുടര്‍ന്നാണ് താന് ജീവനൊടുക്കുന്നത് എന്ന് അശോക് കുമാറിന്റെ ആത്മഹത്യാകുറിപ്പില് പറഞ്ഞിരുന്നു. ആ കേസിലും അന്‍പുചെഴിയന് കുടുങ്ങിയില്ല. കുടുങ്ങുമെന്ന ഘട്ടത്തില് രാഷ്ട്രീയ പ്രമുഖരടക്കം അദ്ദേഹത്തിന് വേണ്ടി രംഗത്തുവന്നു. ഇതോടെ കേസില് നിന്ന് തടിയൂരി.\nസിനിമാ മേഖലയില് സ്ഥിരസാന്നിധ്യമായതിന് പിന്നാലെയാണ് രാഷ്ട്രീയ നേതാക്കളുമായി അന്‍പുചെഴിയന് അടുപ്പമുണ്ടായത്. ജയലളിതയുമായി വളരെ അടുത്തബന്ധം അന്‍പുവിനുണ്ടായിരുന്നു. ഡിഎംകെ നേതാക്കളുമായും ബന്ധം കാത്തുസൂക്ഷിച്ചു. ഏത് പാര്‍ട്ടി അധികാരത്തിലെത്തിയാലും അന്‍പുവിന്റെ വ്യവസായത്തിന് കോട്ടമുണ്ടാകില്ലെന്ന് ചുരുക്കം.\nരാഷ്ട്രീയബന്ധം വച്ച് സിനിമാ വിതരണ അവകാശങ്ങളെല്ലാം നേടിയെടുത്തു. 2011ല് മധുര പോലീസ് അന്‍പുചെഴിയനെ അറസ്റ്റ് ചെയ്തിരുന്നു. മീശൈ മകന് എന്ന സിനിമ നിര്‍മിക്കാന് എസ് വി തങ്കരാജ് പണം പലിശയ്ക്ക് വാങ്ങിയതുമായി ബന്ധപ്പെട്ട കേസിലായിരുന്നു അറസ്റ്റ്. എന്നാല് കാര്യമായ തുടര്‍നടപടികളുണ്ടായില്ല.\nഗോപുരം ഫിലിംസ് എന്ന നിര്‍മാണ കമ്പനിയുണ്ടെങ്കിലും തമിഴിലെ ബിഗ്ബജറ്റ് ചിത്രങ്ങള് നിര്‍മിക്കുന്നതിന് മറ്റു നിര്‍മാതാക്കള്‍ക്ക് പലിശയ്ക്ക് പണം കൊടുക്കുന്നതാണ് അന്‍പുചെഴിയന്റെ ജോലി. വിജയ് നായകനായ ബിഗില് സിനിമയുടെ പേരില് 300 കോടി രൂപയുടെ ക്രമക്കേട് നടന്നുവെന്നാണ് പുതിയ ആരോപണം.\nവിജയ് ബന്ധം ഇങ്ങനെ\nബിഗിലിന്റെ നിര്‍മാതാക്കളായ എജിഎസ് ഗ്രൂപ്പിന്റെ ഓഫീസുകളിലും മറ്റും ആദായ നികുതി വകുപ്പ് റെയ്ഡ് നടത്തി. കൂടാതെ അന്‍പുചെഴിയന്റെ ഓഫീസിലും വീടുകളിലും റെയ്ഡ് നടന്നു. പിന്നീടാണ് വിജയുടെ വീട്ടിലുമെത്തിയത്. കേന്ദ്രസര്‍ക്കാരിന്റെ പല പദ്ധതികളെയും രൂക്ഷമായി വിമര്‍ശിച്ച വിജയുടെ വീട്ടിലെ റെയ്ഡിന് പല അര്‍ഥങ്ങളും കല്‍പ്പിക്കപ്പെടുന്നു.\nമെര്‍സല് എന്ന വിജയ് ചിത്രത്തില് മോദി സര്‍ക്കാരിന്റെ നോട്ട് നിരോധനം, ജിഎസ്ടി എന്നിവയെ രൂക്ഷമായി വിമര്‍ശിച്ചത് വിവാദമായിരുന്നു. സര്‍ക്കാര് എന്ന ചിത്രത്തില് തമിഴ്‌നാട്ടിലെ അണ്ണാഡിഎംകെ സര്‍ക്കാരിന്റെ പദ്ധതികളെയും വിമര്‍ശിച്ചു. തൂത്തുകുടിയില് പോലീസ് വെടിവയ്പ്പില് കൊല്ലപ്പട്ട സ്റ്റര്‍ലൈറ്റ് വിരുദ്ധ സമരക്കാരുടെ വീടുകള് വിജയ് സന്ദര്‍ശിച്ചതും അദ്ദേഹത്തിന്റെ രാഷ്ട്രീയമാണെന്ന് വിധിയെഴുതപ്പെട്ടു.\nഅജിത്തിനേക്കാള് ഒരടി മുന്നില് വിജയ്; കോടിയിലധികം രൂപ സംഭാവന!! കേരളത്തെയും മറന്നില്ല\nലോക്ക് ഡൗൺ; മകൻ ജയ്സൺ സഞ്ജയ് കാനഡയിൽ കുടുങ്ങി, ആശങ്കയോടെ നടൻ വിജയ്\nvijay tamil nadu cinema വിജയ് തമിഴ് നാട്\nWho is Anbu Chezhiyan? IT raid in Vijay House lasted


എനിയ്‌ക്കെതിരെ യാതൊരു പരാതിയും ദുബായ് പോലീസിന് കീഴിലില്ല ; ആരോപണം നിഷേധിച്ച് ബിനോയ് കോടിയേരി,binoy kodiyeri denies allegationkeralaonlinenews.com | Malayalam news, kerala news, onlinenews,\nSunday August 25th, 2019 - 3:07:pm\nഎനിയ്‌ക്കെതിരെ യാതൊരു പരാതിയും ദുബായ് പോലീസിന് കീഴിലില്ല ; ആരോപണം ന...\nഎനിയ്‌ക്കെതിരെ യാതൊരു പരാതിയും ദുബായ് പോലീസിന് കീഴിലില്ല ; ആരോപണം നിഷേധിച്ച് ബിനോയ് കോടിയേരി\nPublished: Wednesday 24 January 2018 01:37:50 PM\nതനിക്കെതിരെയുള്ള ആരോപണങ്ങള് നിഷേധിച്ച് സിപിഐഎം സെക്രട്ടറി കോടിയേരി ബാലകൃഷ്ണന്റെ മകന് ബിനോയ് കോടിയേരി. തനിക്കെതിരെ ഒരു പരാതിയും ദുബായില് ഇല്ല. പരാതി വ്യാജമാണ്. അതിനാല് വിഷയത്തില് പ്രതികരണമില്ലെന്നും ബിനോയ് പറയുന്നു.\nദുബായില് പോകുന്നതിനു തനിക്ക് വിലക്കില്ല. ബിസിനസ് പങ്കാളിയുമായി സാമ്പത്തിക ഇടപാടുകളുണ്ടായിരുന്നു. 2014 ലെ ഇടപാടാണ് ഇപ്പോള് വിവാദമാകുന്നത്. ഈ ഇടപാടിലെ മുഴുവന് പണവും കൊടുത്ത് തീര്‍ത്തിരുന്നുവെന്നും ബിനോയ് പറഞ്ഞു.\nദുബായില് 13 കോടി രൂപ പണം തട്ടിച്ചതായിട്ടാണ് കോടിയേരി ബാലകൃഷണന്റെ മകനെതിരെ പരാതി. ദുബായില് ടൂറിസം മേഖലയില് പ്രവര്‍ത്തിക്കുന്ന കമ്പനിയാണ് കോടിയേരിയുടെ മൂത്തമകനായ ബിനോയ് കോടിയേരിക്കെതിരെയാണ് പരാതി നല്‍കിയിരിക്കുന്നത്. കോടിയേരിയുടെ മകന് നല്‍കിയ ചെക്കുകള് മടങ്ങുകയും ബിനോയ് ദുബായ് വിടുകയും ചെയ്ത സാഹചര്യത്തില് ഇന്റര്‍പോളിന്റെ സഹായം തേടാന് ദുബായ് പബ്ലിക് പ്രോസിക്യൂട്ടര് നിര്‍ദേശം നല്‍കിയെന്നാണു കമ്പനി വൃത്തങ്ങള് പറയുന്നത്. കേസ് ഒതുക്കി തീര്‍ക്കാന് കോടിയേരി ശ്രമിച്ചതായും വാര്‍ത്തയില് പറയുന്നു.\nRead more topics: binoy kodiyeri,allegation\nbinoy kodiyeri denies allegation


തുറന്നടിച്ച് പി.പി.മുകുന്ദൻ: പുറത്തുവന്ന ശബ്ദരേഖ സുരേന്ദ്രന്റേത് തന്നെ: കുഴൽപ്പണ ഇടപാടിൽ നേതാക്കളുടെ വിശദീകരണത്തിൽ വൈരുധ്യങ്ങളാണ്, ആദർശത്തോടെ പാർട്ടിയിൽ പ്രവർത്തിച്ചവർ ഇപ്പോൾ മാറി നിൽക്കുകയാണ്, രോഗം ബി.ജെ.പിെയ മാത്രമല്ല പരിവാര സംഘടനകളെയെല്ലാം ബാധിച്ചു, കേരളത്തിൽ ബി.ജെ.പിയുെട രാഷ്ട്രീയപ്രസക്തി നഷ്ടപ്പെടുന്ന സാഹചര്യം, നടത്തേണ്ടത് അടിമുടി മാറ്റേണ്ട മേജർ ശസ്ത്രക്രിയയെന്നും മുകുന്ദൻ • Rounds Time Malayalam\nMon, 14 Jun 2021 00:01:17 +0530\nHome Kerala Kannur തുറന്നടിച്ച് പി.പി.മുകുന്ദൻ: പുറത്തുവന്ന ശബ്ദരേഖ സുരേന്ദ്രന്റേത് തന്നെ: കുഴൽപ്പണ ഇടപാടിൽ നേതാക്കളുടെ വിശദീകരണത്തിൽ വൈരുധ്യങ്ങളാണ്, ആദർശത്തോടെ...\nതുറന്നടിച്ച് പി.പി.മുകുന്ദൻ: പുറത്തുവന്ന ശബ്ദരേഖ സുരേന്ദ്രന്റേത് തന്നെ: കുഴൽപ്പണ ഇടപാടിൽ നേതാക്കളുടെ വിശദീകരണത്തിൽ വൈരുധ്യങ്ങളാണ്, ആദർശത്തോടെ പാർട്ടിയിൽ പ്രവർത്തിച്ചവർ ഇപ്പോൾ മാറി നിൽക്കുകയാണ്, രോഗം ബി.ജെ.പിെയ മാത്രമല്ല പരിവാര സംഘടനകളെയെല്ലാം ബാധിച്ചു, കേരളത്തിൽ ബി.ജെ.പിയുെട രാഷ്ട്രീയപ്രസക്തി നഷ്ടപ്പെടുന്ന സാഹചര്യം, നടത്തേണ്ടത് അടിമുടി മാറ്റേണ്ട മേജർ ശസ്ത്രക്രിയയെന്നും മുകുന്ദൻ\nസി.കെ.ജാനുവിനെ എൻ.ഡി.എയിൽ പ്രവേശിപ്പിക്കുന്നതിന് പണം നൽകിയെന്ന പുറത്തുവന്ന ഫോണ് സംഭാഷണത്തിലെ ശബ്ദരേഖ സുരേന്ദ്രന്റേത് തന്നെയാണെന്ന് മുതിർന്ന ബി.ജെ.പി നേതാവ് പി.പി.മുകുന്ദൻ. അതൊരു കെണിയായിരുന്നുവെന്ന് മനസിലാക്കാന് കഴിയാതെ പോയത് സുരേന്ദ്രന്റെ ജാഗ്രതക്കുറവാണെന്നും മുകുന്ദൻ കുറ്റപ്പെടുത്തി. ഇക്കാര്യത്തില് സുരേന്ദ്രന് തന്നെ സുതാര്യമായ മറുപടി പറയണം. കുഴല്‍പ്പണ ഇടപാടില് ബി.ജെ.പി നേതൃത്വം പറയുന്ന കാര്യങ്ങളില് വൈരുധ്യമുണ്ട്. ആദര്‍ശത്തോടെ പാര്‍ട്ടിയില് പ്രവര്‍ത്തിച്ച പലരും ഇപ്പോള് മാറിനില്‍ക്കുകയാണ്. പണ്ട് ബി.ജെ.പി.യില് തെരഞ്ഞെടുപ്പ് ഫണ്ട് കൈകാര്യം ചെയ്യാന് ഒരു ഫിനാന്‍സ് കമ്മിറ്റിയുണ്ടായിരുന്നു. ഇപ്പോള് അതുണ്ടോ…? കൊടകര സംഭവം പാര്‍ട്ടിക്ക് ആകെ നാണക്കേടുണ്ടാക്കി. ഇത് മാറ്റിയെടുക്കണം. പരിവാര സംഘടനകളെയും ഇത് ബാധിച്ചു. പ്രവര്‍ത്തകരുടെ വിഷമം മാറ്റിയെടുക്കാന് നേതൃത്വത്തിന് കഴിയണം. രോഗം ബി.ജെ.പിയെ ബാധിച്ചുകഴിഞ്ഞു. ചികിത്സയിൽ ഒരു ശസ്ത്രക്രിയ തന്നെ വേണ്ടിവരുമെന്നും മുകുന്ദൻ പറയുന്നു. ഇത്തരത്തില് ഇനി സംഘടനയെ മുന്നോട്ട് കൊണ്ടുപോകാനാകില്ല. രണ്ടടി മുന്നോട്ട് കൊണ്ടുപോകുമ്പോള് ഒരടി പിന്നോട്ടുവരുന്ന അവസ്ഥയാണ് പാര്‍ട്ടിയുടേത്. ഇത് സംഘടനയെ അടിമുടി ബാധിച്ചുകഴിഞ്ഞു. സംസ്ഥാനത്തെ ബി.ജെ.പിയില് നേതൃത്വമാറ്റം അനിവാര്യമാണ്. അതെങ്ങനെ വേണമെന്ന് ദേശീയ നേതൃത്വം തീരുമാനിക്കണം. ഇല്ലെങ്കില് സംസ്ഥാനത്തെ ബി.ജെ.പിയുടെ രാഷ്ട്രീയ പ്രസക്തി തന്നെ നഷ്ടപ്പെടും. ആർ.എസ്.എസില് നിന്നും പാര്‍ട്ടിയ്ക്ക് ഉപദേശങ്ങള് നല്‍കാനായി ഒരു പ്രഭാരിയെ നിയോഗിച്ചിട്ടുണ്ട്. ഇദ്ദേഹം കേരളത്തില് നിന്നുള്ളയാളല്ല. ഇവിടുത്ത് സാഹചര്യങ്ങള് അറിയില്ല. ഇപ്പോഴുണ്ടായ വിഷയങ്ങളില് അദ്ദേഹം മൗനം പാലിക്കുകയാണ്. ഇടപെടുകയും നിര്‍ദ്ദേശങ്ങള് നല്‍കുകയും ചെയ്തിരുന്നുവെങ്കില് കേരളത്തിലെ പാര്‍ട്ടിയ്ക്ക് ഈ സ്ഥിതിയുണ്ടാകുമായിരുന്നില്ലെന്ന് പി.പി.മുകുന്ദന് പറഞ്ഞു. 35 സീറ്റ് കിട്ടിയാല് ഭരണം പിടിക്കുമെന്നും ലീഗിനെ ക്ഷണിക്കുകയുമൊക്കെ ചെയ്ത നേതൃത്വത്തിന്റെ പ്രസ്താവനകള് അണികളെ ആശയക്കുഴപ്പത്തിലാക്കി. തെരഞ്ഞെടുപ്പില് ഒരു സീറ്റുപോലും കിട്ടാത്ത സ്ഥിതിയുമുണ്ടായെന്നും മുകുന്ദന് ആരോപിച്ചു. ഈ പോക്ക് എങ്ങോട്ട് എന്ന് ഞാന് ഇതേക്കുറിച്ച് നേരത്തേ ഫെയ്‌സ്ബുക്ക് പോസ്റ്റ് ഇട്ടിരുന്നു. കെ.സുരേന്ദ്രന് പ്രസിഡന്റായശേഷം കണ്ണൂരില് വന്നപ്പോള് എന്നെ വിളിച്ചിരുന്നു. പിന്നീട് വിളിച്ചിട്ടില്ല. എന്നെ ബ്ലോക്ക് ആക്കിയിരിക്കാമെന്നും മുകുന്ദൻ പറഞ്ഞു.\nPrevious articleകൊച്ചിയിൽ ട്രാൻസ് ജെൻഡറെ വീടിനുള്ളിൽ മരിച്ച നിലയിൽ കണ്ടെത്തി; മൃതദേഹത്തിന് രണ്ട് ദിവസത്തെ പഴക്കം\nNext articleവീണ്ടും തലയെടുപ്പോടെ കേരളം: നീതി ആയോഗ് സുസ്ഥിര വികസന സൂചിക റിപ്പോർട്ടിൽ ഒന്നാമത് വീണ്ടും കേരളം


ജിനോ ജോൺ അഭിനയിച്ച "കയ്യാങ്കളി" ഹ്രസ്വചിത്രം റിലീസ് ചെയ്തു; കാണുക.. Jino John Starrer "Kayyankali" Malayalam Short Film Released Cinema , മലയാള സിനിമ SathyamOnline\nഫിലിം ഡസ്ക് » Posted : 28/08/2017\nപ്രമുഖ മ്യൂസിക് ലേബൽ ആയ മ്യൂസിക്247, "കയ്യാങ്കളി" എന്ന ഹ്രസ്വചിത്രം റിലീസ് ചെയ്തു. അഫ്സൽ കൂൾ സംവിധാനം നിർവഹിച്ച ഈ ചിത്രം ചേർത്തലയിലെ ഒരു പ്രധാന ഗുണ്ടയെ ചുറ്റിപറ്റിയാണ് കഥ പറയുന്നത്.\nയാദൃശ്ചികമായി ഒരു ദിനം ഉണ്ടാകുന്ന ഒരു ആക്സിഡൻറ് അയാളുടെ ജീവിതം മാറ്റിമറിക്കുന്നു. ചിത്രത്തിന്റെ അവസാന നിമിഷങ്ങളിൽ പ്രധാന കഥാപാത്രങ്ങൾ തമ്മിലുള്ള തീവ്രമായ കയ്യാങ്കളിയും കാണിക്കുന്നുണ്ട്.


യുവര് ഓണര് വേണ്ട; ബഹുമാനം കാണിച്ചാല് മതി: പറയുന്നത് പരമോന്നത കോടതി | USA Malayalam News Paper\nയുവര് ഓണര് വേണ്ട; ബഹുമാനം കാണിച്ചാല് മതി: പറയുന്നത് പരമോന്നത കോടതി\nStory Dated: Monday, January 06, 2014 05:24 hrs UTC\nന്യായാധിപന്‍മാര്‍ക്ക് ഇനി മുതല് ലോര്‍ഡ് , യുവര് ഓണര് മുതലായ വിശേഷണങ്ങള് ആവശ്യമില്ല.\nകോടതിയില് ന്യായാധിപന്‍മാര് അഭിസംബോധന ചെയ്യപ്പെടുന്നത് മൈ ലോര്‍ഡ്, യുവര് ലോര്‍ഡ്ഷിപ്പ്, യുവര് ഓണര് എന്നീ പദങ്ങളിലാണ്. എന്നാല് ഇനി മുതല് ഇത്തരം വിശേഷണങ്ങള് ആവശ്യമില്ലെന്ന് സുപ്രീം കോടതി നിര്‍ദ്ദേശിച്ചിരിക്കുന്നു.\nജസ്റിസ് എച്ച് എല് ദത്തു, ജസ്റിസ് എസ് എ ബോബ്ഡെ എന്നിവരടങ്ങിയ ബഞ്ചാണ് ഈ നിരീക്ഷണം ടത്തിയത്. ഇത്തരം പദങ്ങള് ആജ്ഞാപിക്കാനും കല്‍പ്പിക്കാനുമുള്ള അധികാരത്തെയാണ് സൂചിപ്പിക്കുന്നത്. ന്യായാധിപന്‍മാരെ വിശേഷിപ്പിക്കാന് ഇത്തരം പദങ്ങള് ആവശ്യമില്ല. കൊളോണിയല് കാലഘട്ടത്തിലല്ല ഇന്നു മ്മള് ജീവിക്കുന്നത്. അതു കൊണ്ടു തന്നെ ഇന്ന് അതിന്റെ ആവശ്യവുമില്ല.\nഇപ്പോള് ഉപയോഗിച്ചു വരുന്ന ഇത്തരം വാക്കുകള് അടിമത്തത്തെയാണ് സൂചിപ്പിക്കുന്നത്. ന്യായാധിപന്‍മാര് പരമ്പരാഗതമായി പറഞ്ഞു വരുന്ന ഇത്തരം പദങ്ങളിലൂടെ അഭിസംബോധ ചെയ്യപ്പെടണം എന്നാണ് പൊതുവെയുള്ള ധാരണ. അഭിഭാഷകര് അങ്ങ വിളിക്കുന്നതു കൊണ്ട് തങ്ങളത് കേള്‍ക്കുന്നുവെന്നു മാത്രമാണ്. നിങ്ങള് സര് എന്നു വിളിച്ചാലും ലോര്‍ഡ് എന്നു വിളിച്ചാലും ഞങ്ങള് കേള്‍ക്കും എന്നു കരുതി അത് നിര്‍ബന്ധമുള്ള ഒന്നല്ല. അതിന്റെ ആവശ്യവുമില്ല. ഞങ്ങളെ ഒന്നും അഭിസംബോധ ചെയ്യണമെന്ന് ഞങ്ങള് ആവശ്യപ്പെട്ടിട്ടില്ല. ആദരവോടു കൂടിയായിരിക്കണമെന്നു മാത്രമാണാവശ്യ- ജസ്റിസ് എച്ച് എല് ദത്തുവും ജസ്റിസ് എസ് എ ബോബ്ഡെയും പറഞ്ഞു.


ലണ്ടനിൽ ഒരു പ്രവാസി മലയാളി കൂടി കോവിഡ് ബാധിച്ചു മരിച്ചു\nലണ്ടൻ: കൊവിഡ് രോഗം ബാധിച്ച് ലണ്ടനിൽ മലയാളി മരിച്ചു. കണ്ണൂർ ഇരിട്ടി സ്വദേശി സിന്‍റോ ജോർജാണ് മരിച്ചത്. 36 വയസ്സായിരുന്നു. ലണ്ടനിലെ റെഡ് ഹില്ലിൽ നഴ്സായി ജോലി ചെയ്യുകയായിരുന്നു സിന്‍റോ ജോർജ്. എന്നാൽ ഇടയ്ക്ക് റസ്റ്റോറന്‍റിൽ പാർട്ട് ടൈമായും ഇദ്ദേഹം.\nഇദ്ദേഹത്തിന്‍റെ ഭാര്യയും മൂന്ന് മക്കളും ലണ്ടനിൽത്തന്നെയാണുള്ളത്. ഭാര്യയ്ക്ക് ജോലിയില്ല. കഴിഞ്ഞ ഒരാഴ്ചയായി തീവ്രപരിചരണവിഭാഗത്തിൽ ചികിത്സയിലായിരുന്നു സിന്‍റോ.\nരണ്ടാഴ്ച മുമ്പാണ് സിന്‍റോയ്ക്ക് അസുഖം സ്ഥിരീകരിച്ചത്. ലണ്ടനിൽ നിയന്ത്രണങ്ങൾ തുടങ്ങിയതിനാൽ ഇദ്ദേഹം ഒരു മാസമായി ആശുപത്രിയിൽ ജോലിക്ക് പോയിരുന്നില്ല. എന്നാൽ ഇടയ്ക്ക് രണ്ട് ദിവസം ഒരു റസ്റ്റോറന്‍റിൽ പാർട് ടൈമായി ജോലി ചെയ്യാൻ പോയിരുന്നു.\nസിന്‍റോയുടെ അയൽപക്കത്തെ കുടുംബത്തിലുള്ളവർക്കും കൊവിഡ് സ്ഥിരീകരിച്ചിട്ടുണ്ട്. എന്നാൽ റസ്റ്റോറന്‍റിൽ നിന്നാണോ അടുത്ത വീട്ടിൽ നിന്നാണോ ഇദ്ദേഹത്തിന് അസുഖം പകർന്നത് എന്നതിൽ വ്യക്തതയില്ല.\nഅസുഖം സ്ഥിരീകരിച്ചതിനെത്തുടർന്ന് ഇദ്ദേഹത്തെ ആശുപത്രിയിലേക്ക് മാറ്റുകയായിരുന്നു. ഒരാഴ്ച മുമ്പ് സ്ഥിതി ഗുരുതരമായി, തുടർന്ന് ഐസിയുവിൽ പ്രവേശിപ്പിച്ചു. ഇന്ന് രാവിലെ ഹൃദയാഘാതമുണ്ടായി. തുടർന്ന് മരണം സംഭവിക്കുകയായായിരുന്നു. ഇദ്ദേഹത്തിന്‍റെ മൃതദേഹം നാട്ടിലേക്ക് കൊണ്ടുവരില്ല. കുടുംബാംഗങ്ങൾക്ക് കാണാനും അവസരമുണ്ടാകില്ല. സുരക്ഷാമാനദണ്ഡങ്ങളോടെ ലണ്ടനിൽത്തന്നെ മൃതദേഹം സംസ്കരിക്കുമെന്ന് റെഡ് ഹിൽ മലയാളി അസോസിയേഷൻ അറിയിച്ചു. ഇതോടെ, വിദേശത്ത് കൊവിഡ് ബാധിച്ച് മരിച്ച പ്രവാസികളുടെ എണ്ണം 16 ആയി. ഇന്നലെയും ഇന്നുമായി മരിച്ചത് ആറ് മലയാളികളാണ്.\nഇന്നലെയും ഇന്നുമായി വിവിധ രാജ്യങ്ങളിൽ നിന്ന് റിപ്പോർട്ട് ചെയ്ത മരണവിവരങ്ങൾ ഇങ്ങനെ: കൊട്ടാരക്കര സ്വദേശി ഉമ്മൻ കുര്യൻ, പിറവം സ്വദേശി ഏലിയാമ്മ കുര്യാക്കോസും മല്ലപ്പള്ളി ചെങ്ങരൂർ സ്വദേശി ഏലിയാമ്മ ജോണുമാണ് അമേരിക്കയിൽ മരിച്ചത്. കൊട്ടാരക്കര സ്വദേശി ഇന്ദിര ലണ്ടനിൽ മരിച്ചു. കണ്ണൂർ കോളയാട് സ്വദേശി ഹാരിസ് ആലച്ചേരി യുഎഇയിലാണ് മരിച്ചത്


വോള്‍വോ വി 40, വി 40 ക്രോസ് കണ്‍ട്രി കാറുകള് പുറത്തിറക്കി | Volvo| Volvo V40\nDec 15, 2016, 03:28 PM IST\nആഢംബരവാഹന വിഭാഗത്തില് ഇതാദ്യമായി പെഡസ്ട്രിയന് എയര്‍ബാഗ് സുരക്ഷാസംവിധാനവും വോള്‍വോ അവതരിപ്പിച്ചിട്ടുണ്ട്.\nകൊച്ചി: വോള്‍വോയുടെ പരിഷ്‌ക്കരിച്ച വി 40, വി 40 ക്രോസ് കണ്‍ട്രി കാറുകള് പുറത്തിറക്കി. സ്‌കാന്‍ഡിനേവിയന് രൂപകല്‍പ്പനയും തോര്‍സ് ഹാമര് ഹെഡ്‌ലൈറ്റുകളുമാണ് ഇവയുടെ പ്രത്യേകത. നിലവില് വോള്‍വോയുടെ എക്‌സ്.സി 90, എസ് 90 തുടങ്ങിയ മോഡലുകള്‍ക്ക് മാത്രമാണ് ഇത്തരം ഹെഡ്‌ലൈറ്റുകള് ലഭ്യമാക്കുന്നത്. പുതിയ വാഹനങ്ങള് പുറത്തിറക്കുന്നതിനൊപ്പം കേരളാ ഷോറൂമിന്റെ പ്രവര്‍ത്തനവും ആരംഭിച്ചു. നാളെയാണ് ഷോറൂമിന്റെ ഔദ്യോഗിക ഉദ്ഘാടനം.\nആഢംബരവാഹന വിഭാഗത്തില് ഇതാദ്യമായി പെഡസ്ട്രിയന് എയര്‍ബാഗ് സുരക്ഷാസംവിധാനവും വോള്‍വോ അവതരിപ്പിച്ചിട്ടുണ്ട്. വഴിയാത്രക്കാരെ വാഹനം ഇടിക്കുകയാണെങ്കില് അവരുടെ തലയ്ക്ക് പരിക്കേല്‍ക്കാതിരിക്കാനുള്ള സുരക്ഷാ സംവിധാനമാണിത്. വോള്‍വോയുടെ പുതിയ വാഹനങ്ങള് അവതരിപ്പിക്കുന്ന ചടങ്ങില് വോള്‍വോ ഓട്ടോ ഇന്ത്യ മാനേജിംഗ് ഡയറക്ടര് ടോം വോണ് ബോസ്‌ടോഫാണ് വാഹനത്തിന്റെ വിശദാംശങ്ങള് വിശദീകരിച്ചത്.\nപത്തു ശതമാനം വിപണിവിഹിതം നേടാനുള്ള പരിശ്രമത്തിന്റെ ഭാഗമായാണ് വി 40, വി 40 ക്രോസ് കണ്‍ട്രി വാഹനങ്ങള് പുറത്തിറക്കിയതും കേരളാ വോള്‍വോ ഷോറൂമും സര്‍വീസ് സ്‌റ്റേഷനും തുറന്നതെന്നും ടോം വോണ് പറഞ്ഞു.\nപരിഷ്‌ക്കരിച്ച ഫീച്ചറുകളുമായി പുറത്തിറങ്ങിയ കാറുകള്‍ക്ക് ഉപയോഗിച്ചിരിക്കുന്നത് കരുത്തും ശേഷിയുമുള്ള സിക്‌സ് സ്പീഡ് ഓട്ടോമാറ്റിക്ക് എഫ്.ഡബ്ല്യു.ഡി ഡീസല് എന്‍ജിനാണ്. പാര്‍ട്ടിക്കിള് എമിഷന് 95 ശതമാനം വരെ കുറയ്ക്കാന് സാധിക്കുന്ന ഡി.പി.എഫ് കാറുകളില് ആദ്യമായി കൊണ്ടുവരുന്നത് വോള്‍വോയാണ്.\nവി 40 ഡി ത്രീ ആര് ഡിസൈന് കാറുകള്‍ക്ക് 29.14 ലക്ഷം രൂപയും വി40 സിസിഡി ത്രീ ഇന്‍സ്‌ക്രിപ്ഷന് കാറിന് 30 ലക്ഷം രൂപയുമാണ് കൊച്ചിയിലെ എക്‌സ് ഷോറൂം വില. വി40 സിസി ടി ഫോര് മൊമന്റത്തിന് 28 ലക്ഷം രൂപയാണ് വില. 150 എച്ച്.പി. ശേഷിയുള്ള 320 എന്.എം. ടോര്‍ക്കാണ് ഈ വാഹനങ്ങള്‍ക്ക് ഉപയോഗിച്ചിരിക്കുന്നത്. ഓഡിയോ, ബ്ലൂടൂത്ത്, കീലെസ് എന്‍ട്രി, കീലെസ് ഡ്രൈവ്, പേഴ്‌സണല് കാര് കമ്മ്യൂണിക്കേറ്റര് എന്നിവ വോള്‍വോയുടെ പ്രത്യേകതകളാണ്. വി40 കാറുകള്‍ക്ക് എന്.സി.എ.പിയുടെ സുരക്ഷാ പരിശോധനയില് അഞ്ച് സ്റ്റാറുകള് ലഭിച്ചിരുന്നു. ഡ്രൈവറുടെ മുട്ടിന് പരുക്കേല്‍ക്കാതിരിക്കാനുള്ള നീ ബാഗ് ഉള്‍പ്പെടെ രണ്ട് സ്റ്റേജ് എയര്‍ബാഗുകളുണ്ട്.\nകാറിനെ കുറിച്ച് കൂടുതല് അറിയാന് ഈ ലിങ്കില് ക്ലിക്ക് ചെയ്യുക\nസിനിമയെ വെല്ലുന്ന സീനുകളുമായി ട്രെക്ക് ലോഞ്ച്; ഒന്ന് മുകളില് ഒന്നായി വോള്‍വോയുടെ നാല് ട്രെക്കുകള്


സുപ്രീം കോടതിയിലെ ചീഫ് ജസ്റ്റിസിനെതിരെ ജഡ്ജിമാരുടെ പത്രസമ്മേളനം! | - Complete Business News\nസുപ്രീം കോടതിയിലെ ചീഫ് ജസ്റ്റിസിനെതിരെ ജഡ്ജിമാരുടെ പത്രസമ്മേളനം!\nദില്ലി: സുപ്രീംകോടതി ഭരണം കുത്തഴിഞ്ഞെന്ന് ജസ്റ്റിസ് ചെലമേശ്വര്. പ്രതിഷേധം ചീഫ് ജസ്റ്റിസിനെതിരെയാണ്. ഒട്ടും സന്തോഷത്തോടെയല്ല ഇതിന് തുനിഞ്ഞതെന്നും, സുപ്രീംകോടതി ശരിയായ രീതിയില് പ്രവര്‍ത്തിച്ചില്ലെങ്കില് ജനാധിപത്യം തകരുമെന്നും അദ്ദേഹം അറിയിച്ചു.\nചീഫ് ജസ്റ്റിസിന്റെ നിലപാടിനെതിരെയാണ് കൊളീജിയത്തിലെ ഭൂരിപക്ഷംപേരും, ഞങ്ങള് നിശബ്ദരായിരുന്നെന്ന് നാളെ ആരും കുറ്റപ്പെടുത്തരുതെന്നും ചെലമേശ്വര് വ്യക്തമാക്കി. ചീഫ് ജസ്റ്റിസ് ദീപക് മിശ്രയുമായി രാവിലെ നടത്തിയ ചര്‍ച്ചയും പരാജയപ്പെട്ടു. എല്ലാ ശ്രമങ്ങളും പരാജയപ്പെട്ട സാഹചര്യത്തിലാണ് ജനങ്ങള്‍ക്കു മുന്നിലെത്തുന്നത്. കോടതിയോടും രാജ്യത്തോടുമാണ് ഞങ്ങളുടെ ഉത്തരവാദിത്തമെന്നും ജഡ്ജിമാര് വ്യക്തമാക്കി.\nഞങ്ങള്‍ക്ക് രാജ്യത്തോടും സുപ്രീം കോടതിയോടും ഉത്തരവാദിത്തമുണ്ട് അതിനാലാണ് പ്രശ്‌നങ്ങള് രാജ്യത്തെ അറിയിക്കാന് തീരുമാനിച്ചത്. ഈ സ്ഥാപനം നിലനില്‍ക്കണം. ഭരണം കുത്തഴിഞ്ഞ നിലയിലാണ്. കാര്യങ്ങള് വ്യവസ്ഥയിലല്ല നീങ്ങുന്നതെന്ന് ചീഫ് ജസ്റ്റിസിനെ കണ്ട് കത്ത് നല്‍കിയിരുന്നു. കേസുകള് തീരുമാനിക്കുന്നതിലും കൊളീജിയം നിയമനത്തിലും വിയോജിപ്പുകള് രേഖപ്പെടുത്തിയിരിക്കുന്നു. എന്നാല് അത് അദ്ദേഹം ചെവിക്കൊള്ളാന് തയാറായില്ല. അതിനാല് രാജ്യത്തോട് പറയുന്നുവെന്നും ചേലമേശ്വര് അറിയിച്ചു.\nജസ്റ്റിസുമാരായ ജെ. ചെലമേശ്വര്, രഞ്ജന് ഗൊഗോയ്, മദന് ബി. ലോകൂര്, കുര്യന് ജോസഫ് എന്നിവരാണ് കോടതിക്കു പുറത്ത് വാര്‍ത്താസമ്മേളനം വിളിച്ചത്. ജസ്റ്റിസ് ജെ. ചെലമേശ്വറിന്റെ വസതിയിലാണ് ജഡ്ജിമാര് മാധ്യമങ്ങളെ കണ്ടത്. രണ്ടു കോടതികള് നിര്‍ത്തിവച്ചാണ് നാലു ജഡ്ജിമാര് വാര്‍ത്താസമ്മേളനം വിളിച്ചത്.


അജിത് ഡോവലാവാന് ഒരുങ്ങി അക്ഷയ് കുമാര് | Akshay Kumar to play Prime Minister Narendra Modi's National Security Advisor Ajit Doval Bollywood\nഅജിത് ഡോവലാവാന് ഒരുങ്ങി അക്ഷയ് കുമാര്\nAug 6, 2019, 01:53 PM IST\nമികച്ച സംവിധായകനുള്ള ദേശീയ അവാർഡ് നേടിയ സംവിധായകനാണ് നീരജ് പാണ്ഡെ.\nപ്രധാനമന്ത്രി നരേന്ദ്ര മോദിക്ക് പിറകെ അദ്ദേഹത്തിന്റെ സുരക്ഷാ ഉപദേഷ്ടാവ് അജിത് ഡോവലിന്റെ ജീവിതവും വെള്ളിത്തിരയിലേയ്ക്ക്. അക്ഷയ് കുമാറായിരിക്കും ഡോവലിന്റെ വേഷം ചെയ്യുക എന്നാണ് ഇപ്പോള് പുറത്തുവരുന്ന വിവരം. മുംബൈ മിററാണ് ഇതു സംബന്ധിച്ച വാര്‍ത്ത പുറത്തുവിട്ടത്.\nഎ വെന്നസ്‌ഡെ, റുസ്തം, എം.എസ്. ധോനി, ടോയ്‌ലറ്റ്: ഏക പ്രേം കഥ തുടങ്ങിയ ശ്രദ്ധേയമായ ചിത്രങ്ങള് ഒരുക്കിയ നീരജ് പാണ്‌ഡെയാണ് ചിത്രം സംവിധാനം ചെയ്യുന്നത്. മികച്ച സംവിധായകനുള്ള ദേശീയ അവാർഡ് നേടിയ സംവിധായകനാണ് നീരജ് പാണ്ഡെ. ചിത്രത്തിന്റെ തിരക്കഥ ഒരുങ്ങിക്കൊണ്ടിരിക്കുകയാണ്. ഷൂട്ടിങ് എപ്പോള് ആരംഭിക്കുമെന്ന് അണിയറ പ്രവര്‍ത്തകര് വെളിപ്പെടുത്തിയിട്ടില്ല. തിരക്കഥ പൂര്‍ത്തിയായശേഷം മാത്രമേ ഷൂട്ടിങ് ആരാംഭിക്കുന്നതിന്റെ വിശദാംശങ്ങള് പുറത്തുവിടുകയുള്ളൂ.\nഡോവലിന്റെ ബയോപിക്കിന് മുന്‍പ് നീരജ് പാണ്‌ഡെയും അക്ഷയ് കുമാറും ചേര്‍ന്ന് ചാണക്യ എന്ന ചിത്രം ചെയ്യാന് പദ്ധതിയുണ്ട്. ഇതിനൊപ്പം ക്രാക്ക് എന്നൊരു ചിത്രം കൂടി നീരജ് പാണ്‌ഡെ ഏറ്റെടുത്തിട്ടുണ്ട്.\n1968ലെ കേരള കാഡര് ഐ.പി.എസ് ഉദ്യോഗസ്ഥനായ അജിത് ഡോല് പഞ്ചാബ്, മണിപ്പൂര് എന്നിവിടങ്ങളിലെ തീവ്രവാദ വിരുദ്ധ പ്രവര്‍ത്തനങ്ങളില് സജീവമായിരുന്നു. 1999ലെ കാണ്ടഹാര് വിവമാനറാഞ്ചല് വിഷയത്തില് ഇടനിലക്കാരനായി പ്രവര്‍ത്തിച്ചതും ഡോവലായിരുന്നു. പന്നീട് ഐ.ബിയുടെ മേധാവിയായും പ്രവര്‍ത്തിച്ചു. സൂപ്പര് സ്‌പൈ എന്ന് അറിയപ്പെട്ട ഡോവല് 2014ല് മോദി സര്‍ക്കാര് അധികാരമേറ്റതു മുതല് സുരക്ഷാ ഉപദേഷ്ടാവായി പ്രവര്‍ത്തിക്കുന്നണ്ട്. കശ്മീര് വിഷയത്തിലും നിര്‍ണായകമായിരിക്കുന്നത് ഡോവലിന്റെ ഇടപെടലാണെന്നാണ് കരുതപ്പെടുന്നത്.\nമിഷന് മംഗള്, ഹൗസ്ഫുള് 4, ഗുഡ് ന്യൂസ്, സൂര്യവംശി, ലക്ഷി ബോംബ് എന്നിവയാണ് അക്ഷയ്കുമാര് ഇപ്പോള് ഏറ്റിരിക്കുന്ന ചിത്രങ്ങള്.\nContent Highlights: Akshay Kumar to play Prime Minister Narendra Modi's National Security Advisor Ajit Doval Bollywood\n500 രൂപയ്ക്ക് ഭർത്താവ് വിറ്റ പെൺകുട്ടി; വേശ്യാലയത്തിൽ നിന്ന് അധോലോകത്തിലേക്ക് | Life: Reel And Real\nഅക്ഷയ് കുമാറിന്റെ പ്രതിഫലം 100 ല് നിന്ന് 135 കോടിയിലേക്ക്


Evening Kerala News മോദിയുടെ സത്യപ്രതിജ്ഞയ്ക്ക് പാകിസ്ഥാന് ക്ഷണമില്ല; ബിംസ്റ്റെക് രാഷ്ട്രത്തലവൻമാർ പങ്കെടുക്കും Latest Kerala News / Malayalam News Portal\nമോദിയുടെ സത്യപ്രതിജ്ഞയ്ക്ക് പാകിസ്ഥാന് ക്ഷണമില്ല; ബിംസ്റ്റെക് രാഷ്ട്രത്തലവൻമാർ പങ്കെടുക്കും\nഈ മാസം 30ന് നടക്കുന്ന മോദി സർക്കാരിന്റെ സത്യപ്രതിജ്ഞാ ചടങ്ങിലേക്ക് പാകിസ്ഥാന് ക്ഷണമില്ല. എന്നാൽ ബിംസ്റ്റെക് രാഷ്ട്രത്തലവന്മാ‍ർക്ക് ക്ഷണം ലഭിച്ചിച്ചുണ്ട്. ബിംസ്റ്റെക് രാജ്യങ്ങളായ ബംഗ്ലാദേശ്, ഭൂട്ടാൻ, മ്യാൻമർ, നേപ്പാൽ, ശ്രീലങ്ക, തായ്‍ലന്റ് തുടങ്ങിയ രാജ്യങ്ങളിലെ തലവന്മാർ ചടങ്ങിൽ പങ്കെടുക്കും.\nബിംസ്റ്റെക് രാഷ്ട്രത്തലവന്മാ‍ർക്ക് പുറമെ കിർഗിസ് റിപ്പബ്ലിക് പ്രസിഡന്റിനെയും മൌറീഷ്യസ് പ്രധാനമന്ത്രിയെയും സത്യപ്രതിജ്ഞാ ചടങ്ങിലേക്ക് ക്ഷണിച്ചിട്ടുണ്ട്. ഇസ്രയേൽ പ്രധാനമന്ത്രി ബെഞ്ചമിൻ നെതന്യാഹുവും റഷ്യൻ പ്രസിഡന്റ് വ്ലാഡിമർ പുചിനും സത്യപ്രതിജ്ഞാ ചടങ്ങിൽ പങ്കെടുക്കുമെന്ന് റിപ്പോർട്ടുകളുണ്ട്.\nപുൽവാമ ഭീകരാക്രമണത്തിന്‍റെ പശ്ചാത്തലത്തിൽ ഇന്ത്യ-പാക് ആഭ്യന്തര പ്രശ്നം നിലനിൽക്കുന്നതിനാലാണ് പാകിസ്ഥാനെ ഒഴിവാക്കിയത്. 2014 ൽ ഒന്നാം നരേന്ദ്ര മോദി സർക്കാരിന്റെ സത്യപ്രതിജ്ഞാ ചടങ്ങിൽ പാകിസ്ഥാൻ പ്രധാനമന്ത്രി നവാസ് ഷെരീഫ് പങ്കെടുത്തിരുന്നുസ സാർക്ക് രാജ്യത്തലവൻമാരായിരുന്നു അന്ന് അതിഥികൾ.\nPrevious Post: വിശുദ്ധ റമദാന് അവസാന പത്തിലേക്ക് പ്രവേശിച്ചതോടെ ഇരുഹറമുകളിലും വിശ്വാസികളുടെ തിരക്ക് വര്‍ദ്ധിക്കുന്നു\nNext Post: വിലക്കയറ്റത്തിൽ നട്ടം തിരിയുന്ന കേരള ജനതയ്ക്ക് സർക്കാർ വക അടി; ഒരു ശതമാനം സെസ് കൂടി പ്രാബല്യത്തിൽ


കോഴിക്കോടിനെ വയനാടുമായി ബന്ധിപ്പിക്കുന്ന പാലം;ഇനി ചുരം കയറാതെ വയനാട്ടിലെത്താം - Calicut Journal\nHome » നമ്മുടെ കോഴിക്കോട് » കോഴിക്കോടിനെ വയനാടുമായി ബന്ധിപ്പിക്കുന്ന പാലം;ഇനി ചുരം കയറാതെ വയനാട്ടിലെത്താം\nകോഴിക്കോടിനെ വയനാടുമായി ബന്ധിപ്പിക്കുന്ന പാലം;ഇനി ചുരം കയറാതെ വയനാട്ടിലെത്താം\nകോഴിക്കോടിനെ വയനാടുമായി ബന്ധിപ്പിക്കുന്ന തുഷാരഗിരിയിലെ പാലം പണി പൂര്‍ത്തിയായതോടെ ടൂറിസത്തിന്‍റെ അനന്തസാധ്യതകള്‍ക്കാണ് വഴിതുറന്നിരിക്കുന്നത്. ഇനി വയനാട്ടിലെത്താന് ചുരം കയറി ബുദ്ധിമുട്ടേണ്ട, പകരം ഇരവഴഞ്ഞിപ്പുഴയുടെ കൈവഴിയായ ചാലിപ്പുഴയ്ക്കുകുറുകെ തുഷാരഗിരിയില് ആരംഭിച്ച പാലം വഴി എളുപ്പം വയനാട്ടിലെത്താം.\nകോഴിക്കോട് നഗരത്തെ വയനാടുമായി ബന്ധിപ്പിക്കാന് സഹായകമായ ഈ പാലം എന്.എച്ച് 212 വഴി ചുരുങ്ങിയ സമയം കൊണ്ട് പ്രകൃതി ഭംഗി ആസ്വദിക്കാന് വയനാടന്‍മേടുകളില് എത്തിച്ചേരാന് സാധിക്കും.\nതാമരശ്ശേരി ചുരം മാത്രമായിരുന്നു ഇതുവരെ വയനാട് ജില്ലയിലെത്താനുള്ള ഏകമാര്‍ഗം. എന്നാല് ദൂരക്കൂടുതല് കാരണം പലരും വയനാട് ജില്ലയിലേക്ക് പോകാനും ജില്ലയിലേക്ക് വരാനും ആളുകള് താത്പര്യപ്പെട്ടിരുന്നില്ല. എന്നാല് പുതിയ പാലം വന്നതേടെ കോഴിക്കോട്ടുകാര്‍ക്കും വയനാട്ടുകാര്‍ക്കും ഒരു പോലെ അടിവാരത്ത് എത്തിച്ചേരാന് സാധിക്കുന്നതാണ്.\n10 കോടി രൂപ ചിലവില് നിര്‍മ്മിച്ച പാലം വയനാട് ജില്ലയില് നിന്നുള്ള വിനോദസഞ്ചാരികള്‍ക്ക് വളരെ വേഗത്തില് തുഷാരഗിരി വെള്ളച്ചാട്ടത്തിനരികില് എത്തിച്ചേരാന് സഹായിക്കും. പാലം വന്നതോടുകൂടി 17 കി.മി. ഉണ്ടായിരുന്ന ദൂരം9കി.മി. ആയി കുറഞ്ഞിരിക്കുകയാണ്.\nഎന്നാല് ആളുകള് കൂട്ടത്തോടെ എത്തിച്ചേരുന്നത് തുഷാരഗിരിയുടെ തനിമയെ ഇല്ലാതാക്കുമോ എന്ന ആശങ്കയും പ്രദേശവാസികളില് നിലനില്‍ക്കുന്നുണ്ട്.\nPrevious: ജിഷയുടെ കൊലപാതകം;കൊലയാളി അന്യസംസ്ഥാനക്കാരനാണെന്ന നിഗമനത്തില് പോലീസ്\nNext: ലിബിയയില് കുടുങ്ങിയ 16 മലയാളികള് തിരിച്ചെത്തി


ദുബൈ: ദുബൈയില് 30×30 ഓട്ടം നടക്കുന്നതിനാല് നാളെ ചില റോഡുകള് അടച്ചിടുമെന്ന് റോഡ്- ഗതാഗത അതോറിറ്റി അറിയിച്ചു. ശൈഖ് സായിദ് റോഡ് (വടക്ക് ദിശയിലേക്ക്), ഫിനാന്‍ഷ്യല് സെന്റര് സ്ട്രീറ്റ് (ഇരുദിശയിലും, താഴ്ഭാഗത്ത് മാത്രം), ശൈഖ് മുഹമ്മദ് ബിന് റാഷിദ് ബൗല്‍വാര്‍ഡ്, ഹാപ്പിനസ്സ് സ്ട്രീറ്റ് എന്നിവയാണ് അടച്ചിടുക.\nരാവിലെ ആറ് മുതല് എട്ട് വരെയാണ് ശൈഖ് സായിദ് റോഡും ഫിനാന്‍ഷ്യല് സെന്റര് സ്ട്രീറ്റും അടച്ചിടുക. ശൈഖ് മുഹമ്മദ് ബിന് റാഷിദ് ബൗല്‍വാര്‍ഡ് റോഡ് രാവിലെ ആറ് മുതല് 7.45 വരെയും ഹാപ്പിനസ്സ് സ്ട്രീറ്റ് രാവിലെ ആറ് മുതല് 8.30 വരെയുമാണ് അടച്ചിടുക.\ndubai, dubai fitness challenge, dubai run\nഅനധികൃത പണക്കടത്ത്; സൗദിയില് മലയാളി ഡ്രൈവര്‍ക്ക് തടവും പിഴയും\nജ്യൂസ് ഉപകരണങ്ങളിൽ മയക്കു മരുന്ന് ഗുളികകൾ കടത്തുന്ന സംഘം പിടിയിൽ\nദുബായ് ബുര്‍ജ് അല് അറബിന് സമീപം ബോട്ടിന് തീപിടിച്ചു


കോലാഹലം: അഴിമതി ഒരു ഇറക്കുമതി വസ്തുവല്ല!\nജനക്കൂട്ടം നീതി തീരുമാനിക്കുന്നതിനെപ്പറ്റി ഇന്നലെയിട്ട പോസ്റ്റിന് കീഴിൽ വന്ന, പ്രസക്തമായി തോന്നിയ ചില കമന്റുകളോടുള്ള പ്രതികരണമാണിത്.\nഇന്നത്തെ നീതിന്യായ വ്യവസ്ഥയിൽ പൊതുജനത്തിന് വിശ്വാസം നഷ്ടപ്പെട്ടിരിക്കുന്നു, അതിനാലാണ് നാഗാലാൻഡിൽ നടന്നതുപോലുള്ള സംഭവങ്ങൾ അരങ്ങേറുന്നത്, ശരിയ്ക്കും ബലാത്സംഗം ചെയ്യപ്പെട്ട പെൺകുട്ടിയോടുള്ള ഐക്യദാർഢ്യമാണ് അവരെക്കൊണ്ട് അത് ചെയ്യിച്ചത്, രാഷ്ട്രീയക്കാരേയും ഇതുപോലെ വലിച്ചിറക്കി തല്ലിക്കൊന്നാലേ അവർ നന്നാവൂ, ഇനി കുറ്റം ചെയ്യാൻ പോകുന്നവർ ഈ സംഭവം ഓർക്കുമ്പോൾ ഒന്ന് അറയ്ക്കും- ഇങ്ങനെയൊക്കെയാണ് നാഗാലാൻഡ് സംഭവത്തെ സന്തോഷകരമായി കാണുന്നവരും, അല്പം കൂടി മൃദുവായി ‘അത് സ്വാഭാവികമാണ്’ എന്ന ലാഘവബുദ്ധിയോടെ സമീപിക്കുന്നവരും അഭിപ്രായപ്പെട്ടത്.\nആദ്യം വിശ്വാസം നഷ്ടപ്പെട്ട നീതിന്യായ വ്യവസ്ഥയെപ്പറ്റിയുള്ള രോദനം എടുക്കാം. ജനാധിപത്യത്തെ ഉൾക്കൊള്ളാൻ നമ്മളിനിയും പഠിച്ചിട്ടില്ല എന്നത് ഇവിടേയും ആവർത്തിക്കേണ്ടിവരുന്നു. ജനാധിപത്യം എന്നത് ജനങ്ങളുടെ ആധിപത്യം തന്നെയാണ്. രാജ്യത്തിന്റെ തീരുമാനങ്ങൾ എടുക്കുന്നതിൽ എല്ലാ പൗരർക്കും പങ്കാളിത്തം കൊടുക്കുന്ന സിസ്റ്റം. പൗരരുടെ അഭിപ്രായങ്ങൾ വ്യത്യസ്തമാകുമ്പോൾ അവിടെ ഭൂരിപക്ഷം എന്ന സങ്കൽപത്തിന് പ്രസക്തി വരുന്നു എന്നേയുള്ളു. ഇത് തന്നെയാണ് ഇന്നും ഇൻഡ്യയിൽ നടക്കുന്നത്. ഭൂരിപക്ഷ പ്രാതിനിധ്യ സമ്പ്രദായം വഴി, തങ്ങൾക്ക് വേണ്ടി തീരുമാനങ്ങൾ എടുക്കേണ്ട ചുമതല ജനം ജനപ്രതിനിധികളെ ഏൽപിച്ചിരിക്കുന്നു. തീരുമാനങ്ങളിൽ എത്തിച്ചേരുന്നതിനും നടപ്പിലാക്കുന്നതിനും ജനപ്രതിനിധികളെ സഹായിക്കുവാനായി കഴിവുകൾ മാനദണ്ഡമാക്കി നിയമജ്ഞർ (ജുഡീഷ്യറി) ഉൾപ്പടെയുള്ള ഉദ്യോഗസ്ഥരെ തെരെഞ്ഞെടുക്കുന്നു. അങ്ങനെ രാഷ്ട്രനിർമാണവും പരിപാലനവും നടക്കുന്നു. ഇത് വായിച്ച് പലരും ചിരിക്കുന്നുണ്ടാവും! കാരണം പൊതുജനത്തിന് രാഷ്ട്രീയവും ബ്യൂറോക്രാറ്റുകളും ഇന്ന് അശ്ലീലമാണ്. മേൽപ്പറഞ്ഞ മധുരമനോജ്ഞമായ ജനാധിപത്യ സ്വപ്നം വെറും തിയറി ക്ലാസാണെന്നും പ്രാക്റ്റിക്കൽ സെഷൻ അതിൽ നിന്നൊക്കെ വ്യത്യസ്തമാണെന്നുമുള്ള കാര്യത്തിൽ ഞാനും യോജിക്കുന്നു. വിയോജിപ്പ്, സ്വന്തം ഉത്തരവാദിത്വത്തിൽ നിന്ന് മാറി നിന്നുകൊണ്ട് എല്ലാ കുറ്റവും മുകളിലുള്ളവരിൽ ചാർത്തുന്ന കാര്യത്തിലാണ്.\nഅഴിമതി അന്യഗ്രഹത്തിൽ നിന്നെങ്ങാണ്ട് വന്ന ആരോ ചെയ്യുന്നപോലെയാണ് നമ്മുടെ ആവലാതികൾ! രാഷ്ട്രീയക്കാര് എവിടന്ന് വന്നു? ഉദ്യേഗസ്ഥര് എവിടന്നുവന്നു? ഇവരെല്ലാവരും നമ്മുടെ ഇടയിൽ നിന്ന് വരുന്നവർ തന്നെയാണ്. നമ്മുടെ പൊതുബോധം തന്നെയാണ് അവരിലും പ്രതിഫലിക്കുന്നത്. സദാചാരം, മാന്യത തുടങ്ങിയ വിഷയങ്ങളിൽ നിയമപുസ്തകത്തെക്കാൾ, നിയമപാലകരെ സ്വാധീനിക്കുന്നത് പൊതുസമൂഹത്തിന്റെ അലിഖിത സങ്കൽപങ്ങളാണ് എന്ന് കഴിഞ്ഞ കിസ് ഓഫ് ലവ് സമരസമയത്ത് പകൽ പോലെ വ്യക്തമായതാണ്. പൗരർക്ക് സഞ്ചാരത്തിനും അഭിപ്രായത്തിനും പ്രതിഷേധത്തിനുമുള്ള സ്വാതന്ത്ര്യം നിയമപരമായി നിലനിൽക്കുന്ന നാട്ടിൽ ഒരു ഉന്നത പോലീസ് ഉദ്യോഗസ്ഥ ചാനലിൽ ഇരുന്ന് പൊതുജനത്തിന് ഇഷ്ടപ്പെടാത്തത് ചെയ്താൽ ചിലപ്പോ തല്ല് കൊണ്ടെന്നിരിക്കും എന്ന് പറഞ്ഞത് ഓർക്കുന്നുണ്ടാവുമല്ലോ. പക്ഷേ അവിടെ അഴിമതിയൊന്നും നമ്മുടെ കണ്ണിൽ പെടില്ല, കാരണം അവിടെ അപ്പറഞ്ഞത് നമുക്ക് ഇഷ്ടപ്പെട്ട കാര്യമായിരുന്നല്ലോ. പക്ഷേ സാറേയ്, താൻ പാലിയ്ക്കേണ്ട നിയമം പാലിക്കാതിരിക്കുകയും നിയമം കൈയിലെടുത്ത് നിയമവിരുദ്ധമായ പ്രവൃത്തി ചെയ്യുന്നവരെ താലോലിക്കുകയും ചെയ്യുന്നത് തന്നെയാണ് അഴിമതി! അതാണ് അവിടേയും നടന്നത്. അതിനെ കൈയടിച്ച് പ്രോത്സാഹിപ്പിച്ചിട്ട് ഇതേ ഉദ്യോഗസ്ഥർ കൈക്കൂലി വാങ്ങിയാൽ “അയ്യോ അഴിമതി!” എന്ന് നിലവിളിക്കുന്നതിനെ മിതമായ ഭാഷയിൽ ഇരട്ടത്താപ്പ് എന്ന് വിളിക്കും. കിസ് ഓഫ് ലവ് ഒരു ഉദാഹരണം മാത്രം. നിയമസംവിധാനങ്ങളോട് നമുക്ക് പൊതുവിൽ പുച്ഛമാണ്. പൊതുസ്ഥലത്ത് സിഗരറ്റ് വലിയ്ക്കരുത് എന്ന നിയമം നമുക്ക് ബാധകമല്ല, റോഡിൽ ട്രാഫിക് നിയമങ്ങൾ പാലിയ്ക്കണം എന്നത് ബാധകമല്ല, പൊതുസ്ഥലത്ത് ചപ്പുചവറുകൾ വാരിയെറിയരുത് എന്നത് ബാധകമല്ല, കൈക്കൂലി കൊടുത്ത് ജോലി വാങ്ങരുത് എന്നത് ബാധകമല്ല, ആണിനും പെണ്ണിനും തുല്യ അവകാശങ്ങളും സ്വാതന്ത്ര്യങ്ങളുമാണ് എന്നത് ബാധകമല്ല, സ്ത്രീധനം പാടില്ല എന്നത് ബാധകമല്ല… നമുക്കിതൊന്നും ബാധകമല്ലാതിരിക്കുമ്പോ, നമ്മുടെ ഇടയിൽ നിന്ന് തെരെഞ്ഞെടുപ്പ് ജയിക്കുകയും ടെസ്റ്റെഴുതി പാസാവുകയും ചെയ്യുന്ന രാഷ്ട്രീയക്കാരും ഉദ്യോഗസ്ഥരും ഇരുട്ടിവെളുക്കുമ്പോ നീതിന്യായബോധം മുറ്റിയ ഹരിശ്ചന്ദ്രൻമാരാവണമെന്ന് പറഞ്ഞാ നടക്കുന്ന കാര്യമാണോ കോയാ? ഗവൺമെന്റ് തെരെഞ്ഞെടുക്കാൻ എല്ലാവർക്കും വോട്ടവകാശം എന്ന വജ്രായുധം കൈയിൽ പിടിപ്പിച്ച് തന്നിട്ടുണ്ടല്ലോ. അത് ചെയ്യുന്നതേ നമുക്ക് മോശമാണ്! ഇനി ചെയ്താൽ തന്നെ ജാതി, മതം, വിശ്വാസം എന്നിങ്ങനെ ആ സ്ഥാനത്ത് ഇരിയ്ക്കാനുള്ള കഴിവ് ഒഴികെ രാഷ്ട്രനിർമാണത്തിന് എന്ത് വേണ്ടയോ അതെല്ലാം നോക്കുകയും ചെയ്യും. എന്നിട്ട് കുറ്റവും! ഇന്ന് ഇൻഡ്യ ഭരിയ്ക്കുന്നത്, ഇൻഡ്യാക്കാരിൽ ഭൂരിഭാഗം ചേർന്ന് ജയിപ്പിച്ചു വിട്ട ആളുകളാണ്. കേരളം ഭരിയ്ക്കുന്നവരും അത് തന്നെ. മുൻകാലങ്ങളിലും ഇത് തന്നെയായിരുന്ന നടന്നത്. ഇന്നത്തെ അവസ്ഥയ്ക്ക് ഗവൺമെന്റുകളാണ് കുറ്റക്കാരെങ്കിൽ അവരെ ജയിപ്പിച്ചുവിട്ട നമ്മുടെ മുൻതലമുറ ഉൾപ്പെട്ട ഇൻഡ്യൻ ജനതയാണ് ഉത്തരവാദികൾ. ഒരു അഴിമതിക്കാരൻ അടുത്ത തെരെഞ്ഞെടുപ്പിൽ ജയിക്കില്ല എന്ന ഉറപ്പുണ്ടോ? ഉണ്ടെങ്കിൽ അന്ന് തീരും ജനപ്രതിനിധികൾക്ക് അഴിമതി കാണിക്കാനുള്ള ധൈര്യം. ഇവിടെ ജനാധിപത്യത്തിന്റെ ഒരു ദോഷവശം ചൂണ്ടിക്കാട്ടാം- അത് ഏറ്റവും മികച്ച സർക്കാരിനെയല്ല തെരെഞ്ഞെടുക്കുന്നത്, ജനഭൂരിപക്ഷത്തിന് ചേർന്ന സർക്കാരിനെയാണ്. ഒരു ന്യൂനപക്ഷം മാത്രമാണ് തങ്ങളുടേതല്ലാത്ത കുഴപ്പത്തിന് അതിന്റെ ദോഷവശം അനുഭവിക്കുന്നത്. പൊതുവിൽ മണ്ടയില്ലാത്ത ജനം തെരെഞ്ഞെടുക്കുന്ന മണ്ടയില്ലാത്ത സർക്കാർ അവരുടെ തന്നെ മണ്ടയിൽ കയറി അപ്പിയിടും! അത്ര തന്നെ. അതുകൊണ്ട് സ്വന്തം കടമകൾ കൃത്യമായി ചെയ്യാതെ സൈഡിൽ ചാരി നിന്ന് എല്ലാ കുറ്റവും ‘ഏതോ ചില’ രാഷ്ട്രീയക്കാരുടേതും ഉദ്യോഗസ്ഥരുടേതും ആണെന്ന് പറയുന്നത് മലർന്നുകിടന്ന് തുപ്പലാണ്.\nഇനി നാഗാലാൻഡ് സംഭവത്തിൽ ബലാത്സംഗം ചെയ്യപ്പെട്ട പെൺകുട്ടിയോടുള്ള ഐക്യദാർഢ്യം കണ്ടുപിടിക്കുന്ന കാര്യം. ഐക്യദാർഢ്യം കാണിക്കേണ്ട രീതി ഇതാണോ എന്നത് ഇന്നലെ ചർച്ച ചെയ്തതാണ്. ഗോവിന്ദച്ചാമി ജയിലിൽ സുഖമായി കഴിയുന്നു എന്നതാണ് പലരുടേയും പ്രധാന പ്രശ്നം. പറയുന്ന കേട്ടാൽ തോന്നും ഗോവിന്ദച്ചാമി മാത്രമാണ് ഇൻഡ്യയിൽ ബലാത്സംഗം ചെയ്ത ഏക വ്യക്തി എന്ന്. സൗമ്യയുടേത് മാത്രമാണ് ഇവിടെ നടന്ന ഏക ദുരന്തം എന്ന്! (ഇപ്പോ വരും ചില അണ്ണൻമാർ, ഞാൻ സൗമ്യയെ കുറ്റപ്പെടുത്തി, ഗോവിന്ദച്ചാമിയെ കുറ്റവിമുക്തനാക്കി എന്നൊക്കെ പറഞ്ഞോണ്ട്! Starwman is not new to me, man!) ഒരു ഗോവിന്ദച്ചാമിയിൽ ബലാത്സംഗക്കാരന്റെ വിഗ്രഹം സങ്കൽപ്പിച്ച് സാത്താനെ കല്ലെറിയുന്നതുപോലെ എല്ലാവരും കൂടി എറിഞ്ഞ് ആശ്വസിക്കുമ്പോൾ അയാൾ പ്രതിനിധീകരിക്കുന്ന അപകടകരമായ സാമൂഹ്യപ്രശ്നം തീരെ ചർച്ച ചെയ്യപ്പെടാതെ പോകുന്നു. നോർത്ത്-ഈസ്റ്റ് ഇൻഡ്യയിൽ ബലാത്സംഗം ഒരു അത്യപൂർവമായ കുറ്റകൃത്യമൊന്നും അല്ല. പട്ടാളം വരെ അവിടത്തെ സ്ത്രീകളെ ബലാത്സംഗം ചെയ്യുന്നു. അതൊരു രാഷ്ട്രീയ ആയുധമായിപ്പോലും ഉപയോഗിക്കപ്പെടുന്നു. അഴിമതിയുടെ കാര്യം പോലെ തന്നെയാണ് ഇവിടേയും. “അങ്ങവിടെ ആരോ സ്ത്രീകളെ അപമാനിക്കുന്നു. കൊല്ലെടാ! തിന്നെടാ!” എന്നാണ് ഇവിടത്തെ ധാർമികരോഷങ്ങൾ. പക്ഷേ വാർത്തകൾക്ക് കീഴിലുള്ള സൈബർ മല്ലൂസിന്റെ പ്രകടനം തുടർച്ചയായി നിരീക്ഷിച്ചാൽ മനസിലാവും ഈ ധാർമികരോഷത്തിന്റെ ഉള്ളുകള്ളികൾ. പലതും സ്ത്രീകളോടുള്ള അടങ്ങാത്ത ഐക്യദാർഢ്യമൊന്നുമല്ല, “ഹോ ഞാനെത്ര മാന്യൻ! സ്ത്രീകളെ എന്തെങ്കിലും ചെയ്താൽ എനിയ്ക്ക് സഹിക്കില്ല” എന്ന ലൈനിലുള്ള സ്വയം ആളാവലാണ്. ഇതേ ടീമുകളാണ് സരിതയുടെ വീഡിയോ ക്ലിപ്പുകൾ ഹിറ്റാക്കുന്നതും, ചുംബനസമരത്തിൽ പങ്കെടുത്ത പെൺകുട്ടിയെ തേവിടിശ്ശിയാക്കുന്നതും പെൺപ്രൊഫൈൽ എവിടെക്കണ്ടാലും അശ്ലീലസംസാരവുമായി നൊട്ടിനുണഞ്ഞ് ചെല്ലുന്നതും ഒക്കെ. ഇൻഡ്യൻ പൊതുബോധം ഈ വിഷയത്തെ എങ്ങനെ കൈകാര്യം ചെയ്യുന്നു എന്നറിയാൻ കഴിഞ്ഞ ദിവസം നിരോധിച്ച നിർഭയ ഡോക്യുമെന്ററി കണ്ടാൽ മാത്രം മതി. പ്രതികൾക്ക് ഒരു കുറ്റബോധവും ഇല്ലാന്ന് മാത്രമല്ല, ചെയ്തതിനെ ന്യായീകരിക്കുകയും ചെയ്യുന്നു. വിവരമില്ലാത്ത പ്രതി പറഞ്ഞത് പോട്ടെന്ന് വെച്ചാൽ പിറകേ വരും അടുത്ത വെടി. വക്കീൽ സാറിന്റെ കണ്ടെത്തൽ ഇതൊക്കെ നമ്മടെ സംസ്കാരത്തിന്റെ കേമത്തം ആണെന്നാണ്! ചുംബനസമരത്തെ എതിർത്ത മാന്യമഹാസദാചാര പ്രമാണിമാർ പറഞ്ഞ അതേ ന്യായം, ഏതാണ്ട് അതേ വാക്കുകളിൽ ബലാത്സംഗപ്രതികളും പറഞ്ഞു. ഒരു കൂട്ടർ ചെയ്തു, മറ്റേ കൂട്ടർ അവസരം കിട്ടാത്തതുകൊണ്ട് ചെയ്യാതിരിക്കുന്നു. അതായത് ബലാത്സംഗത്തിന് കാരണം ഏതോ ചില വഴിപിഴച്ചവരല്ല, നമ്മുടെ വഴിപിഴച്ച പൊതുബോധമാണ്. അല്ലായിരുന്നെങ്കിൽ ചെയ്തതിനെ ഇത്ര ഉളുപ്പില്ലാതെ ന്യായീകരിക്കാൻ അവർക്കാകുമായിരുന്നില്ല. ആ ഡോക്യുമെന്ററി നിരോധിക്കുക കൂടി ചെയ്തതോടെ അതിൽ പറഞ്ഞതൊക്കെ സത്യമാണെന്നതിന് സർക്കാർ അംഗീകാരവുമായി. ഠിം!\nജനക്കൂട്ടം കേറി തല്ലിക്കൊല്ലുന്ന സാഹചര്യം വന്നാൽ നാളെ ആരും പേടിച്ച് ബലാത്സംഗം ചെയ്യില്ല എന്ന വാദവും ദുർബലമാണ്. ശിക്ഷയുടെ കാഠിന്യം കുറ്റകൃത്യത്തിൽ നിന്ന് പിൻതിരിപ്പിക്കും എന്നതിന് ഗണ്യമായി തെളിവുകളൊന്നും തന്നെയില്ല. മറിച്ച് സ്ഥാപിക്കുന്ന പഠനങ്ങൾ ഉണ്ട് താനും. ഈ ലോജിക് വച്ചാണെങ്കിൽ സൗദി അറേബ്യ പോലുള്ള രാജ്യങ്ങളിൽ കുറ്റകൃത്യങ്ങളേ നടക്കാൻ പാടില്ലാത്തതാണ്. വധശിക്ഷ നിയമം മൂലം നിരോധിച്ചിട്ടുള്ള രാജ്യങ്ങളിൽ പലതും കുറ്റകൃത്യങ്ങളുടെ നിരക്കിൽ പിന്നിലാണ്. തൊട്ടതിനും പിടിച്ചതിനും വരെ വധശിക്ഷ കിട്ടാവുന്ന രാജ്യങ്ങൾ പലതും അക്കാര്യത്തിൽ മുന്നിലുമുണ്ട്. ജനക്കൂട്ടം നീതി തീരുമാനിക്കാനിറങ്ങിയാൽ എന്ത് സംഭവിക്കും എന്നതിന് നിരവധി ഉദാഹരണങ്ങൾ ചരിത്രത്തിലും വർത്തമാനത്തിലുമുണ്ട്. ഉഗാണ്ട പോലുള്ള പല ആഫ്രിക്കൻ രാജ്യങ്ങളും ഇന്നും മോബ് ജസ്റ്റിസിനെ കൈകാര്യം ചെയ്യാനാവാതെ കുഴങ്ങുകയാണ്. ഏതാണ്ടെല്ലായിടത്തും നിയമവ്യവസ്ഥയോടുള്ള അവിശ്വാസവും ദാരിദ്ര്യവും ഒക്കെ തന്നെയാണ് കാരണമായി പറയപ്പെടുന്നതെങ്കിലും, ആൾക്കൂട്ടനീതി ഫലത്തിൽ കുറ്റകൃത്യങ്ങളുടെ നിരക്ക് കൂട്ടുകയാണ് ചെയ്തത്. ഭീകരമായ മനുഷ്യാവകാശ ലംഘനങ്ങളാണ് ഈ സമ്പ്രദായം നിലവിലിരിക്കുന്ന രാജ്യങ്ങളിലെല്ലാം നടക്കുന്നത്. നമ്മുടെ കൂടിയ വിദ്യാഭ്യാസത്തിന്റെയാകണം, നമ്മുടെ സ്വന്തം അവകാശങ്ങൾ ലംഘിക്കപ്പെടുന്നതുവരെ അതിന്റെ ഗൗരവം നമുക്ക് മനസിലാവില്ല. കരുതിയിരിക്കേണ്ടത് നാഗാലാൻഡിലെ ഗോത്രമനോഭാവമുള്ള ജനക്കൂട്ടം ചെയ്തതിനെയല്ല, അതിനെ കൈയടിച്ച് പ്രോത്സാഹിപ്പിക്കുന്ന വിദ്യാസമ്പന്നരുടെ മനോഭാവത്തെയാണ്. നീതിനിർവഹണം സുരേഷ് ഗോപിയുടെ സിനിമ പോലെ പ്രവർത്തിക്കില്ല എന്ന് നമ്മളെന്നാണ് തിരിച്ചറിയാൻ പോകുന്നത്!


അമ്മയുടെ മടിയി‍ൽ ഇരിക്കുമ്പോൾ പാമ്പു കടിയേറ്റു; ശരീരം നീലിച്ച് ഹൃദയമിടപ്പു നിലച്ചു, ഏഴു ദിവസം ജീവനും മരണത്തിനും ഇടയിൽ! അഭിമന്യുവിന്റെ കഥ | snake bite story\nFriday 15 October 2021 12:53 PM IST : By സ്വന്തം ലേഖകൻ\nഅമ്മയുടെ മടിയി‍ൽ ഇരിക്കുമ്പോൾ പാമ്പു കടിയേറ്റു; ശരീരം നീലിച്ച് ഹൃദയമിടപ്പു നിലച്ചു, ഏഴു ദിവസം ജീവനും മരണത്തിനും ഇടയിൽ! അഭിമന്യുവിന്റെ കഥ\nFriday 15 October 2021 12:53 PM IST\nമോന് ആരാകാനാണ് ആഗ്രഹം. ആരു ചോദിച്ചാലും അഭിമന്യുവിന് ഒറ്റ ഉത്തരം. വാവാ സുരേഷിനെപ്പോലെ പാമ്പു പിടുത്തക്കാരനാകണം. അഭിമന്യുവിന്റെ ഉത്തരം കേട്ട് ഞെട്ടിയോ? അഭിമന്യുവിന്റെ കഥ കേട്ടാൽ ആരും പിന്നെയും ഞെട്ടും. അമ്മയുടെ മടിയിലിരിക്കുമ്പോഴാണ്6മാസം പ്രായമുള്ള അഭിമന്യുവിനെ പാമ്പു കടിച്ചത്. ആ സംഭവം അഭിമന്യു അറിയുന്നത് മൂന്നാം വയസ്സിൽ. അന്നു മുതൽ അഭിമന്യുവിനു പാമ്പിനെ ഭയമല്ല. ഇഷ്ടമാണ്.\nകോട്ടയം അയ്മനം പുലിക്കുട്ടിശേരി പാറേക്കണ്ടം ബിബിൻ കുമാറിന്റെയും ആതിരയുടെയും മകനാണ് അഭിമന്യു.6വർഷം മുൻപാണ് സംഭവം. തുറന്നിട്ട വാതിലിനു സമീപം നിലത്തിരുന്ന അഭിമന്യുവിന് പാലു കൊടുക്കുകയായിരുന്നു അമ്മ. ഈ സമയത്താണ് അഭിമന്യുവിനെ പാമ്പു കടിച്ചത്. കുഞ്ഞിന്റെ കരച്ചിൽ കേട്ട് നോക്കിയപ്പോൾ ഇഴഞ്ഞു പോകുന്ന പാമ്പിനെ കണ്ടു. കുഞ്ഞിന്റെ കാലിൽ കടിച്ച പാടുമുണ്ട്. ആശുപത്രിയിൽ എത്തിച്ചപ്പോഴേക്കും ശരീരം നീലിച്ച് ഹൃദയമിടപ്പു നിലച്ചു. കുട്ടികളുടെ ആശുപത്രിയിൽ7ദിവസം ജീവനും മരണത്തിനും ഇടയിൽ അഭിമന്യു കഴിഞ്ഞു. ഒടുവിൽ ജീവിതത്തിലേക്ക് തിരികെ വന്നു.\n‘ഇന്ന് ടിവിയിൽ സൂരജിന്റെ ശിക്ഷ അറിഞ്ഞപ്പോൾ എന്റെ കുഞ്ഞുമായുള്ള ഓട്ടം ഓർത്തു. ആഹാരം പോലും കഴിക്കാൻ കഴിഞ്ഞില്ല. പാമ്പിന്റെ കടിയേറ്റ് ഉത്ര മരിക്കുന്നത് അറിയാതെ മനസ്സിൽ തെളിഞ്ഞു വന്നു. ഒരു നാട് മുഴുവൻ7ദിവസം ഉണർന്നിരുന്നു പ്രാർഥിച്ചതിന്റെ ഫലമാണ് എനിക്കു കുഞ്ഞിനെ തിരികെ കിട്ടിയത്– ആതിര പറഞ്ഞു.3വയസ്സായപ്പോൾ മകനോട് ഈ കഥ ആതിര പറഞ്ഞു. അതോടെ പാമ്പിനെ ഇഷ്ടമായി. എന്നും പാമ്പിന്റെ കഥകൾ അറിയാനാണ് താൽപര്യം. യൂട്യൂബിൽ കാണുന്നതും പാമ്പിന്റെ വിഡിയോകൾ. പാമ്പുകളുടെ പേരും പ്രത്യേകതകളും അഭിമന്യു മനസ്സിലാക്കി തുടങ്ങി.


വെള്ളി, 16 ഏപ്രില് 2021 (10:47 IST)\nരാജ്യത്ത് സജീവ കൊവിഡ് കേസുകള് 15 ലക്ഷം കടന്നു കഴിഞ്ഞ 24 മണിക്കൂറിനിടെ സ്ഥിരീകരിച്ചത് 2,17,353 കൊവിഡ് കേസുകളാണ്. കൂടാതെ രോഗം മൂലം 1,185 മരണപ്പെട്ടതായും കേന്ദ്ര ആരോഗ്യമന്ത്രാലയം അറിയിച്ചു. 1,18,302 പേരാണ് കഴിഞ്ഞ മണിക്കൂറുകളില് രോഗമുക്തി നേടിയത്.\nഇതോടെ രാജ്യത്ത് ആകെ കൊവിഡ് സ്ഥിരീകരിച്ചവരുടെ എണ്ണം 1,42,91,917 ആയിട്ടുണ്ട്. കൊവിഡ് മൂലം രാജ്യത്ത് 1,74,308 പേര് ഇതുവരെ മരണപ്പെട്ടിട്ടുണ്ട്. നിലവില് കൊവിഡ് ചികിത്സയില് കഴിയുന്നവരുടെ എണ്ണം 15,69,743 ആണ്. ഇതുവരെ 11.72 കോടി പേര് കൊവിഡ് വാക്‌സിന് സ്വീകരിച്ചിട്ടുണ്ട്.\nകുംഭമേളയില് പങ്കെടുത്ത 4,201 പേര്‍ക്ക് കോവിഡ്; ഒരു മരണം\nതിരുവനന്തപുരത്ത് പ്രഖ്യാപിക്കപ്പെട്ട കണ്ടെയിന്‍മെന്റ് സോണുകള് ഇവിടെയൊക്കെ\nആധാര്‍ക്കാര്‍ഡിലെ വിവരങ്ങള് ഇനി സ്വന്തമായി തിരുത്താം


ആദ്യ സിനിമയില് വെച്ച് ഉണ്ടായ പിണക്കം തീര്‍ന്നത് 10 വര്‍ഷത്തിനു ശേഷം ട്വല്‍ത്ത്മാനിന്റെ സെറ്റില് വെച്ച് ! ഉണ്ണി മുകുന്ദനുമായുണ്ടായിരുന്ന പ്രശ്‌നത്തെക്കുറിച്ച് രാഹുല് മാധവ്… - RashtraDeepika\nനീണ്ട പത്തു വര്‍ഷങ്ങള്‍ക്കു ശേഷം ഉണ്ണി മുകുന്ദനുമായുള്ള പിണക്കം അവസാനിപ്പിച്ചതിനക്കുറിച്ച് തുറന്നു പറയുകയാണ് നടന് രാഹുല് മാധവ്.\nരാഹുല് മാധവിന്റെ ആദ്യ മലയാളം ചിത്രമായിരുന്നു 2011ല് റിലീസ് ചെയ്ത ബാങ്കോക്ക് സമ്മര്. ഈ ചിത്രത്തില് സഹോദരന്മാരായി അഭിനയിച്ച ഇരുവരും തമ്മില് എന്തോ കാര്യത്തിന് പിണങ്ങുകയായിരുന്നു.\nഒടുവില് മോഹന്‍ലാല് ജീത്തു ജോസഫ് ചിത്രം ട്വല്‍ത്ത് മാനിന്റെ സെറ്റില് വെച്ചാണ് ആ പ്രശ്നം അവസാനിച്ചത് എന്നാണ് രാഹുല് മാധവ് പറയുന്നത്.\nഒരു അഭിമുഖത്തിലാണ് രാഹുല് മാധവ് ഇക്കാര്യം തുറന്നു പറഞ്ഞത്. അത്രയും നിസ്സാരമായ ഒരു പ്രശ്‌നത്തിനാണ് ഞങ്ങള് പിണങ്ങിയത്.\nഅത് എന്താണെന്ന് പോലും പറയാന് മാത്രം ഇല്ല എന്ന് രാഹുല് പറയുന്നു. സത്യത്തില് ആ കാരണം ഓര്‍ക്കുമ്പോള് ചിരിയാണ് വരുന്നത്.\nമറ്റൊരാള് കേട്ടാല് കളിയാക്കും. അതുകൊണ്ട് പുറത്ത് പറയുന്നില്ല. എന്നാല് ഇപ്പോള് അതിനെക്കുറിച്ച് ചിന്തിക്കുമ്പോള് തനിക്ക് തോന്നുന്നത് മുമ്പ് തന്നെ ആ പിണക്കം സംസാരിച്ച് പരിഹരിക്കേണ്ടിയിരുന്നുവെന്നാണെന്നും രാഹുല് വ്യക്തമാക്കി.\nട്വല്‍ത്ത് മാനിന് ശേഷം റഫീക്കിന്റെ സന്തോഷം എന്ന ചിത്രത്തിലും ഞാനും ഉണ്ണിയും ഒന്നിച്ച് അഭിനയിക്കുന്നുണ്ട്.\nഅനൂപ് ആണ് ചിത്രം സംവിധാനം ചെയ്യുന്നത്. ഇപ്പോള് ഞങ്ങള് വലിയ കമ്പനിയാണ്. ഉണ്ണി വണ്ടര്‍ഫുള് പേഴ്‌സനാണ്. രാഹുല് പറയുന്നു.\nAll News, Today’S Special12th man, rahul madhav, unni mukundan


പനീര്‍ശെല്‍വത്തിനെ പിന്തുണച്ച് ഗവര്‍ണര്;രാഷ്ട്രീയ കുതിരക്കച്ചവടം അനുവദിക്കില്ല;പനീര്‍ശെല്‍വത്തിന് രാഷ്ട്രീയ പരിചയമുണ്ട്;സാഹചര്യം നേരിടാന് പന്നീര്‍ശെല്‍വത്തിന് കഴിയുമെന്ന് വിദ്യാസാഗര് റാവു • Live Kerala News\nSaturday 15. Aug 2020\nപനീര്‍ശെല്‍വത്തിനെ പിന്തുണച്ച് ഗവര്‍ണര്;രാഷ്ട്രീയ കുതിരക്കച്ചവടം അനുവദിക്കില്ല;പനീര്‍ശെല്‍വത്തിന് രാഷ്ട്രീയ പരിചയമുണ്ട്;സാഹചര്യം നേരിടാന് പന്നീര്‍ശെല്‍വത്തിന് കഴിയുമെന്ന് വിദ്യാസാഗര് റാവു\n9/2/2017 at 9:01 am\nമുംബൈ: തമിഴ്‌നാട് കാവല് മുഖ്യമന്ത്രി ഒ പനീര്‍ശെല്‍വത്തെ പിന്തുണച്ച് തമിഴ്‌നാട് ഗവര്‍ണര് വിദ്യാസാഗര് റാവു. രാഷ്ട്രീയ കുതിരക്കച്ചവടം അനുവദിക്കില്ലെന്ന് വിദ്യാസാഗര് റാവു. മുംബൈയിലെ പൊതുചടങ്ങില് വെച്ചാണ് അദ്ദേഹം അഭിപ്രായം പ്രകടനം നടത്തിയത്. പന്നീര്‍ശെല്‍വം യോഗ്യതയില്ലാത്തവനല്ല. അദ്ദേഹത്തിന് രാഷ്ട്രീയ പരിചയം ഉണ്ട്. ഈ സാഹചര്യം നേരിടാന് പന്നീര്‍ശെല്‍വത്തിന് കഴിയുമെന്ന് ഗവര്‍ണര് പറഞ്ഞു.വ്യാഴാഴ്ച ചെന്നൈയിലെത്താനിരിക്കെയാണ് ഗവര്‍ണര് നിര്‍ണായകമായ അഭിപ്രായ പ്രകടനം നടത്തിയിരിക്കുന്നുത്. നേരത്തെ ഗവര്‍ണര്‍ക്ക് പന്നീര്‍ശെല്‍വം രാജി സമര്‍പ്പിച്ചിരുന്നു. എന്നാല് ചൊവ്വാഴ്ച രാജി പിന്‍വലിക്കാനുള്ള സന്നദ്ധത അദ്ദേഹം അറിയിക്കുകയായിരുന്നു. ശശികല നിര്‍ബന്ധിച്ചാണ് തന്നെ രാജിവെപ്പിച്ചതെന്ന് ആരോപണവും പന്നീര്‍ശെല്‍വം ഉയര്‍ത്തിയിരുന്നു. ഇതിന് പിന്നാലെയാണ് ഗവര്‍ണര് നിലപാട് വ്യക്തമാക്കിയത്.\nപളനിസ്വാമിയെ മുഖ്യമന്ത്രി സ്ഥാനത്തിന് നിന്നും നീക്കാന് പനീര്‍ശെല്‍വം : ടി.ടി.വി. ദിനകരന്\nമുംബൈ: തമിഴ്‌നാട് കാവല് മുഖ്യമന്ത്രി ഒ പനീര്‍ശെല്‍വത്തെ പിന്തുണച്ച് തമിഴ്‌നാട് ഗവര്‍ണര് വിദ്യാസാഗര്…\nശശികലയെ പുറത്താക്കി; ദിനകരനെ മാറ്റി; പാര്‍ട്ടി പിടിക്കാന് ഒപിഎസ് വിഭാഗത്തിന്റെ നീക്കം\nശശികലയുടെ ക്യാമ്പില് കൊഴിച്ചില് തുടരുന്നു;മൂന്ന് എംപിമാര് കൂടി പനീര്‍ശെല്‍വത്തിനൊപ്പം;തടവില് നിന്നും പുറത്തുവിടണമെന്ന് 20 എംഎല്‍എമാര്;ഒപിഎസ് ക്യാമ്പിലുളള എംപിമാരുടെ എണ്ണം എട്ട് ആയി\nഎഐഎഡിഎംകെയുടെ ട്രഷറര് താന് തന്നെ;പാര്‍ട്ടി അക്കൗണ്ടുകള് കൈകാര്യം ചെയ്യാന് വേറെയാരെയും അനുവദിക്കരുതെന്ന് ബാങ്കുള്‍ക്ക് പനീര്‍ശെല്‍വത്തിന്റെ നിര്‍ദ്ദേശം;കത്ത് ട്രഷറര് സ്ഥാനത്തുനിന്ന് നീക്കിയതിന് പിന്നാലെ\nപനീര്‍ശെല്‍വത്തെ ട്രഷറര് സ്ഥാനത്തു നിന്ന് നീക്കി;പാര്‍ട്ടിയും എംഎല്‍മാരും തനിക്കൊപ്പമെന്ന് ശശികല; പിന്നില് ഡിഎംകെയെന്നും ആരോപണം


കൊച്ചി: മലയാള സിനിമാ പ്രേക്ഷരെല്ലാം ഏറെ പ്രതീക്ഷയോടെ കാത്തിരിക്കുന്ന ചിത്രമാണ് മമ്മൂട്ടിയുടെ ദ ഗ്രേറ്റ് ഫാദര്. എന്നാല് മമ്മൂട്ടി ആരാധകരേയും സിനിമാ പ്രേമികളേയും ഒരു പോലെ നിരാശരാക്കിയ വാര്‍ത്തയായിരുന്നു ഗ്രേറ്റ് ഫാദറിലെ ചില രംഗങ്ങള് ലീക്കായെന്നത്.\nവ്യാഴാഴ്ച്ച റിലീസ് നിശ്ചയിച്ചിരിക്കുന്ന ചിത്രത്തിലെ നിര്‍ണ്ണായകമായ രംഗമായിരുന്നു സോഷ്യല് മീഡിയിലൂടെ പുറത്തായത്. പുറത്തായ വീഡിയോ വാട്‌സ് അപ്പിലൂടേയും മറ്റും അതിവേഗം പരക്കുകയും ചെയ്തിരുന്നു.\nചിത്രത്തിലെ രംഗം ലീക്കായതിനെ കുറിച്ച് ചിത്രത്തിലെ നടന് മമ്മൂട്ടിയുടെ പ്രതികരണം അറിയാനെത്തിയ മാധ്യമപ്രവര്‍ത്തകര്‍ക്ക് അദ്ദേഹം നല്‍കിയ മറുപടിയും ഇന്ന് സോഷ്യല് മീഡിയിയില് ഹിറ്റായിരുന്നു. കൊച്ചി ബിനാലെ കാണാനെത്തിയതായിരുന്നു മമ്മൂട്ടി. അപ്പോഴായിരുന്നു അദ്ദേഹത്തെ മാധ്യമ പ്രവര്‍ത്തകര് വളഞ്ഞത്.\nആദ്യം അദ്ദേഹം സംസാരിച്ചത് ബിനാലെയെ കുറിച്ചായിരുന്നു. എന്നാല് വീഡിയോ ലീക്കായതിനെ കുറിച്ച് മാധ്യമ പ്രവര്‍ത്തകര് എടുത്തു ചോദിച്ചതോടെ മമ്മൂട്ടിയുടെ മട്ടു മാറി. അതുവരെ ഗൗരവ്വക്കാരനായ മമ്മൂട്ടി പിന്നെ തമാശ മൂഡിലായി.\nവീഡിയോ ഞാന് കണ്ടില്ലെന്നും കണ്ടിട്ടു പറയാം എങ്ങനുണ്ടെന്നും പറഞ്ഞ് രക്ഷപ്പെടാന് ശ്രമിച്ച മമ്മൂട്ടിയെ പിന്നേയും മാധ്യമപ്രവര്‍ത്തകര് പിടികൂടി. സിനിമയുടെ സുപ്രധാന ഭാഗമാണല്ലോ ലീക്കായത്? എന്നായിരുന്നു ചോദ്യം. തൊട്ടു പിന്നാലെ ഡേവിഡിന്റെ തോക്കിന് കുഴലിലെന്ന പോലെ മെഗാസ്റ്റാറിന്റെ മറുപടി. ‘ അപ്പോള് നിങ്ങള് കണ്ടിട്ടുണ്ടോ? എന്നിട്ടാണല്ലേ ഈ പറയുന്നതൊക്കെ?’. മമ്മൂട്ടിയുടെ ചോദ്യത്തിനു മുന്നില് ചിരിക്കണമോ കരയണോ എന്നറിയാതെ ഇതിവൃത്ത മൂഢനായി നില്‍ക്കാന് മത്രമേ ആ മാധ്യമ പ്രവര്‍ത്തകന് സാധിച്ചുള്ളൂ.\nഹനീഫ് അദേനി സംവിധാനം ചെയ്യുന്ന ദ ഗ്രേറ്റ് ഫാദര് വ്യാഴാഴ്ച്ചയാണ് റിലീസ് ചെയ്യുക. തമിഴ് താരങ്ങളായ ആര്യ, സ്‌നേഹ തുടങ്ങിയവരാണ് ചിത്രത്തിലെ മറ്റു താരങ്ങള്. പുറകെ പുറകെ ചിത്രങ്ങള് പരാജയപ്പെട്ട മമ്മൂട്ടിയ്ക്ക് വിജയ പാതയില് തിരികെ എത്തണമെങ്കില് ഈ ചിത്രം വിജയിച്ചേ തീരു.\nകടപ്പാട്: പീപ്പിള് ടി.വി


മുരളീരവം....: ഫ, ഫാരതം എന്നെഴുതുന്ന ഫ.\nഫ, ഫാരതം എന്നെഴുതുന്ന ഫ.\nപ്രപഞ്ചത്തിന് ഉല്‍പത്തിയെന്നു പഠിച്ചോരിന്ത്യ\nഅരുത് ഹിംസയെന്നാര്‍ത്തു പാടിക്കൊണ്ട്\nഇതിഹാസ കാവ്യം ചമച്ചോരീ ഇന്ത്യ.\nഎന് മകന് ഭരതന് രാജ്യം ഭരിക്കണം,\nനിന് മകന് രാമനോ വനവാസിയാകണം\nഎന്ന് വരം വാങ്ങി സംതൃപ്തിയടയുന്ന\nകേകയരാജ്ഞി തന് അന്തരംഗങ്ങളില്\nഅന്നേ പിളര്‍ന്നോരീ ഇന്ത്യ.\nസോദരി തന്നേയാ പാണ്ഡവ പത്നിയെ\nമുട്ടോളമെത്തിയ മുടി പിടിച്ചുലച്ചും,\nനേര്‍ത്ത മാര്‍ക്കച്ച ബലമായഴിച്ചും\nഉള്‍തുടകളെ നനച്ചുകൊണ്ട് കണങ്കാലില്\nതെളിഞ്ഞ നേര്‍രേഖയ്ക്ക് കടും ചുവപ്പേകിയ\nരജരക്തത്തിന് നിഗൂഡമാം ഉറവിടം\nനേര് പിന്തുടര്‍ച്ചയാകുന്നെന്റെ ഇന്ത്യ.\nവീര വിവേകും ഗാന്ധി മഹാത്മാവും\nസ്വപ്‌നങ്ങള് കണ്ടൊരീ ഇന്ത്യ.\nസമാരാജ്യ ജീവിതം സാക്ഷാത്കരിക്കുവാന്\nഅന്നേ പുലര്‍ന്നോരീ ഇന്ത്യ, അവര്\nനന്നേ അലഞ്ഞോരീ ഇന്ത്യ.\nമുപ്പത്തി മുക്കൊടിയില് പരം ദേവകള്\nഅഭയം തിരഞ്ഞോരീ ഇന്ത്യ.\nഹിന്ദു മുസല്‍മാന് പാഴ്സിയും ബുദ്ധനും\nക്രിസ്തുവും ജൈനനും പിന്നെയുമോരായിരം\nഎണ്ണിയാല് തീരാ കറുപ്പിന് മതങ്ങളെ\nഎന്നി നാം തീര്‍ക്കാതോരിന്ത്യ.\nനന്‍മുലക്കുഞ്ഞിന്നു സ്തന്യം പകരുന്ന\nഅമ്മപോലും രതിചിത്രചിഹ്നമാവുന്നോരീ ഇന്ത്യ\nസ്വന്തം കുരുന്നിന് ശവം ചുട്ടുതിന്നുന്നോരമ്മ തന്\nകണ്ണിന്റെ ചോരയുടെ ഉപ്പുള്ള ഇന്ത്യ.\nഅമ്മേ ഇതു നിന്റെ മുഖപടം,\nഓര്‍ക്കാന് മറക്കായ്ക ഇതു നിന്റെ നേര്‍പടം (august 2004)\nഎഴുതിയത് Muralikrishna Maaloth at 10.8.08\nതോക്കിന് കുഴലിനു മുന്നില് കുനിഞ്ഞു പോയ ശിരസുകള് തോക്കിന് മുന്നില് ഉയര്‍ന്നത് കണ്ട സന്തോഷത്തില്...\n''സ്വാതന്ത്രദിനമല്ലേ? ഒന്നു കൂടണ്ടേ?\nമുരളീരവത്തില് പുതിയ കവിത. ''ഫ, ഫാരതം എന്നെഴുതുന്ന ഫ''\nഎല്ലാ സഹോദരീ സഹോദരന്‍മാര്‍ക്കും സ്വാതന്ത്രദിനാശംസകള്......\nഇതു തന്നെ ഇന്നത്തെ നമ്മുടെ ഭാരതത്തിന്റെ നേര്‍ക്കാഴ്ച.\nഎങ്കിലും ഇരിയ്ക്കട്ടേ സ്വാതന്ത്ര്യ ദിനാശംസകള് ഏവര്‍ക്കും...\n(നേര്‍പടം വേണ്ടാരുന്നു.. മ.സു. സാറിനെ ചൂണ്ടി എന്ന് പരാതി വന്നേക്കാം\nഒരു സ്വര്‍ണ്ണത്തിളക്കത്തില് മുക്തിദിനാശംസകള്\n"എതിര്‍കക്ഷി തുമ്മിയാല് ഹര്‍ത്താല് നടത്തുന്ന രാഷ്ട്രീയപാര്‍ട്ടിതന് ഇന്ത്യ..."\nഎന്തായാലും സ്വാതന്ത്ര്യം ആസ്വദിക്കാതെ വയ്യല്ലൊ...\nഎനിക്കും അത് തോന്നിയിരുന്നു മനുവേട്ടാ,,,\nപക്ഷെ വാക്കുകള്‍ക്ക് പേറ്റന്റ് കൊടുക്കാന് മനസ് വന്നില്ല എന്നേയുള്ളു.\nസാംഗത്യം ഇല്ലാത്ത പരാതികള്‍ക്ക് ചെവി കൊടുക്കണോ മാഷേ??\nExcellent Murali... I like it...\nRanjith CS StPX\nകമന്‍റിടണമെന്ന് ആഗ്രഹമുണ്ട്...പക്ഷേ തീക്ഷ്ണമായ ഈ വരികള്‍ക്ക് അടിക്കുറിപ്പെഴുതുവാന് കഴിയുന്നില്ല സുഹൃത്തേ... അത്രകണ്ട് ഊര്‍ജ്ജ്ജമുള്ള വരികള്... വീണ്ടും വരാം...\nപേര് കേട്ടപ്പോള് ഒന്ന് ഞെട്ടിയെന്ന്\nമുപ്പത്തി മുക്കോടിയില് പരം ദേവതകള്\nഅഭയം തിരയുന്ന ഇന്‍ഡ്യ...\nവ്യവസ്ഥിതിയുടെ നേരേ ഇങ്ങനെ അഗ്നിവര്‍ഷം ചൊരിയുവാന് പോന്ന ഊര്‍ജ്ജവും, ശക്തിയും പലരിലുമുണ്ടായിട്ടും നോക്കുകുത്തികളേപ്പോലെ നോക്കിയിരിക്കുകയാണു നമ്മള്. താങ്കളുടെ ഈ വരികള് കേള്‍ക്കേണ്ട കാതുകളിലെത്തില്ല, കാണേണ്ട കണ്ണുകള് തുറപ്പിക്കുകയുമില്ല സുഹൃത്തേ... അതു നമ്മുടെ നാടിന്‍റെ അധഃപ്പതനം മാത്രമാണെന്ന ദുഃഃഖസത്യം ഒരിക്കല്‍ക്കൂടി ഈ സ്വാതന്ത്ര്യ ദിനത്തില് പൊടി തട്ടിയെടുക്കാം. നിയന്ത്രിക്കേണ്ടവരും, നിയന്ത്രിക്കപ്പെടേണ്ടവരും ഒന്നു പോലെ അഴിഞ്ഞാടുന്ന നമ്മുടെ നാട്ടില് ഏതര്‍ത്ഥത്തിലാണ് സ്വാന്ത്ര്യ ദിനം ആഘോഷിക്കുന്നത്? എവിടെയാണ്, ആര്‍ക്കാണ് സ്വാതന്ത്ര്യമുള്ളത്? എന്തിന് കൊച്ചു കുഞ്ഞുങ്ങള്‍ക്ക് ഒരു പുസ്തകം പഠിക്കാന് പോലും സ്വാതന്ത്ര്യമില്ലാഅത്ത നാടാണ് നമ്മുടേത്. സ്വന്തം അക്ഷരങ്ങള്‍ക്ക് സ്വാതന്ത്ര്യം ആഗ്രഹിച്ച തസ്ലീമ നസ്രീന്‍റെ സ്വാതന്ത്രമെവിടെ?, കേറിക്കിടക്കാന് ഒരു കുടില് മാത്രം മോഹിച്ച ആദിവാസികളുടെ സ്വാതന്ത്ര്യമെവിടെ?. പ്രകൃതി കനിഞ്ഞു നല്‍കിയ വനഭൂമികളില് യഥേഷ്ടം വിഹരിക്കുവാന് മോഹിക്കുന്ന വാന്യ മൃഗങ്ങള്‍ക്കുണ്ടോ സ്വാതന്ത്ര്യം? ഈശ്വരപൂജ ചെയ്യുവാന് സ്വാതന്ത്ര്യമുണ്ടോ? നീരീശ്വരവാദിയായിരിക്കാന് സ്വാതന്ത്ര്യമുണ്ടോ? സ്ത്രീകള്‍ക്ക് ഏതെങ്കിലും സമയത്ത് പേടിക്കാതെ റോഡില് നടക്കാന് സ്വാതന്ത്ര്യമുണ്ടോ? ഇല്ല.ഒന്നിനും നമുക്കു സ്വാതന്ത്ര്യമില്ല.ഇന്‍ഡ്യ സ്വതന്ത്രയല്ല. ഞാനും താങ്കളും സ്വതന്ത്രരല്ല... എങ്കിലും നമുക്കാഘോഷിക്കാം ഉള്ളില് ഒരുപിടി നീറുന്ന യാഥാര്‍ഥ്യങ്ങളും പേറി ഒരു സ്വാതന്ത്ര്യ ദിനം കൂടി... ലോകം ‘വിശ്വസിക്കട്ടെ’ നമ്മള് സ്വതന്ത്രരാണെന്ന്.\nമൃതിയേക്കാള് ഭയാനകം... മറക്കാം ഈ വരികള് നമുക്ക്. പൊറുക്കട്ടെ കവിയും.\nമനസ്സിന്റെ നന്മ,നൈർമ്മല്യങ്ങളിൽ നിന്നും ശരീരത്തെ സ്വതന്ത്രമാക്കിയ പുതുഭാരതത്തിന്റെ സ്വാതന്ത്ര്യം ആഘോഷിക്കാം.\nനമ്മുടെ സ്വാതന്ത്ര്യത്തെക്കുറിച്ച് മഹാകവി കാപ്പിലാന് വര്‍ഷങ്ങള്‍ക്കു മുന്‍പ് എഴുതിയ വരികള് വീണ്ടും ഇവിടെ പൂശട്ടെ .എനിക്ക് പറയുവാന് ഉള്ളതെല്ലാം ഇവിടെ ഉണ്ട് :)\nഗാന്ധിജിയെ എനിക്ക് വെറുപ്പാണ് .\nഞാന് വെറുക്കുന്നു .\nഎന്തിനവര് നമുക്ക് സ്വാതന്ത്ര്യം\nനേടിത്തന്നു ചരിത്രത്തില് മറഞ്ഞു .\nഫൂ ... മണ്ണാങ്കട്ട.\nമൃതിയേക്കാള് ഭയാനകം .\nനമുക്കിങ്ങനെ തിരുത്തി പാടാം\nഎന്താണീ പേര് കേട്ട സ്വാതന്ത്ര്യം ?\nഅമ്മ പെങ്ങന്മാരെ തെരുവില്\nബലാത്സംഗം ചെയ്യുന്നതോ ?\nതെരുവ് ചോരക്കളം ആക്കുന്നതോ ?\nആരെയും പരസ്യമായി തെറി പറയുന്നതോ ?\nആരെയും തല്ലാന് കൊട്ടേഷന് എടുക്കുന്നതോ ?\nഗുണ്ടാ സംസ്കാരത്തെ വളര്‍ത്തുന്നതോ ?\nഒരു അമേരിക്കന് എന്നോട് ചോദിച്ചു ,\nഒരു തോക്കില്ലാതെ നിങ്ങള്‍ക്ക് എങ്ങനെ\nകുടുംബത്തെ സംരക്ഷിക്കാന് കഴിയും ?\nഞാന് പറഞ്ഞു ഞങ്ങള്‍ക്കു തോക്കില്ലാതെയും\nജീവിക്കാം ഇന്നുവരെ ..\nഒരു പക്ഷേ നാളെ ?\nഅതൊരു വല്ലാത്ത ചോദ്യം തന്നെ .\nഉത്തരം മുട്ടുന്ന ചോദ്യം\nകടലിലും കാട്ടിലും സ്വാതന്ത്ര്യം ഉണ്ടല്ലോ ?\nചെറിയ മല്‍സ്യ മൃഗാതികള് വലിയവര്‍ക്ക്\nകയ്യുക്കുള്ളവന് കാര്യക്കാരന് .\nഇതാണ് സ്വാതന്ത്ര്യം എങ്കില്\nമഹത്തായ ഒരു സംസ്കാരപാരമ്പര്യം\nഅതാണ് നമ്മുടെ ഇന്ത്യ\nഭഗവാന് രാവും പകലും കുന്നും കുഴിയും കരയും വെള്ളവും സൃഷ്ടിച്ചപ്പോള് തന്നെ നല്ലതും ചീത്തയും ആ കൂടെയുണ്ടായി..അതീ ഭൂമിയില് മാത്രം ഒതുങ്ങിയില്ല ദേവന്മാരും അസുരന്മാരും!!\nഎന്നിട്ടും വന്നില്ലേ സാധ്വികരായ അനേകര്\nഇന്നും നന്മയുടെ സ്പുല്ലിംഗം ഉയരുന്നില്ലേ\nവലിയ വിത്യാസം ഒന്നും വന്നിട്ടില്ലാ എന്നും ഇവിടെ ഇങ്ങനെ ഒക്കെ തന്നെ ആയിരുന്നു, പണ്ട് ഒരു വീട്ടിലെ കാര്യം അവിടത്തെ ചുമരുകള്‍ക്കുള്ളില് ഒതുങ്ങിയിരുന്നു. ഒരു ഗ്രാമത്തിലെ കഥ അവിടെ തങ്ങി,\nരാജ്യത്തെ കഥ അവിടെ നിന്നു.. പാപ്പരാസിയില്ലാതിരുന്നകാലം\nരഹസ്യങ്ങള് രഹസ്യങ്ങളായിരുന്നു ..\nനാട്ടിന് പുറം നന്മകളാല് സമൃദ്ധമെന്നു പറഞ്ഞാശ്വസിക്കാമായിരുന്നു\nഇന്ന് "World is Flat / itsasmall world!"\nഎല്ലാം എല്ലാവരും അറിയുന്നു മറയും ചിറയും ഇല്ലാതെ.. അതു കൊണ്ട് ഇന്നത്തെ ജനം ആണ് മോശം ഇന്ത്യയാണ് മോശം എന്നു പറയാന് പറ്റില്ല മറ്റു നാടുകളില് പോയി കണ്ടു ജീവിച്ചു വരുമ്പോള് മത്രമെ അറിയൂ നമ്മുടെ സ്വാതന്ത്ര്യം ..\nഅതു പലപ്പോഴും ദഃസ്വാതന്ത്ര്യം ആവാറുണ്ട്\nജയകൃഷ്ണന് പറഞ്ഞതാണതിന്റെ ശരി:,\nവ്യവസ്ഥിതിയുടെ നേരേ ഇങ്ങനെ അഗ്നിവര്‍ഷം ചൊരിയുവാന് പോന്ന ഊര്‍ജ്ജവും, ശക്തിയും പലരിലുമുണ്ടായിട്ടും നോക്കുകുത്തികളേപ്പോലെ നോക്കിയിരിക്കുകയാണു നമ്മള്.....\nമുരളികാ... നമിച്ചു. ആയിരം വാക്കുകളുടെ ഊര്‍ജം. സത്യമാണ്.. നമ്മുടെ നാടിന്‍റെ രൂപം ഇതു തന്നെ. ഇനിയും എഴുതുക.. നന്മ ഉണ്ടാകട്ടെ,, ആശംസകള്, സ്വന്തം വ്യാസ്.\nഈ മുരളികയില് നിന്ന് ഇത്രയും തീക്ഷ്ണമായതൊന്ന് പ്രതീക്ഷിച്ചല്ല ഇവിടെ വന്നത്. വായിച്ചപ്പോള് അറിയാതെ പറഞ്ഞു പോയി ‘ഗംഭീരം’. ഈ ഗംഭീരം എന്നു പറഞ്ഞ് കാലിനിടയില് കൈ തിരുകിയിരിക്കാനേ ഇപ്പോഴും നമ്മുക്കു കഴിയുന്നുള്ളു എന്നതാണ് അതിലും ഗംഫീരം.\n''നന്‍മുലക്കുഞ്ഞിന്നു സ്തന്യം പകരുന്ന\nകണ്ണിന്റെ ചോരയുടെ ഉപ്പുള്ള ഇന്ത്യ.''\nതകര്‍ത്തൂ കൃഷ്ണാ, പ്രതീക്ഷകള്‍ക്ക് മുകളിലേക്ക് ഉയര്‍ന്നു നീ...\n"നന്‍മുലക്കുഞ്ഞിന്നു സ്തന്യം പകരുന്ന\nകണ്ണിന്റെ ചോരയുടെ ഉപ്പുള്ള ഇന്ത്യ."\nഞാന് ഈ വരികള്\nക്വാട്ട് ചെയ്ത് കമന്റണമെന്ന്\nഅതേ വരി തന്നെ എനിക്ക്\nമുരളീ നീയറിയുന്ന ഇന്ത്യയല്ല എന്റെ ഇന്ത്യ\nമക്കളുടെ വിശപ്പകറ്റാന് സ്വന്തം\nശരീരം പോലും വില്‍ക്കുന്ന\nനീ പണ്ട് തള്ളിപ്പറഞ്ഞില്ലെ\nഎന്നൊക്കെ നിന്നോട് പറയുണമെന്നുണ്ട്...\nതന്നെ അത്തരമൊരു സാഹസത്തിന്\nമുതിര്‍ന്നാല് പിന്നെ ഞാനും നീയും\nതമ്മിലെന്താണ് വ്യത്യാസം..അല്ലേ..?? :)\nനല്ല വര‌ികള്.. ഈ ഊര്‍ജം കത്ത് സൂക്ഷിക്കൂ... സ്നേഹപൂര്‍വം ശ്രീ.\nഅതിതീക്ഷ്ണമായ ഈ വരികള്.... കേള്‍ക്കേണ്ടവര് ഇതു കേട്ടെങ്കില്....\nമുരളിക, വളരെ നന്നായിട്ടുണ്ട്.\nഇതു മികച്ചത് കൃഷ്ണാ, നിന്റെ പ്രസരിപ്പ് തിരിച്ചു വന്ന പോലെ.. :)\nകോയിസ് മുരളിക... കോയീസ്..\nമോളിലുള്ളോര് പറഞ്ഞത് തന്നെ...\nഅങ്ങനെയൊക്കെ ആയിരുന്നു ഇന്ത്യ. അത് കൊണ്ടാകാം ഇന്ത്യ ഇങ്ങനെയൊക്കെ ഇപ്പോഴും തുടർന്ന് പോകുന്നത്.\nപത്രത്താളുകളില് വായനക്കാരന് ദിനംപ്രതി തിരയുന്നതും ഇത്തരം വാര്‍ത്തകള് തന്നെ. സുഹൃത്തേ ലോകം വല്ലാതെ മാറി. എങ്കിലും ആകുലതകള് നമുക്ക് പങ്കുവച്ചുകൊണ്ടേയിരിക്കാം.\nനമ്മള് “വികസിക്കുക’യല്ലേ മാഷേ ?\nനമ്മള്‍ക്കൊപ്പം “വികസിക്കുന്ന” സംസ്കാരം,സാഹിത്യം,വീക്ഷണങള്,\n‘സത്യം‘ എന്ന വലിയ നുണ.\nഓര്‍ക്കാന് കൊള്ളാവുന്ന ഒന്നു മാത്രം.അത്,ഇതാണ് എന്റെ പുതിയ ഇന്ത്യ എന്ന് തിരിചറിയുകയും അല്പം നേരും നെറിയും മനസ്സില് സൂക്ഷിക്കുകയും ചെയ്യുന്ന ഇന്ത്യയുടെ ചെറുപ്പം.നിങളെപ്പൊലുള്ളവരാണ് ആകെയുള്ള വെളിച്ചം.അത് കാത്തുവക്കാന് കഴിയട്ടെ..\nഗഡീ... അത് കിടു


ഒമ്പത്കാരനെ പീഡിപ്പിച്ച കേസിൽ പ്രതിക്ക് അഞ്ച് വർഷം കഠിന തടവും 25000 രൂപ പിഴയും – Kairali News | Kairali News Live\nഒമ്പത്കാരനെ പീഡിപ്പിച്ച കേസിൽ പ്രതിക്ക് അഞ്ച് വർഷം കഠിന തടവും 25000 രൂപ പിഴയും\nഅത് ബാഡ് ടച്ചാണ്, അതിനാൽ മാമൻ കുറ്റം ചെയ്തിട്ടുണ്ട്. മാമനെ ശിക്ഷിക്കണം. വിസ്താര വേളയിൽ ഒമ്പത് വയസുകാരൻ കോടതിയിൽ പറഞ്ഞ മൊഴിയാണിത്.\nഗുഡ് ടച്ചും ബാഡ് ടച്ചും എനിക്ക് തിരിച്ചറിയാം, സ്കൂളിൽ പഠിപ്പിച്ചിട്ടുണ്ടെന്നും പീഡനമേറ്റ ഒമ്പത് വയസ്സുള്ള ആൺക്കുട്ടി കോടതിയിൽ പറഞ്ഞു. ഈ ഒമ്പത് വയസ്സുകാരനെ പീഡിപ്പിച്ച പോക്സോ കേസിൽ പ്രതിക്ക് അഞ്ച് വർഷം കഠിന തടവും ഇരുപത്തി അയ്യായിരം രൂപ പിഴയ്ക്കും തിരുവനന്തപുരം അതിവേഗ സ്പെഷ്യൽ കോടതി ശിക്ഷിച്ചു.\nമണക്കാട് കാലടി സ്വദേശി വിജയകുമാറി (54)നെയാണ് ജഡ്ജി ആർ.ജയകൃഷ്ണൻ ശിക്ഷിച്ചത്. പിഴ തുക അടച്ചില്ലെങ്കിൽ ആറ് മാസം കൂടുതൽ തടവ് അനുഭവിക്കണം.\n2020 നവംബർ 26നാണ് കേസിനാസ്പദമായ സംഭവം നടന്നത്. കുട്ടി തുമ്പയിലുള്ള വീട്ടിലെ വരാന്തയിൽ നിൽക്കുകയായിരുന്നു. വീട്ടുജോലിക്ക് വന്ന പ്രതി കുട്ടിയെ ബലമായി പിടിച്ചതിന് ശേഷം സ്വകാര്യ ഭാഗത്ത് പിടിക്കുകയായിരുന്നു. ഈ സമയം വീട്ടിൽ മറ്റാരോ വന്നതിനാൽ പ്രതി പിടി വിട്ടു.\nപേടിച്ച് വീടിനകത്തേയ്ക്ക് കുട്ടി ഓടിപ്പോയി. അമ്മയോട് സംഭവം പറയുമ്പോൾ പ്രതി വീടിൻ്റെ പിൻഭാഗത്ത് വന്നിട്ട് കുട്ടിയെ വീണ്ടും വിളിച്ചു. അമ്മ ഈ സംഭവം കുട്ടിയുടെ അച്ഛനോട് പറഞ്ഞ സമയം പ്രതി കടന്ന് കളഞ്ഞു.സംഭവത്തിനെ കുറിച്ച് വീട്ടുകാർ വിശദമായി ചോദിച്ചപ്പോഴാണ് കുട്ടി വിവരം പറഞ്ഞത്. പ്രതി തന്നെ ബാഡ് ടച്ച് ചെയ്തതിനാൽ പൊലീസിൽ പരാതി നൽക്കണമെന്ന് കുട്ടി തന്നെ വീട്ടുകാരോട് ആവശ്യപ്പെടുകയായിരുന്നു. തുടർന്നാണ് തുമ്പ പൊലീസ് കേസ് എടുത്തത്.\nപ്രോസിക്യൂഷന് വേണ്ടി സ്പെഷ്യൽ പബ്ലിക്ക് പ്രോസിക്യൂട്ടർ ആർ.എസ്.വിജയ് മോഹൻ ഹാജരായി.കുട്ടിക്ക് സർക്കാർ നഷ്ടപരിഹാരം നൽകണമെന്നും പ്രതി പിഴ തുക നൽകുകയാണെങ്കിൽ അത് വാദിക്ക് നൽകണമെന്നും കോടതി ഉത്തരവിലുണ്ട്.


കോവിഡിനെ നേരിടുന്നതില് പിണറായി വിജയിച്ചു; പുകഴ്ത്തലുമായി ബിജെപി നേതാവ് – Kerala News Hunt\nതിരുവനന്തപുരം: മുഖ്യമന്ത്രി പിണറായി വിജ‍യനെ പുകഴ്ത്തി മുതിര്‍ന്ന ബിജെപി നേതാവ് സി.കെ. പദ്മനാഭന്. കോവിഡ് പ്രതിസന്ധി മറ്റുപല സംസ്ഥാനങ്ങളെക്കാള് നന്നായി പിണറായി കൈകാര്യം ചെയ്തുവെന്ന് പദ്മനാഭന് പറഞ്ഞു.\nകേരളത്തിലെ ജനങ്ങളുടെ ജനവിധിയെ വളരെ ആത്മാര്‍ഥമായി സ്വാഗതം ചെയ്യുന്നു. തുടര്‍ഭരണം എന്നത് കേരളത്തിലെ ജനങ്ങളുടെ മനസില് കുറേക്കാലമായി നിലനില്‍ക്കുന്ന സ്വപ്നമാണ്. പിണറായി വിജയന് ചെയ്ത ഒരുപാട് കാര്യങ്ങളുണ്ട്. അതില് കുറ്റങ്ങള് മാത്രം കാണുക എന്നത് ശരിയല്ലെന്നും പദ്മനാഭന് കൂട്ടിച്ചേര്‍ത്തു. ബിജെപി നേതൃത്വത്തിനെതിരേയും പദ്മനാഭന് വിമര്‍ശനം നടത്തി. കെ. സുരേന്ദ്രന് രണ്ടിടങ്ങളില് മത്സരിച്ചത് കൂടിയാലോചന ഇല്ലാതെയാണ്. ആത്മാര്‍ഥമായി പ്രവര്‍ത്തിക്കുന്ന പ്രവര്‍ത്തകര്‍ക്ക് പാര്‍ട്ടിയില് അവഗണന നേരിടുന്നുണ്ടെന്നും ധര്‍മ്മടത്തെ എന്‍ഡിഎ സ്ഥാനാര്‍ഥിയുമായിരുന്ന പദ്മനാഭന് പറഞ്ഞു.\nകോഴിക്കോട്: വടകരയിലെ ആര്‍എംപിയുടെ എംഎല്‍എ സ്ഥാനം പിണറായി വിജയനെ അലോസരപ്പെടുത്തുമെന്ന് കെ.കെ രമ. ജീവിച്ചിരിക്കുന്ന ടിപിയെ സഭയില് പിണറായിക്ക് കാണാമെന്നും കൊലപാതക രാഷ്ട്രീയത്തിനെതിരെ നിയമസഭയില് ശബ്ദമുയര്‍ത്തുമെന്നും രമ വ്യക്തമാക്കി. വടകര വിധിയെഴുത്ത് അക്രമ രാഷ്ട്രീയത്തിനെതിരെയുള്ളതാണ്. മനുഷ്യന് ജീവിക്കാനുള്ള അവകാശമാണ് വേണ്ടത്. ടിപിയ്ക്ക് സമര്‍പ്പിക്കാനുള്ള വിജയമാണിത്. ഒരാശയത്തെയാണ് സിപിഎം ഇല്ലാതാക്കാന് നോക്കിയത്. എതിരഭിപ്രായം പറയുന്നവരെ കൊന്നുതള്ളുന്നവര്‍ക്കെതിരെ പോരാടും.


തൃശൂരിൽ സുരേഷ്ഗോപി എൻ.ഡി.എ സ്ഥാനാർഥി - MALABAR FLASH\nHome Bjp election 2019 Kerala News Suresh Gopi Thrissur കേരളം കേരള വാര്‍ത്ത തൃശൂരിൽ സുരേഷ്ഗോപി എൻ.ഡി.എ സ്ഥാനാർഥി\nതൃശൂരിൽ സുരേഷ്ഗോപി എൻ.ഡി.എ സ്ഥാനാർഥി\nതൃശൂർ: തൃശൂരിൽ രാജ്യസഭാഗംവും ചലച്ചിത്രതാരവുമായ സുരേഷ് ഗോപി ബി.ജെ.പി സ്ഥാനാർഥി. ബി.ജെ.പി കേന്ദ്രസമിതിയാണ് ഇക്കാര്യം പ്രഖ്യാപിച്ചത്.[www.malabarflash.com]\nകോൺഗ്രസ് അധ്യക്ഷൻ രാഹുൽ ഗാന്ധിയെ നേരിടാൻ തുഷാർ വെള്ളാപ്പള്ളി തൃശൂരിൽനിന്ന് വയനാട്ടിലേക്ക് മാറിയതോടെ ബി.ഡി.ജെ.എസിൽനിന്ന് സീറ്റ് ഏറ്റെടുത്താണ് സുരേഷ് ഗോപിയെ മത്സരിപ്പിക്കുന്നത്.\nശക്തമായ ത്രികോണ മത്സരത്തിന് സുരേഷ്ഗോപിയുടെ സ്ഥാനാർഥിത്വത്തിലൂടെ കഴിയുമെന്നാണ് ബി.ജെ.പി നേതാക്കൾ പറയുന്നത്. ബുധനാഴ്ച വൈകീട്ട് തൃശൂർ പാലസ് റോഡിലെ ഭാരതീയ വിദ്യാഭവൻ ഹാളിൽ എൻ.ഡി.എ കൺവെൻഷൻ നടക്കും. തൃശൂർ സീറ്റിന് ബി.ജെ.പിയുടെ ജില്ലാ നേതാക്കൾ അടക്കമുള്ളവർ അവകാശവാദം ഉന്നയിച്ചെ ങ്കിലും ദേശീയ നേതൃത്വം സുരേഷ്ഗോപിയെയാണ് നിർദ്ദേശിച്ചത്.\nതുഷാർ ഇല്ലെങ്കിൽ തൃശൂർ സീറ്റ് വേണമെന്ന ബി.ജെ.പി ജില്ലാ നേതൃത്വത്തിന്റെ നേരത്തെയുള്ള ആവശ്യംകൂടി പരിഗണിച്ചാണ് സീറ്റ് പാർട്ടി ഏറ്റെടുത്തത്. പാർട്ടി ചിഹ്നത്തിൽ മത്സരിക്കാൻ ശക്തനായ സ്ഥാനാർത്ഥിയെ കണ്ടെത്താനുള്ള അന്വേഷണത്തിൽ സംസ്ഥാന പ്രസിഡൻറ് പി.എസ്. ശ്രീധരൻപിള്ള, ജനറൽ സെക്രട്ടറി എം.ടി.രമേശ്, കോൺഗ്രസ് വിട്ട് എത്തിയ ടോം വടക്കൻ, ബി. ഗോപാലകൃഷ്ണൻ, ജില്ലാ പ്രസിഡണ്ട് എ. നാഗേഷ് എന്നീ പേരുകൾ ഉയർന്നെങ്കിലും അപ്രതീക്ഷിതമായാണ് സുരേഷ് ഗോപി നിർദേശിക്കപ്പെട്ടത്.\nതിരുവനന്തപുരവും പത്തനംതിട്ടയും കഴിഞ്ഞാൽ മത്സരിക്കാൻ ബി.ജെപിയിലെ പല നേതാക്കളും ആഗ്രഹിച്ച സീറ്റാണ് തൃശൂർ. ബി.ജെ.പി ‘എ’ ക്ലാസ് മണ്ഡലമായി ഇപ്പോഴും കണക്കാക്കുന്ന തൃശൂരിൽ സുരേഷ്ഗോപിയെ പരിഗണിക്കാൻ സാമൂദായിക സമവാക്യങ്ങളും ഘടകമായെന്നാണ് പറയുന്നത്.


ഒരു ചെടിയെപ്പോലും നോവിച്ചില്ല, ഒരു മരം പോലും മുറിച്ചില്ല; എന്നിട്ടും ജാബിർ സൂപ്പർ ഒരു തടിവീട് വച്ചതെങ്ങനെ എന്നറിയണോ? | traditional house design\nWednesday 31 March 2021 05:57 PM IST\nഒരു ചെടിയെപ്പോലും നോവിച്ചില്ല, ഒരു മരം പോലും മുറിച്ചില്ല; എന്നിട്ടും ജാബിർ സൂപ്പർ ഒരു തടിവീട് വച്ചതെങ്ങനെ എന്നറിയണോ?\nഅറയും നിരയുമുള്ള നല്ല സൂപ്പർ തടിവീട്ടിൽ താമസിക്കാൻ ആർക്കാ ഇഷ്ടമല്ലാത്തത്. കാണാനുള്ള ഭംഗി മാത്രമല്ല, നല്ല തണുപ്പുമായിരിക്കും ഇത്തരം വീടുകളിൽ. കൊല്ലം ജില്ലയിലെ ചടയമംഗലത്തുള്ള ജാബിറും ഷംലയും പഴയ വീടുകളുടെ ആരാധകരായതിനു പിറകിൽ ഒട്ടേറെ കാരണങ്ങളുണ്ട്. ഓടും ഓലയും മേഞ്ഞ പഴയ വീടുകളുടെ കുളിർമ മാത്രമല്ല. പ്രകൃതിയോടുള്ള പ്രതിബദ്ധത മൂലം പഴയ വീടിന്റെ കേടുപാടുകൾ ഇല്ലാത്ത ഭാഗം നിലനിർത്തി അതിനു ചുറ്റുമാണ് പുതിയ വീട് പണിതത്.\nതടി വീട് ആവേശമായെങ്കിലും ഒരു മരം പോലും അതിനായി ജാബിർ മുറിച്ചില്ല. എന്നിട്ടും തടി പാനൽ ചെയ്ത വീടിനെ അസൂയയോടെ നോക്കുന്നവരോട് പറയാൻ ജാബിറിന് മൂന്ന്–നാല് വർഷത്തെ അലച്ചിലിന്റെ കഥയുണ്ട്. പഴയ തടി വിപണിയിൽ ഒരുപാട് അലഞ്ഞിട്ടുണ്ട് ജാബിർ. മനസ്സിൽ കണ്ട വീടിനു വേണ്ട തടിക്കു വേണ്ടി തെക്കൻ കേരളത്തിലെ പഴയതടി കടകളിലെല്ലാം കയറിയിറങ്ങി. പാകത്തിനുള്ള തടി കിട്ടിയപ്പോൾ ക്ലാഡിങ്ങും സീലിങ്ങും മുഖപ്പുമൊക്കെ നിർമിച്ചെടുത്തു. പ്രധാന വാതിൽ പ്ലാവിൻ തടി കൊണ്ടും മറ്റു ജനൽ വാതിലുകൾ പഴയ തടി കൊണ്ടും നിർമിച്ചു.\nവീടിനു മുൻവശത്തു കാണുന്ന കരിങ്കൽ തൂണിനു വേണ്ടി കന്യാകുമാരി വരെ പോയി. പഴയ കടകളിൽ അലഞ്ഞപ്പോൾ നല്ലതാണെന്നു തോന്നിയ പഴയ ഷെൽഫുകളും കൂടുകളുമൊക്കെ വാങ്ങിവച്ചു. അവ പിന്നീട് പലതരത്തിൽ പ്രയോജനപ്പെടുത്തി. ക്യൂരിയോസ് വയ്ക്കാനും അടുക്കളയിലും ചെരുപ്പ് വയ്ക്കാനുമൊക്കെ ആർക്കും വേണ്ടാതെ പോയിരുന്ന ആ ഷെൽഫുകൾ പ്രയോജനപ്പെട്ടു. വീട് അലങ്കരിക്കാനും പഴയ തടി കൊണ്ടുള്ള ഉരലും ഉലക്കയുമൊക്കെയാണ് ഈ വീട്ടിൽ.


അവതാരകന് ചോദിച്ചത് റഫാല് ഇടപാടിനെ കുറിച്ച്, പതിവ് പോലെ നെഹ്റു കുടുംബത്തെ പഴിചാരി മോദി\nചോദ്യങ്ങളില് നിന്ന് വിദഗ്ധമായി ഒളിച്ചോടുകയാണ് നരേന്ദ്രമോദിയെന്ന് രാഹുല് ഗാന്ധി കുറ്റപ്പെടുത്തി\n08 Apr, 2019 at 06:14 AM\nറഫാല് കരാറിനെ കുറിച്ച് ചോദ്യമുയര്‍ത്തിയ ചാനലിന്‍റെ നിഷ്പക്ഷതയെ ചോദ്യം ചെയ്ത് പ്രധാനമന്ത്രി നരേന്ദ്രമോദി. ഒരു കള്ളവാര്‍ത്തയെ കുറിച്ച് പ്രധാനമന്ത്രിയോട് ചോദിക്കാന് ധൈര്യപ്പെട്ട നിങ്ങള് എന്തുകൊണ്ടാണ് നെഹ്റു കുടുംബത്തിന്‍റെ അഴിമതിയെ കുറിച്ച് ചോദിക്കാത്തതെന്ന് നരേന്ദ്രമോദി ചോദിച്ചു.\nഎന്നാല് ചോദ്യങ്ങളില് നിന്ന് വിദഗ്ധമായി ഒളിച്ചോടുകയാണ് നരേന്ദ്രമോദിയെന്ന് രാഹുല് ഗാന്ധി കുറ്റപ്പെടുത്തി. റാഫേല് കരാറിലൂടെ അനില് അംബാനിക്ക് നേട്ടമുണ്ടാക്കി കൊടുത്തുവെന്ന ആരോപണം കളവാണോയെന്നായിരുന്നു നരേന്ദ്രമോദിയോട് ചോദിച്ചത്.\nസുപ്രീംകോടതിയിൽ വിശ്വസമില്ലാത്തവരാണ് നിങ്ങളുടെ ചാനലുകാരെങ്കിൽ അതിനേക്കാൾ വലിയ അക്രമം ഇനിയെന്താണുള്ളതെന്ന് മോദി തിരിച്ച് ചോദിച്ചു. നിങ്ങൾക്ക് സി.എ.ജിയിൽ വിശ്വാസമില്ല, ഫ്രാൻസിന്റെ പ്രസിഡന്റ് പറഞ്ഞതിൽ വിശ്വാസമില്ല, കേന്ദ്ര ഗവൺമെന്റ് തന്നെ പാർലമെന്റിൽ ഇതേകുറിച്ച് പലവട്ടം വിശദീകരണം നൽകി. ഇതൊന്നും ചെവികൊടുക്കാതെ പക്ഷാപാതപരമായാണ് നിങ്ങൾ വാർത്തകൾ ചെയ്യുന്നതെന്ന് മോദി പറഞ്ഞു.\nസോഷ്യൽ മീഡിയയിൽ എവിടെയെങ്കിലും ഒരു വ്യാജ വാർത്ത കിട്ടിയാൽ പ്രധാന തലക്കെട്ടാക്കി കൊടുക്കുന്നവരാണ് നിങ്ങള്. ഒരു കള്ളവാര്‍ത്തയെ കുറിച്ച് പ്രധാനമന്ത്രിയോട് ഇത്തരം ചോദ്യം ചോദിക്കാന് ധൈര്യമുള്ള നിങ്ങള് ഗാന്ധി കുടുംബത്തിന്‍റെ അഴിമതിയെ കുറിച്ച് എന്താണ് ചോദിക്കാത്തതെന്നും മോദി വിമര്‍ശിച്ചു.\nModiRafale DealRafale deal controversy\n24 മണിക്കൂറിനിടെ രാജ്യത്ത് മരിച്ചത് 475 പേര്; കോവാക്സിന്‍റെ മനുഷ്യരിലെ പരീക്ഷണം ഇന്ന് മുതല്


kozhikode | Muziriz Post\nകോഴിക്കോട്ടെ ലബോറട്ടറിയില് പ്രാഥമിക പരിശോധനയില് നിപ സ്ഥിരീകരിച്ചാലും കണ്‍ഫര്‍മേഷന് ടെസ്റ്റ് നടത്തേണ്ടതുണ്ട്. ഇത് പൂനെ നാഷണല് വൈറോളജി ഇന്‍സ്റ്റിട്ട്യൂട്ടിലാനുള്ളത്. അത്തരം ഘട്ടങ്ങളില് 12 മണിക്കൂറിനുള്ളില് പരിശോധന ഫലം ലഭ്യമാക്കാമെന്ന് സംസ്ഥാനത്തിന് പൂനെ നാഷണല് വൈറോളജി ഇന്‍സ്റ്റിട്ട്യൂട്ട് ഉറപ്പ് നല്‍കിയതായും മന്ത്രി വീണ\nനിപ വീണ്ടും; കോഴിക്കോട്ട് മരണപ്പെട്ട 12 കാരന് സ്ഥിരീകരിച്ചു. ആരോഗ്യമന്ത്രി കോഴിക്കോട്ട്\nഇന്നലെ (ശനിയാഴ്ച) യാണ് മരണപ്പെട്ട കുട്ടിയുടെ ലാബ് പരിശോധനാ റിപ്പോര്‍ട്ട് പൂനാ വൈറോളജി ഇന്‍സ്റ്റിറ്റ്യൂട്ടില് നിന്ന് ലഭിച്ചത്. വിവരമറിഞ്ഞയുടനെ പ്രതിരോധ പ്രവര്‍ത്തങ്ങള് ഏകോപിപ്പിക്കാനും ഉന്നതതല കൂടിയാലോചനകള്‍ക്കുമായി ആരോഗ്യ വകുപ്പ് അടിയന്തിര രോഗം ചേര്‍ന്നു. ആരോഗ്യമന്ത്രി വീണാ ജോര്‍ജ്ജ് കോഴിക്കോട്ടേക്ക് തിരിച്ചു\nസംസ്ഥാനത്ത് 5624 പേര്‍ക്ക് കൂടി കൊവിഡ്; ടെസ്റ്റ് പോസിറ്റിവിറ്റി നിരക്ക് 8.94 %\nകഴിഞ്ഞ 24 മണിക്കൂറിനിടെ 62,934 സാമ്പിളുകളാണ് പരിശോധിച്ചത്\nഇന്ധനവില സര്‍വ്വകാല റെക്കോര്‍ഡില്; ഈ മാസം വർദ്ധിച്ചത് മൂന്നുതവണ\nതുടര്‍ച്ചയായ രണ്ടാം ദിവസവും രാജ്യത്ത് ഇന്ധന വില വീണ്ടും കൂടി. ക്രൂഡ് ഓയില് ബാരലിന് 57 ഡോളര് ആയതോടെയാണ് വിലവര്‍ധനവ് എന്നാണ് ഔദ്യാഗിക വിശദീകരണം.\nലീഗ് വിലക്കിയിട്ടില്ല; സർക്കാർ വിളിക്കുന്ന യോഗത്തിൽ പറ്റിയാല് പങ്കെടുക്കും സമസ്ത\nമുഖ്യമന്ത്രിയുടെ കേരള യാത്രയുമായി ബന്ധപ്പെട്ട യോഗത്തിൽ പങ്കെടുക്കുന്നതിൽ സമസ്തയെ ആരും വിലക്കിയിരുന്നില്ലെന്നും മുത്തുക്കോയ തങ്ങൾ പറഞ്ഞു.\nകോഴിക്കോട് വന് തീ പിടുത്തം; ആളപായമില്ല\nരാവിലെ ആറ് മണിയോടെയാണ് തീപിടുത്തമുണ്ടായത്. ഷോർട്ട് സർക്യൂട്ടായിരിക്കാം തീ പടരാൻ കാരണമെന്നാണ് നിഗമനം. 20ലധികം യൂണിറ്റ് ഫയർ ഫോഴ്സ് സംഘമാണ് തീയണക്കാന് എത്തിയത്.\nറിപ്പബ്ലിക്കന് പാര്‍ട്ടി ഓഫ് ഇന്ത്യയുടെ ഗവര്‍ണര് നോമിനിയായി മലയാളി\nഎന്‍ഡിഎ ഘടകക്ഷിയായ റിപ്പബ്ലിക്കന് പാര്‍ട്ടി ഓഫ് ഇന്ത്യയുടെ ഗവര്‍ണര് നോമിനിയായി മലയാളിയായ നുസ്രത്ത് ജഹാനെ ശുപാര്‍ശ ചെയ്തു.\nരണ്ടായിരത്തി അമ്പതോടെ ഇന്ത്യയിലെ മുപ്പത് നഗരങ്ങളില് കടുത്ത ജലക്ഷാമം നേരിടുമെന്ന് വേള്‍ഡ് വൈഡ് ഫണ്ട്\nകോഴിക്കോട് ജില്ലയില് കൊവിഡ് നിയന്ത്രണങ്ങള് കടുപ്പിക്കുമെന്ന് ജില്ലാ കലക്ടര്\nടെസ്റ്റ് പോസറ്റീവിറ്റി നിരക്ക് കൂടുന്ന സാഹചര്യത്തില് മല്‍സ്യബന്ധന തുറമുഖങ്ങള്, മാര്‍ക്കറ്റുകള്, തിരക്കുളള ടൗണുകള് എന്നിവിടങ്ങളില് ഓരേ സമയം പ്രവേശിക്കാവുന്ന ആളുകളുടെ എണ്ണം കുറയ്ക്കും.\nസംസ്ഥാനത്ത്4കൊവിഡ് മരണങ്ങൾ കൂടി\nആലപ്പുഴയിൽ ഒരാളും കോഴിക്കോട് മെഡിക്കൽ കോളേതിൽ3പേരുമാണ് മരിച്ചത്\nകൊവിഡ്: സംസ്ഥാനത്ത് ഇന്ന് രണ്ടു മരണം\nകോഴിക്കോട് മെഡിക്കൽ കോളജ് ആശുപത്രിയിൽ ചികിത്സയിലിരിക്കെയാണ് മരയ്ക്കാര് കുട്ടിയുടെ മരണം. കാസര്‍കോട് സ്വദേശി വൃക്ക സംബന്ധമായ അസുഖത്തെ തുടർന്ന് പരിയാരം മെഡിക്കൽ കോളജ് ആശുപത്രിയിൽ ചികിത്സയിലായിരുന്നു.\n'ഇമ്മടെ കോഴിക്കോട്': ഇനിമുതല് കളക്ടറെ നേരിട്ട് വിളിച്ച് പരാതി ബോധിപ്പിക്കാം\nപൊതുജനങ്ങൾക്ക് സമയനഷ്ടമില്ലാതയും, ദുർബല വിഭാഗങ്ങൾക്ക് കളക്ടറേറ്റിൽ നേരിട്ട് വരാതെ അവരുടെ വീടിന്റെ സുരക്ഷിതത്തിൽ നിന്നും പരാതികൾ സമർപ്പിക്കാനുള്ള സംവിധാനം ഒരുക്കുകയാണ് കോഴിക്കോട് ജില്ലാ ഭരണകൂടം.\nകോഴിക്കോട് ബീച്ച് ആശുപത്രിയിൽ ഡോക്ടർക്ക് കൊവിഡ്\nജില്ലയിൽ നിയന്ത്രണങ്ങൾ കർശനമാക്കി. കോഴിക്കോട് നഗരത്തിൽ ഹോട്ടലുകളിൽ ഇരുന്ന് ഭക്ഷണ കഴിക്കുന്നത് നിരോധിച്ചു\nകോഴിക്കോട് ജില്ലയില് കൂടുതല് നിയന്ത്രണങ്ങള്; പൊതു പരിപാടികൾക്ക് നിരോധനം\nഒത്തു ചേരൽ ഒഴിവാക്കാൻ സംഘടനകൾക്ക് കളക്ടർ നിർദേശം നൽകിയിട്ടുണ്ട്. ഇനിയും സമ്പർക്ക വ്യാപനം കൂടിയാൽ ജില്ലാ ലോക്ക് ഡൗൺലേക്ക് പോകേണ്ടി വരുമെന്നു ജില്ലാ ഭരണ കൂടം അറിയിച്ചു.\nസ്വർണകള്ളക്കടത്ത്: കോഴിക്കോട് ജ്വല്ലറിയിൽ കസ്റ്റംസ് റെയ്ഡ്\nഅനധികൃതമായി കൊണ്ടുവന്ന സ്വർണം ജ്വല്ലറിയിൽ എത്തിച്ചെന്ന വിവരത്തെ തുടർന്നാണ് റെയ്ഡ്\nഒന്നരമാസത്തിനു ശേഷം മിഠായിത്തെരുവില് കടകള് തുറന്നു\nരാവിലെ7മണിമുതല് വൈകീട്ട് അഞ്ചു മണിവരെ പ്രവര്‍ത്തിക്കാനാണ് അനുമതി. ഓരോ കടയിലെയും വിസ്തീര്‍ണ്ണത്തിനനുസൃതമായി മാത്രമേ ആളുകള്‍ക്ക് പ്രവേശനമനുവദിക്കു\nകോഴിക്കോട്ട് താപതരംഗ ജാഗ്രത; ആലപ്പുഴയിലും കോട്ടയത്തും അത്യുഷ്ണം\nഇന്നും നാളെയും (ബുധന്, വ്യാഴം) നാലര ഡിഗ്രി സെല്‍ഷ്യസ് വരെ ചൂട് കൂടും. അതിനാല് ചൂട് അധികരിക്കുന്നത് മൂലമുള്ള ആരോഗ്യ പ്രശ്നങ്ങളും നിര്‍ജലീകരണവും ഉണ്ടാകാതിരിക്കാനുള്ള മുന് കരുതലുകള് എടുക്കണമെന്ന് പ്രത്യേക നിര്‍ദ്ദേശമുണ്ട്.\nപക്ഷിപ്പനി; പ്രതിരോധ പ്രവര്‍ത്തനങ്ങള് ആരംഭിച്ചു\nവെസ്റ്റ് കൊടിയത്തൂര് പ്രദേശങ്ങള്‍ക്ക് ഒരു കിലോമീറ്റര് ചുറ്റളവിലുള്ള വളര്‍ത്തു പക്ഷികളെ കൊന്നൊടുക്കാന് സര്‍ക്കാര് നേരത്തെ തീരുമാനമെടുത്തിരുന്നു.\nകുട്ടിയെ മരിച്ച നിലയില് കണ്ടെത്തി\nകോഴിക്കോട് സാമൂഹ്യനീതി വകുപ്പിന് കീഴിലുള്ള വെള്ളിമാട് കുന്ന് എച്ച് എം ഡി സി(Home For Mentally Deficient Children) യിൽ അന്തേവാസിയായ6വയസ്സുകാരനെ മരിച്ച നിലയിൽ കണ്ടെത്തി. വയനാട് കൈതപ്പൊയിൽ സ്വദേശിയായ കുട്ടിയാണ് മരിച്ചത്.


Mahavir Chakra recipient Brigadier Raghubir Singh passes away | മഹാവീർ ചക്ര സ്വീകർത്താവ് ബ്രിഗേഡിയർ രഘുബീർ സിംഗ് അന്തരിച്ചു\nMalyalam govt jobs » Mahavir Chakra recipient Brigadier Raghubir Singh...\nമഹാവീർ ചക്ര സ്വീകർത്താവ് ഇതിഹാസ വിദഗ്ധൻ ബ്രിഗേഡിയർ രഘുബീർ സിംഗ് അന്തരിച്ചു. രണ്ടാം ലെഫ്റ്റനന്റായി 1943 ഏപ്രിൽ 18 ന് സവായ്മാൻ ഗാർഡിലേക്ക് നിയോഗിക്കപ്പെട്ട അദ്ദേഹം രണ്ടാം ലോക മഹായുദ്ധം ഉൾപ്പെടെ നിരവധി യുദ്ധങ്ങൾ നടത്തി. ഈ മഹത്തായ പ്രവർത്തനത്തിന്, അന്നത്തെ രാഷ്ട്രപതി ഡോ. എസ്. രാധാകൃഷ്ണൻ, ലെഫ്റ്റനന്റ് കേണൽ (പിന്നീട് ബ്രിഗേഡിയർ) രഘുബീർ സിങ്ങിനെ മഹാ വീർ ചക്രയ്ക്ക് ആദരിച്ചു.\n1944 ലെ ബർമ യുദ്ധത്തിൽ പങ്കെടുത്ത അദ്ദേഹം യുദ്ധത്തിനായി ജപ്പാനിലേക്ക് പോയി.\nസ്വാതന്ത്ര്യലബ്ധിക്കുശേഷം ഉറി മേഖലയിൽ 1947-48 ലെ ഇന്തോ പാക് യുദ്ധത്തിൽ അദ്ദേഹം പോരാടി.\n1954 ലെ ഉത്തര-ദക്ഷിണ കൊറിയ യുദ്ധത്തിൽ സമാധാന സേനയുടെ ഭാഗമായി ന്യൂട്രൽ നേഷൻസ് റെപ്രസന്റേറ്റീവ് കമ്മീഷൻ (എൻ‌എൻ‌ആർ‌സി) ചെയർമാനായി അദ്ദേഹത്തെ നിയമിച്ചു.\n1958-59 ഇസ്രായേൽ – ഈജിപ്ത് യുദ്ധത്തിൽ അദ്ദേഹം ഐക്യരാഷ്ട്ര അടിയന്തര സേനയുടെ ഭാഗമായിരുന്നു.\n1965 ലെ ഇന്തോ പാക് യുദ്ധത്തിൽ അദ്ദേഹം തന്റെ ബറ്റാലിയൻ, 18 രജപുത്താന റൈഫിൾസ് (പിന്നീട് 11 യന്ത്രവൽകൃത കാലാൾപ്പട) കമാൻഡർ ആയിരുന്നു. മുന്നിൽ നിന്ന് നയിച്ച അദ്ദേഹം, യുദ്ധസമയത്ത് ധൈര്യത്തിന്റെ മികച്ച മാനദണ്ഡങ്ങൾ പ്രദർശിപ്പിക്കുന്നതിന് തന്റെ പുരുഷന്മാർക്ക് ഒരു മാതൃകയാണെന്ന് തെളിയിച്ചു


വെയ്ന് റൂണി യുണൈറ്റഡിന്റെ പടിയിറങ്ങി; മടക്കം പഴയ തട്ടകത്തിലേക്ക് -Wayne Rooney: Everton re-sign striker after 13 years at Manchester\nഇംഗ്ലണ്ട് ദേശീയ ടീം താരമായ റൂണി രണ്ട് വര്‍ഷത്തേക്കാണ് എവര്‍ട്ടണുമായി കരാര് ഒപ്പിട്ടത്\nJuly 9, 2017 8:08:49 pm\nലണ്ടന്: മാഞ്ചസ്റ്റര് യുനൈറ്റഡ് സൂപ്പര് താരം വെയ്ന് റൂണില് എവര്‍ട്ടണിലേക്ക് മടങ്ങി. ഇംഗ്ലണ്ട് ദേശീയ ടീം താരമായ റൂണി രണ്ട് വര്‍ഷത്തേക്കാണ് എവര്‍ട്ടണുമായി കരാര് ഒപ്പിട്ടത്. അടുത്ത സീസണില് അദ്ദേഹം ഗൂഡിസണ് പാര്‍ക്കില് ബൂട്ട് കെട്ടും.\nമാഞ്ചസ്റ്റർ യുണൈറ്റഡിന്റെ ചരിത്രത്തിലെ ഏറ്റവും വലിയ ഗോൾ വേട്ടകാരനായാണ് റൂണി തന്റെ പഴയ തട്ടകമായ എവര്ടനിലേക്ക് 13 വര്‍ഷത്തിന് ശേഷം മടങ്ങുന്നത്. ശമ്പളത്തിൽ അടക്കം വൻ വിട്ടുവീഴ്ചയ്ക്ക് തയ്യാറായാണ് റൂണി തന്റെ കരിയർ വീണ്ടെടുക്കാൻ എവർട്ടനിലേക്ക് മടങ്ങുന്നത്. നിലവിലെ ആഴ്ചയിലെ3ലക്ഷം പൗണ്ട് എന്നതിൽ നിന്ന് 1.5 ലക്ഷം പൗണ്ട് എന്നതിലേക്ക് ശമ്പളം കുറക്കാൻ റൂണി തയ്യാറായതോടെയാണ് എവർട്ടൻ താരത്തെ ടീമിലെടുക്കാൻ തയ്യാറായതെന്നാണ് സൂചന.\n31കാരനായ റൂണി അവസാന സീസണില് അത്ര മികച്ച പ്രകടനമായിരുന്നില്ല യുനൈറ്റഡിനൊപ്പം പുറത്തെടുത്തത്. യുനൈറ്റഡ് പരിശീലകന് ജോസ് മൊറീഞ്ഞോയുമായുള്ള അഭിപ്രായ വ്യത്യാസവും യുനൈറ്റഡില് നിന്നുള്ള റൂണിയുടെ കൂടുമാറ്റത്തിന് കാരണമായി. റൂണിയുടെ വിടവ് നികത്താല് റോമലു ലുക്കാക്കുവിനെയാണ് എവര്‍ട്ടന് യുനൈറ്റഡിന് കൈമാറിയത്.\nഎവര്‍ട്ടന്റെ വിജയ സ്വപ്‌നങ്ങള്‍ക്കൊപ്പം ഇനി മുതല് താനുണ്ടാവുമെന്ന് റൂണി കരാറിലൊപ്പിട്ട ശേഷം പ്രതികരിച്ചു. ചുവന്ന ചെകുത്താന്‍മാര്‍ക്കൊപ്പം 559 മാച്ചുകളില് കളിച്ച റൂണി 253 ഗോളുകള് നേടിയിട്ടുണ്ട്. ഗൂഡിസണ് പാര്ക്കിനൊപ്പം 77 മാച്ചുകളില് നിന്നായി 17 ഗോളുകളാണ് അദ്ദേഹത്തിന്റെ സമ്പാദ്യം.\nWeb Title: Wayne rooney everton re sign striker after 13 years at manchester


ഹിന്ദുത്വവാദം ഉയര്‍ത്തുന്നവരല്ല, ഹിന്ദുക്കള് സഹിഷ്ണുതയുള്ളവര്, ഇന്ത്യ അഫ്ഗാനാവില്ല, ലേഖനവുമായി ജാവേദ് അക്തര് - metromatinee.com Lifestyle Entertainment & Sports\nലോകത്തില് ഏറ്റവും സഹിഷ്ണതയുള്ള ഭൂരിപക്ഷം ഹിന്ദുക്കളാണെന്ന് കവിയും ഗാനരചയിതാവുമായ ജാവേദ് അക്തര്. ശിവസേനയുടെ മുഖപത്രമായ സാംനയില് എഴുതിയ ലേഖനത്തിലാണ് പരാമര്‍ശം.\nഹിന്ദുക്കള് ലോകത്തിലെ ഏറ്റവും മാന്യതയും സഹിഷ്ണുതയുമുള്ള വിഭാഗമാണ്. അതുകൊണ്ടുതന്നെ ഇന്ത്യ ഒരിക്കലും അഫ്ഗാനിസ്താനെപ്പോലെയാകില്ല. ഞാന് ഈ പറയുന്നത് ഹിന്ദുത്വവാദം ഉയര്‍ത്തുന്നവരെക്കുറിച്ചല്ല എന്നും ജാവേദ് അക്തര് പറയുന്നു.\nകുറച്ച് ദിവസങ്ങള്‍ക്ക് മുന്‍പ് ജാവേദ് അക്തര് ആര്.എസ്.എസിനെതിരേയും വിശ്വഹിന്ദുപരിഷത്തിനെതിരേയും രൂക്ഷമായ വിമര്‍ശനം ഉന്നയിച്ചിരുന്നു. ഈ സംഘടനകളെ താലിബാനോട് താരതമ്യം ചെയ്തുകൊണ്ടുള്ള പരാമര്‍ശം വലിയ വിവാദമായിരുന്നു.\nതുടര്‍ന്ന് സാംന ജാവേദ് അക്തറിനെതിരേ രംഗത്ത് വന്നു. ആര്.എസ്.എസും ശിവസേനയും തമ്മില് അഭിപ്രായ വ്യത്യാസം ഉണ്ടെങ്കിലും ഇത്തരത്തിലുള്ള പരാമര്‍ശത്തോട് യോജിക്കാനാകില്ലെന്നുമാണ് സാംനയുടെ മുഖപ്രസംഗത്തില് കുറിച്ചത്.


Asianet Kudumbavilakku Fame Jithin Raj Opens Up About His Cinema And Serial Career, ബാലതാരമായി തുടക്കം, ഇപ്പോൾ കുടുംബവിളക്കിലെ ശീതളിന്റെ കാമുകൻ... - Malayalam Filmibeat\nബാലതാരമായി തുടക്കം, ഇപ്പോൾ കുടുംബവിളക്കിലെ ശീതളിന്റെ കാമുകൻ...\n| Updated: Saturday, May 8, 2021, 17:04 [IST]\nബാലതാരമായി മിനിസ്ക്രീനിലും ബിഗ് സ്ക്രീനിലും ഒരുപോലെ തിളങ്ങിയ താരമായിരുന്നു ജീവൻ ഗോപാൽ. ജീവൻ എന്ന സ്വന്തം പേരിനെക്കാൾ പ്രേക്ഷകർക്കിടയിൽ അറിയപ്പെടുന്നത് അലാവുദ്ദീന്‍റെ അത്ഭുത വിളക്ക് എന്ന പരമ്പരയിലെ ജീംബൂബയായിട്ടാണ്. ഒരു കാലത്ത് കുട്ടികളുടെ സൂപ്പർ ഹീറോയായിരുന്നു ജീംബൂബ. ഈ കഥപാത്രത്തിലൂടെയാണ് ജീവൻ പ്രേക്ഷകരുടെ പ്രിയങ്കരനായി മാറിയത്.\nമിനിസ്ക്രിനിൽ മാത്രമല്ല ബാലതാരമായി ബിഗ് സ്ക്രീനിലും നടൻ തിളങ്ങിയിരുന്നു. ജീത്തു ജോസഫ് ചിത്രം മമ്മി ആൻഡ് മിയിലൂടെയായിരുന്നു താരത്തിന്റെ സിനിമ പ്രവേശനം. ഉർവശിയുടെ മകനായിട്ടായിരുന്നു ജീവൻ എത്തിയത്. ഈ കഥാപാത്രം ഏറെ ശ്രദ്ധിക്കപ്പെട്ടിരുന്നു. പിന്നീട് ദിലീപും മംമ്ത മോഹന്‍ദാസും ഒന്നിച്ച മൈ ബോസിലും മമ്മൂട്ടി പൃഥ്വിരാജ് ചിത്രം പോക്കിരിരാജയിലും ജീവൻ എത്തിയിരുന്നു. മൈ ബോസിൽ ദിലീപിന്റെ സഹോദരിയുടെ മകന്റെ വേഷമായിരുന്നു. രസകരമായ കഥാപാത്രമായിരുന്നു ഇവ മൂന്നും.\nമുതിർന്നതിന് ശേഷവും ജീവൻ അഭിനയത്തിൽ സജീവമായിരുന്നു. ദീലിപ് ചിത്രമായ ജോര്‍ജ്ജേട്ടന്‍സ് പൂരം,ഒരു വിശേഷപ്പെട്ട ബിരിയാണിക്കിസ, അങ്ങനെ ഞാനും പ്രേമിച്ചു എന്നീ ചിത്രങ്ങളിലും ശ്രദ്ധിക്കപ്പെടുന്ന വേഷത്തിൽ എത്തിയിരുന്നു.അങ്ങനെ ഞാനും പ്രേമിച്ചു എന്ന ചിത്രത്തിലെ നായകനായിട്ടായിരുന്നു താരം എത്തിയത്. ഇപ്പോഴിത വീണ്ടും മിനിസ്ക്രീനിൽ സജീവമായിരിക്കുകയാണ് താരം.\nActor Stebin Jacob Marriage | Chembarathi Serial Actor | Stebin Wedding with Vineesha\nകുടുംബവിളക്കിലൂടെയാണ് ജീവൻ മിനിസ്ക്രീനിൽ മടങ്ങി എത്തിയിരിക്കുന്നത്. അഭി വെഡ്സ് മഹി പരമ്പരയിലും കസ്തൂരിമാനിലും ജീവൻ അടുത്തിടെ അഭിനയിച്ചിരുന്നു. അതിന് പിന്നാലെയാണ് കുടുംബവിളക്കിലും ജീവൻ എത്തിയത്. പരമ്പരയിൽ ജിതിൻ രാജ് എന്ന കഥാപാത്രമായാണ് ജീവൻ അവതരിപ്പിക്കുന്നത്. സുമിത്രയുടെ മകൾ ശീതളിനെ പ്രേമിക്കുന്നയാളാണ് ജിതൻ. അൽപം നെഗറ്റീവ് ഷെയിഡുള്ള കഥാപാത്രമാണിത്. മികച്ച പ്രേക്ഷക സ്വീകാര്യത നേടി മുന്നേറുകയാണ് പരമ്പര. സുമിത്ര എന്ന വീട്ടമ്മയുടെ അതിജീവനത്തിന്റെ കഥയാണ് കുടുംബ വിളക്ക്. നടി മീര വാസുദേവാണ് സുമിത്രയായ എത്തുന്നത്. മീരയുടെ ആദ്യത്തെ മിനിസ്ക്രീൻ പരമ്പരയാണിത്.\nAsianet Kudumbavilakku Fame Jithin Raj Opens Up About His Cinema And Serial Career


സ്വര്‍ണ കടത്ത് കേസില് ഒരാള് കൂടി അറസ്റ്റില്; പിടിയിലായത് മലപ്പുറം സ്വദേശി | malappuram|gold smuggling|FEATURED|customs arrested|Sivasankaran\nറോഡ് മാര്‍ഗമാണ് ഇവരെ കൊച്ചിയിലെത്തിക്കുക. ഇന്ന് ഉച്ചയോടെ ഇവര് കൊച്ചിയിലെത്തുമെന്നാണ് വിവരം\nമലപ്പുറം: സ്വര്‍ണ കടത്ത് കേസില് ഒരാള് കൂടി പിടിയിൽ. മലപ്പുറം സ്വദേശിയാണ് പിടിയിലായത്. കസ്റ്റംസ് സംഘമാണ് ഇയാളെ കസ്റ്റഡിയിലെടുത്തത്. തിരുവനന്തപുരം സ്വര്‍ണ കടത്ത് കേസുമായി ബന്ധപ്പെട്ട നാലാമത്തെ അറസ്റ്റാണ് ഇത്.\nഅതേസമയം, സ്വര്‍ണ്ണക്കടത്ത് കേസില് അറസ്റ്റിലായ സ്വപ്‌ന സുരേഷും സന്ദീപുമായി എന്‍ഐഎ സംഘം കൊച്ചിയിലേക്ക് തിരിച്ചു. റോഡ് മാര്‍ഗമാണ് ഇവരെ കൊച്ചിയിലെത്തിക്കുക. ഇന്ന് ഉച്ചയോടെ ഇവര് കൊച്ചിയിലെത്തുമെന്നാണ് വിവരം.\nഇരുവരെയും കൊണ്ട് എന്‍ഐഎ സംഘം ബംഗളൂരുവില് നിന്നും പുറപ്പെട്ടു. കൊച്ചിയിലെത്തിയ ശേഷം ഇവരെ വീഡിയോ കോണ്‍ഫറന്‍സിലൂടെയായിരിക്കും എന്‍ഐഎ കോടതിയില് ഹാജരാക്കുക. ഇരുവരെയും കോവിഡ് പരിശോധനയ്ക്ക് വിധേയമാക്കും.\nmalappuram gold smuggling FEATURED customs arrested Sivasankaran\nആംബുലന്‍സില് വന്‍തോതില് കഞ്ചാവ് കടത്ത് : മലപ്പുറത്ത് മൂന്ന് പേർ പിടിയിൽ\nJan 28, 2022, 05:06 pm IST


മേജര് രവി സിപിഎം വേദിയില്; പി രാജീവിനെ വിജയിപ്പിക്കണം; എന്റെ വികാരം മനുഷ്യത്വം മാത്രം - Samakalika Malayalam\nഇടതുപക്ഷത്തിനായി വോട്ടഭ്യര്‍ത്ഥിച്ച് മേജര് രവി; പി രാജീവിനെ വിജയിപ്പിക്കണം; എന്റെ വികാരം മനുഷ്യത്വം മാത്രം\nBy സമകാലികമലയാളം ഡെസ്‌ക് | Published: 11th March 2019 07:20 PM |\nLast Updated: 11th March 2019 07:22 PM | A+A A- |\nഎറണാകുളം: പി രാജീവിന് വേണ്ടി വോട്ടഭ്യര്‍ത്ഥിക്കാനെത്തിയ മേജര് രവിയെ കണ്ട് ഇടതുപക്ഷക്കാര് പോലും ഞെട്ടി. ' ഇങ്ങനെ ഒരു വേദിയില് എന്നെ കാണുമ്പോള് പലരുടെയും മുഖത്ത് ഞാനൊരു ചുളിവ് കാണുന്നുണ്ട്. ഞാനിവിടെ വന്നത് രാജീവിനെ വലിയ ഭൂരിപക്ഷത്തില് വിജയപ്പിച്ച് ലോക്‌സഭയിലയക്കണമെന്ന അഭ്യര്‍ത്ഥനയുമായാണ്' - മേജര് രവി പറഞ്ഞു.\nപല എംപി മാരും രാജ്യസഭയില് പോയിട്ട് പിന്നീട് അവിടെ പോകുന്നത് പെന്‍ഷന് വാങ്ങാന് മാത്രമാണ്. എന്നാല് പി രാജീവ് അങ്ങനെയല്ല. കോണ്‍ഗ്രസ് രാജ്യം ഭരിക്കുന്ന കാലത്തുപോലും എംപി എന്ന നിലയില് കേരളത്തിലെ ജനങ്ങള്‍ക്ക് വേണ്ടി എന്താല്ലാം ചെയ്യാന് കഴിയുമോ അതെല്ലാം ചെയ്ത ഒരു വ്യക്തിയാണ് രാജീവ്. ഇനി അദ്ദേഹത്തെ ജനകീയമായി തെരഞ്ഞടുത്ത്് ലോക്‌സഭയിലേക്ക് അയക്കേണ്ട ഉത്തരവാദിത്തം നമ്മുടെത് മാത്രമാണ്. ഒരു ലോക്‌സഭാ എംപി എന്ന നിലയില് ഇനിയും നിരവധി കാര്യങ്ങള് ചെയ്യാന് അദ്ദേഹത്തിന് കഴിയുമെന്ന് എനിക്ക് ഉത്തമബോധ്യമുള്ളതിനാലാണ് രാജീവിന് വേണ്ടി വോട്ടഭ്യര്‍ത്ഥിക്കാന് വന്നതെന്ന് മേജര് രവി പറഞ്ഞു.\nഎ്‌പ്പോഴും ചിരിക്കുന്ന മുഖം. എല്ലാവരുമായി നിഷ്‌കളങ്കമായ ബന്ധം സൂക്ഷിക്കുന്ന നേതാവ് ഇതെല്ലാമാണ് രാജീവിനെ വേറിട്ട് നിര്‍ത്തുന്നത്. ഞാന് ആഗ്രഹിക്കുന്നത് ജനഹിതമറിഞ്ഞ് പ്രവര്‍ത്തിക്കുന്ന എംപിമാരെയും മന്ത്രിമാരെയുമാണ്. അത് രാജീവിന് കഴിയും. സാധാരണനിലയില് പാര്‍ലമെന്റില് 90 ചോദ്യങ്ങള് ചോദിച്ചാല് തന്നെ വലിയ കാര്യമാണ്. എന്നാല് രാജീവ് രാജ്യസഭയില് 798 ചോദ്യങ്ങളാണ് ചോദിച്ചത്. ഇവിടെ ലോക്‌സഭാ എംപിമാര് പോലും അത് ചെയ്യുന്നില്ലെന്നും അദ്ദേഹം പറഞ്ഞു.\nപല എംപിമാരും രാജ്യസഭയില് പോയതിന് ശേഷം പെന്‍ഷന് വാങ്ങാന് പോകുന്നവരാണെങ്കില് പി രാജീവ് അങ്ങനെയല്ല. ഈ കേരളത്തിന് വേണ്ടി എന്താല്ലോ ചെയ്‌തോ അതെല്ലാം രാജ്യസഭാ എംപിയായ കാലത്ത് പി രാജീവ് ചെയ്‌തെന്നും മേജര് രവി പറഞ്ഞു. എറണാകുളം മണ്ഡലത്തില് നിന്ന് അദ്ദേഹത്തെ ജയിപ്പിച്ചാല് അതിന്റെ ശക്തി ഒന്നു വേറെ തന്നെയാണ്. എന്റെ വികാരം മനുഷ്യത്വം മാത്രമാണ്. വലിയ ഭൂരിപക്ഷത്തോടെ രാജീവിനെ ലോക്‌സഭയിലയക്കണമെന്ന് പറഞ്ഞപ്പോള് സദസ്സില് നിര്‍ത്താത്ത കയ്യടി.\nപി രാജീവ് major ravi മേജര് രവി p rajeev


കേരളത്തിലും കാലാവസ്ഥ വ്യതിയാനത്തിന്റെ ആപല്‍സൂചനകള് - Janayugom Online\nHome / News / Kerala / കേരളത്തിലും കാലാവസ്ഥ വ്യതിയാനത്തിന്റെ ആപല്‍സൂചനകള്\nകേരളത്തിലും കാലാവസ്ഥ വ്യതിയാനത്തിന്റെ ആപല്‍സൂചനകള്\nPosted on January 27, 2019, 10:35 pm\nസംസ്ഥാന ജൈവവൈവിധ്യ കോണ്‍ഗ്രസ് മുഖ്യമന്ത്രി പിണറായി വിജയന് ഉദ്ഘാടനം ചെയ്യുന്നു\nതലശ്ശേരി: കേരളത്തിന്റെ അതിസമ്പന്നമായ ജൈവവൈവിധ്യ കലവറ സംരക്ഷിക്കുകയെന്നത് എല്ലാവരുടെയും ഏറ്റവും പ്രധാന ചുമതലയാണെന്ന് മുഖ്യമന്ത്രി പിണറായി വിജയന് അഭിപ്രായപ്പെട്ടു. തലശ്ശേരി ബ്രണ്ണന് കോളേജില് സംസ്ഥാന ജൈവവൈവിധ്യ കോണ്‍ഗ്രസ് ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം. വരള്‍ച്ചയെ നേരിടുന്നതിന് യോജിച്ച കാസര്‍കോട് ഇനമായ ‘വെള്ളത്തൂവല്’ നെല്ല് പറയിലേക്ക് നിറച്ചുകൊണ്ടാണ് മുഖ്യമന്ത്രി ഉദ്ഘാടനം നിര്‍വഹിച്ചത്.\nജൈവവൈവിധ്യ സമ്പത്ത് ഏതൊരു നാടിന്റെയും ജീവനാഡിയാണ്. ആ നാഡീസ്പന്ദനം നിലനിര്‍ത്തിക്കൊാണ്ടുപോകേണ്ടതിന്റെ ആവശ്യകത ജനങ്ങളെ ബോധ്യപ്പെടുത്തേണ്ടതുണ്ട്. അത് ജൈവ വൈവിധ്യബോര്‍ഡിന്റെ ചുമതലയാണെന്നും മുഖ്യമന്ത്രി പറഞ്ഞു.\nഗൗരവമായ കാലാവസ്ഥ വ്യതിയാനത്തിന്റെ ലക്ഷണങ്ങള് കേരളത്തില് കണ്ടുതുടങ്ങിയിട്ടുണ്ട്. ഭിന്ന കാലാവസ്ഥ പ്രദേശമായി ഇവിടം മാറികൊണ്ടിരിക്കുകയാണ്. മരുഭൂമിയില് മാത്രം കണ്ടുവരുന്ന ദേശാടനപക്ഷികളുടെ ഇഷ്ടപ്രദേശമായി കേരളം മാറുന്നു. ഉത്തരേന്ത്യയില് ചൂടേറിയ പ്രദേശങ്ങളില് കാണാറുള്ള റോസിപാസ്റ്റര് പക്ഷികളെ കോട്ടയം തിരുനക്കര ഭാഗങ്ങളില് ധാരാളം കണ്ടുവരുന്നു. ഇതൊക്കെ ആപത് സന്ദേശങ്ങളാണ് നല്‍കുന്നത്.\nപ്രളയം ഉരുള്‍പൊട്ടല് എന്നീ പ്രകൃതി ദുരന്തങ്ങള് പലതും ഇല്ലാതാക്കിയിട്ടുണ്ട്. കാലാവസ്ഥ വ്യതിയാനത്തെ അതിജീവിക്കാന് കഴിയുന്ന ജൈവവൈവിധ്യങ്ങളുടെ പ്രത്യേക രജിസ്ട്രി ഉണ്ടാക്കുന്നതും ബോര്‍ഡിന് പരിഗണിക്കാവുന്നതാണെന്ന് മുഖ്യമന്ത്രി പറഞ്ഞു.\nആരോഗ്യ വകുപ്പ് മന്ത്രി കെ കെ ശൈലജ അധ്യക്ഷത വഹിച്ചു. തുറമുഖ വകുപ്പ് മന്ത്രി രാമചന്ദ്രന് കടന്നപ്പള്ളി പുരസ്‌ക്കാരങ്ങള് സമ്മാനിച്ചു. പി കെ ശ്രീമതി ടീച്ചര് എംപി, എംഎല്‍എമാരായ ജെയിംസ് മാത്യു എ എന് ഷംസീര്, സി കൃഷ്ണന്, ജില്ലാ പഞ്ചായത്ത് പ്രസിഡണ്ട് കെ വി സുമേഷ്, എഡിജിപി ഡോ. ബി സന്ധ്യ, ധര്‍മ്മടം ഗ്രാമ പഞ്ചായത്ത് പ്രസിഡണ്ട് ബേബി സരോജം, വാര്‍ഡ് അംഗം ഗീത, സ്വാഗതസംഘം ചെയര്‍മാന് പി ബാലന്, കില ഡയറക്ടര് ജോയ് ഇളമണ്, ജൈവവൈവിധ്യ ബോര്‍ഡ് അംഗം ഡോ. കെ സത്ഷ് കുമാര്, ഡോ. ടി എസ് സ്വപ്‌ന എന്നിവര് സംസാരിച്ചു. ജൈവവൈവിധ്യ ബോര്‍ഡ് തയ്യാറാക്കിയ പഠന റിപ്പോര്‍ട്ട് ഡോ. എസ് സി ജോഷി മുഖ്യമന്ത്രിക്ക് കൈമാറി. ബോര്‍ഡ് ചെയര്‍മാന് ഡോ. എസ് സി ജോഷി സ്വാഗതവും ബോര്‍ഡ് അംഗം കെ വി ഗോവിന്ദന് നന്ദിയും പറഞ്ഞു.\nമത്സ്യ തൊഴിലാളി ഫെഡറേഷന് തെക്കന് മേഖല ജാഥക്ക് തുടക്കം\nവോട്ടിങ്ങ് മെഷീനുകളില് കൃത്രിമം സാധ്യമെന്ന് വീണ്ടും സാങ്കേതിക വിദഗ്ധന്


ഹംപിയിലേക്ക് ചുരുങ്ങിയ ചെലവിൽ തീവണ്ടിയിൽ എങ്ങനെ പോകാം? •Tech Travel Eat\nഹംപിയിലേക്ക് ചുരുങ്ങിയ ചെലവിൽ തീവണ്ടിയിൽ എങ്ങനെ പോകാം?\nഉത്തരകർണാടകത്തിലെ ഒരു ഗ്രാമമാണ് ഹംപി. ഹുബ്ലിയിൽ നിന്ന് 163 കി.മീ. കിഴക്കും ബെല്ലാരിയിൽ നിന്ന് 65-ഓളം കി.മീ. വടക്കുപടിഞ്ഞാറുമായി തുംഗഭദ്രനദിയുടെ തെക്കേക്കരയിലാണ് ഹംപി. വിജയനഗരത്തിന്റെ ചരിത്രാവശിഷ്ടങ്ങൾ ചിതറിക്കിടക്കുന്ന ഹംപി വിജയനഗരസാമ്രാജ്യത്തിന്റെ തലസ്ഥാനമായിരുന്നു. തുംഗഭദ്ര നദിയുടെ തീരത്ത് നിർമ്മിച്ചതിനാൽ നദിയുടെ പുരാതനനാമമായ പമ്പ എന്ന പേരിലായിരുന്നു ഹംപി ആദ്യകാലങ്ങളിൽ അറിയപ്പെട്ടിരുന്നത്. വിരൂപാക്ഷക്ഷേത്രം സ്ഥിതി ചെയ്യുന്ന ഇന്നത്തെ ഈ ഗ്രാമം, വിജയനഗരത്തിന്റെ കാലത്തിനു ശേഷവും, ഒരു പ്രധാനപ്പെട്ട തീർത്ഥാടനകേന്ദ്രമായി തുടരുന്നു. പുരാതനനഗരത്തിലെ നിരവധി ചരിത്രസ്മാരകങ്ങൾ ഹംപിയിലുണ്ട്. യുനെസ്കോയുടെ ലോക പൈതൃക കേന്ദ്രങ്ങളുടെ പട്ടികയിൽ ഹംപിയേയും ഉൾപ്പെടുത്തിയിട്ടുണ്ട്.\nഹംപി പോകാൻ നിരവധി പേർക്ക് നല്ല താൽപ്പര്യം ഉണ്ട് എന്നു പറയാറുണ്ട്. എങ്കിലും പലർക്കും എങ്ങനെ പോകണം എന്നു വ്യക്തമായ അറിവില്ല.ഇങ്ങനെയുള്ളവർക്ക് ഉപകാരപ്പെടണം എന്നു കരുതിയാണ് ഈ പോസ്റ്റ്. എല്ലാ ദിവസവും രാത്രി7മണിക്ക് മൈസൂരിൽ നിന്നുള്ള ഹംപി എക്‌സ്പ്രസ്സിൽ കയറിയാൽ പിറ്റേ ദിവസം രാവിലെ 7.10ന് ഹംപിക്ക് അടുത്തുള്ള റെയിൽവേ സ്റ്റേഷനായ ഹോസ്‌പേട്ടിൽ എത്താം. അതായത് 535 കിലോമീറ്റർ ദൂരം ഈ തീവണ്ടി 12 മണിക്കൂർ കൊണ്ട് സഞ്ചരിക്കും. ഈ തീവണ്ടിക്ക് 22 സ്റ്റോപ്പ് ഉണ്ട്. ഇതിൽ ബാംഗ്ലൂർ സിറ്റി റെയിൽവേ സ്റ്റേഷനിൽ തീവണ്ടി രാത്രി 9.55 ന് നിറുത്തും.\nTrain no.16592 Hampi express Mysore: 7.00pm, Bangalore City: 9.55pm, Hospet: 7.10am. Ticket rates from Mysore to Hospet: Second class: Rs.160, Sleeper: Rs.310, 3rd AC: Rs.845, 2nd AC: Rs.1210, 1st AC : Rs.2025.\nReturn journey : ഇതുപോലെ തിരിച്ചു വരുമ്പോൾ ദിവസവും ഹോസ്‌പേട്ടിൽ നിന്ന് രാത്രി 9.15 നുള്ള ഹംപി എക്‌സ്പ്രസ്സിൽ കയറിയാൽ പിറ്റേ ദിവസം രാവിലെ 9.10 നു മൈസൂരിൽ എത്തും. ഇതിൽ ബാംഗ്ലൂർ സിറ്റി റെയിൽവേ സ്റ്റേഷനിൽ തീവണ്ടി രാവിലെ 6.10 ന് നിറുത്തും.മടക്കയാത്രക്കുള്ള ടിക്കറ്റിനുള്ള തുകയും മുകളിൽ സൂചിപ്പിച്ചിരിക്കുന്നതു തന്നെയാണ്. Train no.16591 Hampi express – Hospet: 9.10pm, Bangalore City: 6.10am, Mysore: 9.10am.\nഉപകാരപ്രദമായ ചില അധിക വിവരങ്ങൾ കൂടി ചേർക്കുന്നു: ഹോസ്‌പേട്ട് റെയിൽവേ സ്റ്റേഷനിൽ നിന്ന് ഹംപിയിലേക്ക് 13 കിലോമീറ്റർ ദൂരമാണുള്ളത്. ഇവിടേക്ക് ധാരാളം ബസ് ലഭിക്കും. യാത്ര പോവുന്ന തീയതിക്ക് രണ്ടാഴ്ച മുൻപെങ്കിലും റിസർവേഷൻ ചെയ്താൽ ഈ തീവണ്ടികൾക്കുള്ള സ്ലീപ്പർ ടിക്കറ്റ് കിട്ടും. ഹംപി സന്ദർശിച്ചതിനു ശേഷം തിരിച്ചു വരുമ്പോൾ ഹോസ്‌പേട്ടിൽ നിന്ന് മൈസൂരിലേക്ക് പോകാതെ ഏകദേശം 8 മണിക്കൂർ യാത്ര ചെയ്താൽ ഗോവയിൽ എത്താൻ പറ്റിയ തീവണ്ടികളും ഉണ്ട്. അവയാണ് *Train no 18047 Amaravati express (Monday, Wednesday, Thursday & Saturday) Hospet: 6.20am, Madgaon: 1.55pm, *Train no 17419 Tirupati – Vasco Da Gama express (Thursday) Hospet: 8.25pm, Madgaon: 5.15am.\nഹംപി സന്ദർശിച്ചതിനു ശേഷം തിരിച്ചു വരുമ്പോൾ ഹോസ്‌പേട്ടിൽ നിന്ന് മൈസൂരിലേക്ക് പോകാതെ 11 മണിക്കൂർ യാത്ര ചെയ്താൽ ഹൈദരാബാദിൽ എത്താൻ പറ്റിയ ദിവസവവുമുള്ള തീവണ്ടിയും ഉണ്ട്.ആ തീവണ്ടിയാണ് Train no 11304 Kolhapur – Manuguru express (Daily) Hospet: 7pm, Secunderabad: 6.10am (ഹൈദരാബാദും സെക്കന്തരാബാദും ഒരുമിച്ചുള്ള നഗരങ്ങളാണ്).


Wednesday 28 February 2018 7:43 am IST\nരാസായുധ നിര്‍മാണത്തിന് ആവശ്യമായ ഉപകരണങ്ങളും മറ്റു സാധനങ്ങളും ഉത്തരകൊറിയ നല്‍കുന്നുണ്ടെന്നാണ് കണ്ടെത്തല്.\nഡമാസ്‌കസ്: സിറിയയില് രാസായുധങ്ങള് നിര്‍മിക്കുന്നതിന് ഉത്തരകൊറിയ സഹായം നല്‍കുന്നുണ്ടെന്ന് റിപ്പോര്‍ട്ട്. രാസായുധ നിര്‍മാണത്തിന് ആവശ്യമായ ഉപകരണങ്ങളും മറ്റു സാധനങ്ങളും ഉത്തരകൊറിയ നല്‍കുന്നുണ്ടെന്നാണ് കണ്ടെത്തല്. യുഎസ് മാധ്യമങ്ങളാണ് ഇത് സംബന്ധിച്ച വിവരം വ്യക്തമാക്കിയത്.\nആസിഡ് പ്രതിരോധ ടൈലുകള്, വാല്‍വുകള്, പൈപ്പുകള് തുടങ്ങിയവയാണ് ഉത്തരകൊറിയ സിറിയയ്ക്ക് കൈമാറുന്നതെന്നാണ് വിവരം. സിറിയന് ആയുധ നിര്‍മാണവും ഇതിനുള്ള ഭൗതിക സാഹചര്യങ്ങളും ഉത്തരകൊറിയന് മിസൈല് വിദഗ്ധന് പരിശോധിച്ചെന്നും റിപ്പോര്‍ട്ടിലുണ്ട്. അതേസമയം, റിപ്പോര്‍ട്ട് ഇതുവരെ പുറത്തുവിട്ടിട്ടില്ല.


Malayalam News - Coronasomnia | കോവിഡ് കാലത്ത് നിങ്ങളുടെ ഉറക്കം നഷ്ടപ്പെടുത്തുന്ന 'കൊറോണാസോംനിയ' രോഗാവസ്ഥയെക്കുറിച്ച് അറിയാം | Coronasomnia isasleep disrupting health condition, here's all you need to know | News18 Kerala, Health Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » Life » HEALTH CORONASOMNIA IS A SLEEP DISRUPTING HEALTH CONDITION HERES ALL YOU NEED TO KNOW MM\nCoronasomnia | കോവിഡ് കാലത്ത് നിങ്ങളുടെ ഉറക്കം നഷ്ടപ്പെടുത്തുന്ന 'കൊറോണാസോംനിയ' രോഗാവസ്ഥയെക്കുറിച്ച് അറിയാം\nഈ പറയുന്ന ലക്ഷണങ്ങൾ നിങ്ങൾക്കുണ്ടോ? എങ്കിൽ ശ്രദ്ധിക്കുക\nUpdated: June 26, 2021, 1:35 PM IST\nLast Updated: June 26, 2021, 1:35 PM IST\nകോവിഡ് മഹാമാരി ജനങ്ങളുടെ മനസികാരോഗ്യത്തെ വല്ലാതെ ഉലച്ചിട്ടുണ്ട്. ഉറക്കമില്ലായ്മ, വിഷാദം എന്നിവയുൾപ്പെടെ കോവിഡ് കാലത്ത് മാനസികാരോഗ്യ പ്രശ്നങ്ങൾ നേരിടുന്നവർ നിരവധിയാണ്. കൊറോണ കാരണമുള്ള ഉറക്കമില്ലായ്മയെ 'കൊറോണാസോംനിയ' എന്നാണ് വിളിക്കുന്നത്. മാറുന്ന ജീവിതശൈലി ഈ അവസ്ഥയെ കൂടുതൽ ദോഷകരമായി ബാധിക്കും.\n'കൊറോണാസോംനിയ' ബാധിച്ചിരിക്കുന്നവരിൽ അധികവും സ്ത്രീകളാണെന്നാണ് കണ്ടെത്തൽ. കോവിഡ് മുന്നണി പോരാളികൾ, കോവിഡ് -19 രോഗികൾ, ഡോക്ടർമാർ, നഴ്സുമാർ, വിദ്യാർത്ഥികൾ എന്നിവരാണ് ഏറ്റവും കൂടുതൽ ഈ അവസ്ഥയിലൂടെ കടന്നു പോകുന്നത്. 'കൊറോണാസോംനിയ' എന്ന രോഗാവസ്ഥയെക്കുറിച്ച് നിങ്ങൾ അറിയേണ്ട പ്രധാനപ്പെട്ട കാര്യങ്ങൾ.\nകൊറോണാസോംനിയയുടെ ലക്ഷണങ്ങളും കാരണങ്ങളും\nകൊറോണാസോംനിയയുടെ ലക്ഷണങ്ങൾ ഉറക്കമില്ലായ്മയോട് സാമ്യമുള്ളവയാണ്. അവ എന്തൊക്കെയാണെന്ന് നോക്കാം.\nപെട്ടെന്നുള്ള മൂഡ് മാറൽ\nകൊറോണാസോംനിയയുടെ അപകടസാധ്യത വർദ്ധിപ്പിക്കുന്ന ചില കാരണങ്ങൾ താഴെ പറയുന്നവയാണ്.\nലോകത്തിന്റെ വിവിധ ഭാഗങ്ങളിൽ ലോക്ക്ഡൗൺ ഏർപ്പെടുത്തിയതും വീട്ടിൽ ഇരുന്നുള്ള ജോലിയും ഓൺലൈൻ ക്ലാസുകളുമെല്ലാം ആളുകളുടെ ജീവിത രീതിയിൽ വലിയ മാറ്റങ്ങളാണ് വരുത്തിയിരിക്കുന്നത്. ഇത് അവരുടെ മാനസിക നിലയെ താളം തെറ്റിക്കുകയും ഉറക്ക കുറവിന് കാരണമാകുകയും ചെയ്യുന്നു.\nകോവിഡ് നിയന്ത്രണങ്ങളോട് പൊരുത്തപ്പെടുന്നതിലെ ബുദ്ധിമുട്ട് കാരണം പെട്ടെന്നുള്ള ജീവിതശൈലി മാറ്റം ആളുകളെ സമ്മർദ്ദത്തിലാക്കിയിട്ടുണ്ട്. ഓൺലൈൻ ക്ലാസ്സുകൾ വിദ്യാർത്ഥികളെ വളരെയധികം ബാധിക്കുന്നുണ്ട്. വീ‍ട്ടിൽ ഇരുന്ന് ജോലി ചെയ്യുന്ന പ്രൊഫഷണലുകളും ഏറെ സമ്മ‍ർദ്ദങ്ങൾ അനുഭവിക്കുന്നുണ്ട്. ആരോഗ്യ പ്രവ‍ർത്തകരും ജോലി ഭാരത്താൽ ഏറെ സമ്മ‍ർദ്ദം അനുഭവിക്കുന്നുണ്ട്. ഇവയൊക്കെ ആളുകളുടെ മാനസിക സമ്മ‍ർദ്ദം വ‍ർദ്ധിപ്പിക്കുന്ന ഘടകങ്ങളാണ്.\nഡിജിറ്റൽ പ്ലാറ്റഫോം ഉപയോഗം\nജോലിയ്ക്കും വിനോദങ്ങൾക്കുമായി ആളുകൾ കൂടുതൽ ഡിജിറ്റൽ പ്ലാറ്റ്ഫോമുകൾ ഉപയോഗിക്കാൻ തുടങ്ങി. മഹാമാരി സമയത്ത് ഒടിടി പ്ലാറ്റ്ഫോമുകളുടെ ഉപയോഗത്തിൽ വ‍ർദ്ധവുണ്ടായി. ഇത് മുമ്പത്തേതിനേക്കാൾ ആളുകളുടെ സ്‌ക്രീൻ സമയം വർദ്ധിപ്പിച്ചു. ഇത് ഉറക്കത്തെയും വലിയ അളവിൽ ബാധിക്കുന്നുണ്ട്.\nകൊറോണാസോംനിയയെ തടയുന്നതിനുള്ള ചില വഴികൾ\nകൊറോണാസോംനിയയെ തടയാൻ സഹായിക്കുന്ന ചില ടിപ്പുകൾ പരിശോധിക്കാം.\nകഫീൻ ഉപഭോഗം കുറയ്ക്കുക\nകഫീൻ നിങ്ങളുടെ ഉറക്കത്തെ തടസ്സപ്പെടുത്തും. അതിനാൽ വൈകുന്നേരത്തെ കാപ്പി കുടി ഒഴിവാക്കുക. കാപ്പിയുടെ ഉപയോഗം മൊത്തത്തിൽ കുറയ്ക്കുന്നതും നല്ലതാണ്.\nസ്‌ക്രീൻ സമയം കുറയ്‌ക്കുക\nഎല്ലാ പ്രധാന പ്രവർത്തനങ്ങളും വിർച്വൽ മീഡിയത്തിലേക്ക് മാറുന്നതിനാൽ, സ്‌ക്രീൻ സമയം വെട്ടിക്കുറയ്‌ക്കുന്നത് ബുദ്ധിമുട്ടായിരിക്കും. എന്നിരുന്നാലും, സ്ക്രീൻ സമയം കഴിയുന്നിടത്തോളം കുറയ്ക്കാൻ ശ്രമിക്കുക. രാത്രിയിൽ പരമാവധി കുറഞ്ഞ ലൈറ്റിൽ മൊബൈൽ ഫോണുകളും മറ്റും ഉപയോഗിക്കുക.\nദിനചര്യയിലെ ചില നിയന്ത്രണങ്ങൾ\nകൃത്യസമയത്ത് ഭക്ഷണം കഴിക്കുക, കൃത്യ സമയക്ക് ഉറങ്ങുക, ജോലി ചെയ്യുക, ആരോഗ്യകരമായ വ്യായാമം എന്നിവ ഉൾപ്പെടുന്ന ഒരു ദിനചര്യ പാലിക്കാൻ പ്രത്യേകം ശ്രമിക്കുക. ഇത് സമ്മർദ്ദം കുറയ്ക്കുന്നതിനും സമയം ക്രമീകരിക്കുന്നതിനും സഹായിക്കും.\nFirst published: June 26, 2021, 1:35 PM IST